കെഎസ്ആർടിസിയുടെ ഇലക്ട്രിക് ബസ് കാറിലിടിച്ച് യുവാവ് മരിച്ചു: അപകടം തിരുവനന്തപുരത്ത്!! | man dies in KSRTC bus accident in Thiruvananthapuram - Malayalam Oneindia\nUpdated: Sun, Jun 30, 2019, 16:59 [IST]\nകഴക്കൂട്ടം: കെഎസ്ആർടിസിയുടെ ഇലക്ട്രിക് ബസും കാറും കൂട്ടിയിടിച്ച് യുവാവ് മരിച്ചു. മംഗലപുരം വാലിക്കോണം ടി എസ് ഭവനിൽ തുളസീധരന്റെയും ശോഭനയുടെയും മകൻ അനീഷാണ് (26) മരിച്ചത്. ദേശീയപാതയിൽ പള്ളിപ്പുറം താമരക്കുളം ബസ് സ്റ്റോപ്പിന് സമീപം ഇന്നലെ പുലർച്ചെ ഒന്നിനായിരുന്നു അപകടം.\nഅനീഷ് ഒപ്പം പഠിക്കുന്ന കൂട്ടുകാരെ കാണാൻ പോയ ശേഷം തിരുവനന്തപുരത്തു നിന്ന് വീട്ടിലേക്ക് മടങ്ങുമ്പോഴായിരുന്നു അപകടം. എറണാകുളത്തു നിന്ന് തിരുവനന്തപുരത്തേക്ക് വന്ന ബസ് നിയന്ത്രണം വിട്ട് വലത്തോട്ട് തിരിഞ്ഞ് കാറിലിടിക്കുകയായിരുന്നു. മംഗലപുരം പൊലീസെത്തി കാറിൽ കുടുങ്ങിയ അനീഷിനെ പുറത്തെടുത്ത് മെഡിക്കൽ കോളേജ് ആശുപത്രിയിലെത്തിച്ചെങ്കിലും മരിച്ചു.\nപാമ്പാടി നെഹ്റു എൻജിനിയറിംഗ് കോളേജിൽ ഓട്ടോമൈബലിൽ ബി.ടെക് പാസായ ശേഷം സിവിൽ സർവീസ് അക്കാഡമിയിൽ കോച്ചിംഗിന് പോകുകയായിരുന്നു. തുളസീധരൻ വീടിന് സമീപം റൈസ് മില്ലും കടയും നടത്തിയിരുന്നു. തുളസീധരൻ കിടപ്പായശേഷം അനീഷാണ് കടയുടെ കാര്യങ്ങൾ നോക്കുന്നത്. ഇന്നലെ പുലർച്ചെ പിതാവിനെ നെടുമങ്ങാട്ടെ ആശുപത്രിയിൽ ഡയാലിസിസിന് കൊണ്ടു പോകാനാണ് അനീഷ് അർദ്ധരാത്രി തന്നെ വീട്ടിലേക്ക് മടങ്ങിയതെന്ന് ബന്ധുക്കൾ പറഞ്ഞു. ഏക സഹോദരി അനു മുംബയിലാണ്.\nbus accident ksrtc thiruvananthapuram death ബസ് അപകടം തിരുവനന്തപുരം മരണം കാർ car\nman dies in KSRTC bus accident in Thiruvananthapuram


കലാപരമായ ഭംഗികൊണ്ട് എന്നെന്നും വായിക്കപ്പെടുന്നവയാണ് ബഷീര് കൃതികള്. തന്റെ തലമുറയിലെ മറ്റ് സാഹിത്യകാരന്‍മാരില് നിന്ന് വ്യത്യസ്തമായി നെടുനീളന് പ്രഭാഷണങ്ങള് നടത്താതെ തനിക്ക് പറയാനുള്ളത് മൃദുവായി പറയുന്ന ബഷീറിന്റെ ശൈലി തന്നെയാണ് വായനക്കാരെ അദ്ദേഹത്തിലേയ്ക്കടുപ്പിക്കുന്നത്.സ്ഥലം എന്ന് വിശേഷിപ്പിക്കപ്പെടുന്ന ഒരു സാങ്കല്‍പിക ഗ്രാമത്തിലാണ് ഈ കഥ നടക്കുന്നത്. ആനവാരി രാമന്‍നായര് പണ്ട് വെറും രാമന്‍നായരും പൊന്‍കുരിശ് തോമ പണ്ട് വെറും തോമയും ആയിരുന്നുവത്രെ. ഈ ബഹുമതികള് അവര്‍ക്ക് ആരാണ് ചാര്‍ത്തിക്കൊടുത്തത്? ഈ ചോദ്യത്തിനുള്ള ഉത്തരമാണ് ഈ കൃതി. ബഷീറിന്റെ സ്വതസിദ്ധമായ ഹാസ്യവും നര്‍മ്മവും ഈ കൃതിയില് ഉടനീളം കാണാം.\nകടുവാക്കുഴിക്കുന്നടങ്ങുന്ന ഒമ്പതുമൈല് ചുറ്റളവിനുള്ളിലെ ദേഷ്യക്കാരന്. പ്രമാണി. ഇദ്ദേഹത്തിന്റെ ശരീരവടിവിനെപ്പറ്റി കൂടുതല് അറിവില്ലെങ്കിലും കോപമാണ് ആനവാരിയെ അവരുടെ കൂട്ടായ്‌മയില് അടയാളപ്പെടുത്തുന്നത്. ഗൗരവം നിറഞ്ഞ മുഖം. സ്‌ത്രീവിദ്വേഷി. ആനവാരിയുടെ കോപം ഒരിക്കലും അണപൊട്ടാറില്ല. കത്തിജ്ജ്വലിക്കുന്ന ദേഷ്യം തൊട്ടടുത്ത നിമിഷം ആറിത്തണുത്തുപോവുകയാണ്. മൂക്കുചെത്തി ഉപ്പിലിടുമെന്ന് പറയുന്നതല്ലാതെ ആനവാരി രാമന്‍നായര് യാതൊന്നും ചെയ്യുന്നില്ല. ഇതിനാകെയുള്ള അപവാദമായി പൊന്‍കുരിശുതോമയോട് ഏറ്റുമുട്ടുന്നുണ്ടെങ്കിലും(ചെറിയമ്പുഴുയുദ്ധം) അത്ര കാര്യമായൊന്നുമല്ല.\nശാന്തപ്രകൃതക്കാരനായ പൊന്‍കുരിശുതോമ ഒരു കാമുകനാണെന്നേ നമുക്കറിയൂ. കുറച്ചുകൂടി കടന്നു പറഞ്ഞാല് ആനവാരി രാമന്‍നായര്, മണ്ടന് മുത്തപ, എട്ടുകാലി മമ്മൂഞ്ഞ് എന്നിവരുടെ കൂട്ടത്തില് ആനവാരിയുടെ ഒരേയൊരു റിബല്. ആനവാരിയുടെ പ്രാമാണിത്തത്തെ വകവച്ചുകൊടുക്കാതിരിക്കുകയും അയാളുടെ ഫ്യൂഡല് മനസ്സിനെ ചോദ്യംചെയ്യുകയും ചെയ്യുന്നത് പൊന്‍കുരിശുതോമ മാത്രമാണ്. മറ്റ് കഥാപാത്ര ചിത്രീകരണങ്ങളില്‍നിന്ന് വ്യത്യസ്‌തമായി, ഭൗതികമായ വരകള്‍ക്കപ്പുറത്ത് ആഖ്യാനതലത്തിലാണ് ഒരു കാരിക്കേച്ചര് എന്ന നിലയില് പൊന്‍കുരിശുതോമ തെളിയുന്നത്. “കര്‍ത്താവായ യേശുമിശിഹാ തമ്പുരാനെ ക്രൂശിച്ചത് മരക്കുരിശിലല്ലേ..? പള്ളിക്കെന്തിനാ പൊന്‍കുരിശ്” എന്ന് പൊന്‍കുരിശ് തോമ ചോദിക്കുന്നത് അതുകൊണ്ടാണ്.\nബഷീറിന്റെ നോവൽ “ആനവാരിയും പൊൻകുരിശും “, ഇപ്പോൾ തന്നെ ഡൗൺലോഡ് ചെയ്യാം വെറും 19.99 രൂപയ്ക്ക് !\nആദ്യം ഡൗൺലോഡ് ചെയ്യുന്ന 1000 പേർക്ക് മാത്രം\nകടപ്പാട് ; Sulaimani 168 , ഫേസ്ബുക്


വിമാനത്തിനുള്ളില് മുഖ്യമന്ത്രിക്കെതിരെ പ്രതിഷേധം; യൂത്ത് കോണ്‍ഗ്രസ് പ്രവര്‍ത്തകര്‍ക്കെതിരെ വധശ്രമത്തിന് കേസ് - malabarinews.com\nHome » News » വിമാനത്തിനുള്ളില് മുഖ്യമന്ത്രിക്കെതിരെ പ്രതിഷേധം; യൂത്ത് കോണ്‍ഗ്രസ് പ്രവര്‍ത്തകര്‍ക്കെതിരെ വധശ്രമത്തിന് കേസ്\nHIGHLIGHTS : Protest against CM inside plane; Attempted murder case against Youth Congress activists\nമുഖ്യമന്ത്രിക്കെതിരെ വിമാനത്തില് വച്ച് നടന്ന പ്രതിഷേധത്തില് മൂന്ന് യൂത്ത് കോണ്‍ഗ്രസ് പ്രവര്‍ത്തകര്‍ക്ക് എതിരെ വധശ്രമത്തിന് ക്കേസെടുത്ത് പൊലീസ്. യൂത്ത് കോണ്‍ഗ്രസ് മട്ടന്നൂര് ബ്ലോക്ക് പ്രസിഡന്റ് ഫര്‍സീന് മജീദ്, ജില്ലാ സെക്രട്ടറി ആര് കെ നവീന്, സുനിത് കുമാര് എന്നിവര്‍ക്കെതിരായാണ് കേസെടുത്തിരിക്കുന്നത്. വധശ്രമം, ഔദ്യോഗിക ഡ്യൂട്ടി തടസ്സപ്പെടുത്തല്, എയര് ക്രാഫ്റ്റ് സുരക്ഷയെ ബാധിക്കുന്ന അതിക്രമം എന്നീ വകുപ്പുകള് ചുമത്തിയാണ് വലിയതുറ പൊലീസ് കേസെടുത്തിരിക്കുന്നത്.\nമുഖ്യമന്ത്രിയുടെ ഗണ്‍മാന് അനിലിന്റെ മൊഴിയുടെയും ഇന്‍ഡിഗോ ഗ്രൗണ്ട് മാനേജരുടെ കത്തിന്റെയും അടിസ്ഥാനത്തിലാണ് കേസ് റജിസ്റ്റര് ചെയ്തിരിക്കുന്നത്. വിമാനത്തില് പ്രതിഷേധിച്ചതിന് അറസ്റ്റിലായ യൂത്ത് കോണ്‍ഗ്രസ് പ്രവര്‍ത്തകരെ ഇന്ന് റിമാന്‍ഡ് ചെയ്യും. ഇരുവരും മെഡിക്കല് കോളേജില് തുടരുകയാണ്.\nഅതിനിടെ യൂത്ത് കോണ്‍ഗ്രസ് പ്രവര്‍ത്തകരെ മര്‍ദ്ദിച്ചതിന് ഇ.പി.ജയരാജനെതിരെ കേസെടുക്കണമെന്നാവശ്യപ്പെട്ട് കോണ്‍ഗ്രസ് ഇന്ന് പരാതി നല്‍കും. കെപിസിസി ഓഫീസ് സിപിഎം ഡിവൈഎഫ്‌ഐ പ്രവര്‍ത്തകര് ആക്രമിച്ചതില് പ്രതിഷേധിച്ച് കോണ്‍ഗ്രസ് ഇന്ന് കരിദിനം ആചരിക്കും. ജില്ലാ കേന്ദ്രങ്ങളില് ഇന്നും പ്രതിഷേധമുണ്ടാകും.


മുത്തലാഖ് ബില്: വീഴ്ച ആവര്‍ത്തിക്കരുതെന്ന് കുഞ്ഞാലിക്കുട്ടിയോട് ...\nമുത്തലാഖ് ബില്: വീഴ്ച ആവര്‍ത്തിക്കരുതെന്ന് കുഞ്ഞാലിക്കുട്ടിയോട് ഹൈദരലി തങ്ങള്\nബില് ഇന്‍ട്രൊഡ്യൂസ് ചെയ്യുമ്പോള് എഴുന്നേറ്റ് നിന്നാല് അവസരം ലഭിക്കുമെന്നാണ് പ്രതീക്ഷിച്ചതെന്നും സ്പീക്കര് അനുവദിച്ചില്ലെന്നും കുഞ്ഞാലിക്കുട്ടി തങ്ങളോട് വിശദീകരിച്ചു\n23 Jun, 2019 at 03:30 PM\nമുത്തലാഖ് ബില് ലോക്‌സഭയില് അവതരിപ്പിച്ചപ്പോള് മുന്‍കൂട്ടി നോട്ടീസ് നല്‍കി എതിര്‍പ്പ് ഉന്നയിക്കുന്നതില് വീഴ്ച വരുത്തിയ ലീഗ് ലോക്‌സഭാ കക്ഷി നേതാവ് പി.കെ കുഞ്ഞാലിക്കുട്ടിക്ക് പാര്‍ട്ടി അധ്യക്ഷന്റെ ശാസന. സംഭവിച്ച വീഴ്ച ഗൗരവമുള്ളതാണെന്നും മേലില് ഇത്തരം വീഴ്ചകള് ഉണ്ടാകരുതെന്നും ഹൈദരലി തങ്ങള് കുഞ്ഞാലിക്കുട്ടിയോട് പറഞ്ഞു. ബില് ഇന്‍ട്രൊഡ്യൂസ് ചെയ്യുമ്പോള് എഴുന്നേറ്റ് നിന്നാല് അവസരം ലഭിക്കുമെന്നാണ് പ്രതീക്ഷിച്ചതെന്നും സ്പീക്കര് അനുവദിച്ചില്ലെന്നും കുഞ്ഞാലിക്കുട്ടി തങ്ങളോട് വിശദീകരിച്ചു.\nമുത്തലാഖ് ബില് അവതരിപ്പിച്ചപ്പോള് എതിര്‍പ്പ് ഉന്നയിച്ച് സംസാരിക്കുന്നതില് വീഴ്ച വരുത്തിയ പി.കെ കുഞ്ഞാലിക്കുട്ടിക്കെതിരെ പാര്‍ട്ടിയില് ശക്തമായ വിമര്‍ശനം ഉയര്‍ന്നിരുന്നു. സാമൂഹ്യ മാധ്യമങ്ങളില് രൂക്ഷമായ ട്രോള് ആക്രമണവും കുഞ്ഞാലിക്കുട്ടിക്കെതിരെ ഉണ്ടായി. എന്നാല് വാര്‍ത്തകള് തെറ്റിദ്ധാരണ മൂലമാണെന്നും ചര്‍ച്ചക്കുള്ള അവസരം വരുന്നതേ ഉള്ളൂവെന്നുമായിരുന്നു കുഞ്ഞാലിക്കുട്ടി മാധ്യമങ്ങളോട് പ്രതികരിച്ചത്.\nകോണ്‍ഗ്രസ് അംഗം ശശി തരൂര്, ആര്.എസ്.പി അംഗം എന്.കെ പ്രേമചന്ദ്രന്, എ.ഐ.എം.ഐ.എം അംഗം അസദുദ്ദീന് ഒവൈസി എന്നിവര് മുന്‍കൂട്ടി നോട്ടീസ് നല്‍കി സഭയില് ബില്ലിനെ എതിര്‍ത്ത് സംസാരിച്ചിരുന്നു. ബില് അവതരിപ്പിച്ചതിന് ശേഷമേ ഇനി ലീഗിന് പ്രസംഗിക്കാന് അവസരം കിട്ടൂ. അപ്പോഴും നേരത്തെ എതിര്‍ത്ത് പ്രസംഗിച്ചവര്‍ക്ക് അവസരം ലഭിക്കും.\nMuslim LeagueP K KunhalikkuttyTriple Talaq Bill


30 July 2021 7:51 AM GMT\nസഹകരണമേഖലയില് ജനങ്ങള് അര്‍പ്പിച്ച വിശ്വാസം കാത്തുസൂക്ഷിക്കുന്നതിന് എല്ലാ പരിശ്രമവും സിപിഐഎം നടത്തുമെന്ന് സംസ്ഥാന ആക്ടിംഗ് സെക്രട്ടറി എ വിജയരാഘവന്.\nകരുവന്നൂര് സഹകരണ ബാങ്കില് നടന്ന വായ്പാത്തട്ടിപ്പിന്റെ കാര്യത്തില് ശക്തമായ നടപടിയാണ് സംസ്ഥാന സര്‍ക്കാരും സിപിഐഎമ്മും സ്വീകരിച്ചത്. ക്രൈംബ്രാഞ്ച് അന്വേഷണം നല്ലനിലയില് മുമ്പോട്ടുപോകുകയാണ്. കുറ്റം ചെയ്ത എല്ലാവരെയും നിയമത്തിനു മുമ്പില് എത്തിക്കുമെന്ന് സര്‍ക്കാര് വ്യക്തമാക്കിയിട്ടുണ്ട്. കരുവന്നൂര് ബാങ്കിലെ ഭരണസമിതിയിലും ജീവനക്കാരിലുമുള്ള സിപിഐ എം അംഗങ്ങള്‍ക്കെതിരെ ശക്തമായ നടപടിയാണ് പാര്‍ടി സ്വീകരിച്ചത്. തെറ്റ് ചെയ്ത ആരെയും സംരക്ഷിക്കില്ലെന്നും വിജയരാഘവന് വ്യക്തമാക്കി. സഹകരണമേഖലയില് യുഡിഎഫുകാര് നടത്തിയ കൊള്ളയെക്കുറിച്ച് ഇവിടെ വിവരിക്കുന്നില്ല. തട്ടിപ്പുകള് പുറത്തുവന്നപ്പോള് കോണ്‍ഗ്രസ് നേതൃത്വം എടുത്ത നിലപാട് കുറ്റവാളികളെ സംരക്ഷിക്കുന്നതായിരുന്നു. ആ പാരമ്പര്യമല്ല സിപിഐ എമ്മിനുള്ളതെന്നും വിജയരാഘവന് വ്യക്തമാക്കി.\nഎ വിജയരാഘവന് പറഞ്ഞത്: ഭരണഘടനാ വ്യവസ്ഥയും ഫെഡറല് തത്വങ്ങളും ലംഘിച്ച് കേന്ദ്രത്തില് സഹകരണത്തിന് പ്രത്യേക മന്ത്രാലയം രൂപീകരിക്കാനുള്ള മോഡി സര്‍ക്കാരിന്റെ തീരുമാനം രാജ്യത്തെ സഹകരണ ബാങ്കുകളിലെയും സൊസൈറ്റികളിലെയും വലിയ നിക്ഷേപത്തില് കണ്ണുവച്ചാണെന്ന കാര്യത്തില് ബിജെപിക്ക് ഒഴികെ മറ്റാര്‍ക്കും തര്‍ക്കമില്ല. ഈ മന്ത്രാലയം ആഭ്യന്തരമന്ത്രി അമിത് ഷായുടെ കീഴില് കൊണ്ടുവരുന്നതും ബിജെപി നേതൃത്വത്തിന്റെ ദുഷ്ടലാക്ക് വ്യക്തമാക്കുന്നതാണ്. ഭരണഘടനാ വ്യവസ്ഥകള് അട്ടിമറിക്കുന്നതിന് ഒരു മടിയുമില്ലാത്ത പാര്‍ടിയാണ് ബിജെപിയെന്ന് 2014ല് നരേന്ദ്ര മോഡി അധികാരത്തില് വന്നതുമുതലുള്ള അനുഭവത്തില്‍നിന്ന് വ്യക്തമാണ്. അതുകൊണ്ടുതന്നെ, രാജ്യത്തിന്റെ സഹകരണ പ്രസ്ഥാനത്തിനുമേല് കരിനിഴല് വീഴ്ത്തുന്നതാണ് കേന്ദ്രത്തില് മന്ത്രാലയം രൂപീകരിക്കാനുള്ള തീരുമാനം.\nയുപിഎ സര്‍ക്കാര് 2012ല് കൊണ്ടുവന്ന 97ാം ഭരണഘടനാ ഭേദഗതിയുടെ ഒരു ഭാഗം റദ്ദാക്കി സുപ്രീംകോടതിയുടെ മൂന്നംഗ ബെഞ്ച് ഈയിടെ പുറപ്പെടുവിച്ച വിധി, സംസ്ഥാന വിഷയമായ സഹകരണ സംഘങ്ങളുടെ കാര്യത്തില് കൈകടത്താന് കേന്ദ്രത്തിന് അധികാരമില്ലെന്ന് അസന്ദിഗ്ധമായി വ്യക്തമാക്കുന്നതാണ്. സംഘങ്ങളിലെ അംഗങ്ങളുടെ താല്‍പ്പര്യം സംരക്ഷിക്കാനെന്നു വാദിച്ചാണ് 97ാം ഭേദഗതി മന്‍മോഹന്‍സിങ് സര്‍ക്കാര് കൊണ്ടുവന്നത്. സംഘങ്ങളിലേക്കുള്ള തെരഞ്ഞെടുപ്പ് വൈകുന്നു, നീണ്ടകാലത്തേക്ക് ഭാരവാഹികളെ നാമനിര്‍ദേശം ചെയ്യുന്നു, മാനേജ്‌മെന്റില് പ്രൊഫഷണലിസത്തിന്റെ അഭാവം തുടങ്ങിയ പ്രശ്‌നങ്ങള് പരിഹരിക്കാന് നിയമപരമായ ചട്ടക്കൂട് ഉണ്ടാക്കാന് കേന്ദ്രത്തിന് അധികാരം വേണമെന്നായിരുന്നു വാദം. അതിനുവേണ്ടി 9ബി എന്ന ഭാഗം കൂട്ടിച്ചേര്‍ത്തു. സംസ്ഥാന പരിധിയില് വരുന്ന സംഘങ്ങളുടെ കാര്യത്തില് നിയമമുണ്ടാക്കാന് കേന്ദ്രത്തിന് അധികാരമില്ലെന്നാണ് സുപ്രീംകോടതി വിധിച്ചത്. സംസ്ഥാനാന്തര പരിധിയുള്ള സംഘങ്ങളുടെ കാര്യത്തിലേ ഇടപെടാനാകൂ. ഭരണഘടനയുടെ 246-ാം അനുച്ഛേദം കേന്ദ്രത്തിന്റെ അധികാരപരിധിയിലുള്ള വിഷയങ്ങളും സംസ്ഥാന വിഷയങ്ങളും വേര്‍തിരിച്ചിട്ടുണ്ട്. ഇതനുസരിച്ച് സംസ്ഥാന ലിസ്റ്റില് 32ാം ഇനമായി വരുന്നതാണ് സഹകരണ സംഘങ്ങള്. സംസ്ഥാന അധികാരത്തില് ഇടപെടാനാണ് യുപിഎ സര്‍ക്കാര് ശ്രമിച്ചത്. ഇപ്പോള് വളഞ്ഞവഴിയിലൂടെ മോഡി സര്‍ക്കാര് ശ്രമിക്കുന്നതും അതിനുതന്നെ. പൊതുമേഖലാ ബാങ്കുകളിലെ നിക്ഷേപം ബിജെപിയുടെ സ്വന്തക്കാരായ വന്‍കിടക്കാര് ചോര്‍ത്തിക്കൊണ്ടിരിക്കയാണ്. മൊത്തം വായ്പയുടെ 60 ശതമാനവും വന്‍കിടക്കാരാണ് കൈക്കലാക്കുന്നത്. ഇതില് 85 ശതമാനവും കിട്ടാക്കടമായി മാറുന്നു. ബാങ്കിന്റെ ഭാഷയില് നിഷ്‌ക്രിയ ആസ്തി. ഈ വായ്പകള് പിന്നീട് എഴുതിത്തള്ളുന്നു. ഈ പശ്ചാത്തലത്തില്‍നിന്നുവേണം കേന്ദ്രത്തിന്റെ സമീപനങ്ങളെ കാണാന്. സഹകരണമേഖലയെ വരുതിയിലാക്കാനുള്ള കേന്ദ്രശ്രമത്തെ സഹായിക്കുന്ന രീതിയിലാണ് കേരളത്തിലെ പ്രതിപക്ഷവും മുഖ്യധാരാമാധ്യമങ്ങളും നീങ്ങുന്നത്. കേന്ദ്രത്തിനുനേരെ കണ്ണടയ്ക്കുന്ന ഇവര്, കേരളത്തിലെ സഹകരണ പ്രസ്ഥാനത്തെ തകര്‍ക്കാനുള്ള ഗൂഢാലോചനയിലാണ് ഏര്‍പ്പെട്ടിരിക്കുന്നത്.\nതൃശൂര് ജില്ലയിലെ കരുവന്നൂര് സഹകരണ ബാങ്കിലെ പണംതിരിമറി ഒറ്റപ്പെട്ട സംഭവമാണെന്ന് നമുക്കറിയാം. അതിനെ പര്‍വതീകരിച്ചും പൊതുവല്‍ക്കരിച്ചും സഹകരണ പ്രസ്ഥാനത്തില് പൊതുജനങ്ങള്‍ക്കുള്ള വിശ്വാസം തകര്‍ക്കാനാണ് ഇവര് ശ്രമിക്കുന്നത്. കേരളത്തിന്റെ സാമ്പത്തികസാമൂഹ്യ വികസനത്തില് സഹകരണമേഖല വഹിക്കുന്ന പങ്ക് വളരെ പ്രധാനമാണ്. ദുര്‍ബലവിഭാഗങ്ങള്‍ക്ക് ഉപജീവനമാര്‍ഗം കണ്ടെത്തുന്നതിന് വലിയ പിന്തുണയാണ് സംഘങ്ങള് നല്‍കുന്നത്. സഹകരണ പ്രസ്ഥാനത്തിന്റെ സ്പര്‍ശമേല്‍ക്കാത്ത മേഖല കുറവാണ്. വാണിജ്യബാങ്കുകളുടെ വെല്ലുവിളി നേരിട്ട് നമ്മുടെ സമ്പദ്‌വ്യവസ്ഥയില് സഹകരണസംഘങ്ങള് പ്രത്യേക ഇടം നേടിയിട്ടുണ്ട്. എല്ലാവരെയും ഉള്‍ക്കൊള്ളുന്ന സാമ്പത്തിക വികസനത്തിന് സഹകരണമേഖല വഹിക്കുന്ന പങ്ക് അന്തര്‍ദേശീയമായിത്തന്നെ അംഗീകരിക്കപ്പെട്ടതാണ്.\nവര്‍ധിക്കുന്ന സാമ്പത്തിക അസമത്വത്തിന്റെ പശ്ചാത്തലത്തില് സഹകരണ സംഘങ്ങള് പ്രായോഗിക ബദലാണെന്നാണ് ഐക്യരാഷ്ട്ര സംഘടനയും അന്താരാഷ്ട്ര തൊഴില് സംഘടനയും വിവക്ഷിക്കുന്നത്. ഇത് അന്വര്‍ഥമാക്കിയ സംസ്ഥാനമാണ് കേരളം. കേരള ദിനേശ് ബീഡിപോലുള്ള സഹകരണ സ്ഥാപനങ്ങള് സാമൂഹ്യ ജീവിതത്തിലുണ്ടാക്കിയ മാറ്റം വലുതാണ്. ബീഡിവ്യവസായം തകര്‍ച്ച നേരിട്ടപ്പോള് വൈവിധ്യവല്‍ക്കരണത്തിലൂടെ മുന്നോട്ടുപോകുകയാണ് ദിനേശ് ബീഡി. സാമൂഹ്യ പരിഷ്‌കര്‍ത്താവ് വാഗ്ഭടാനന്ദഗുരു സ്ഥാപിച്ച ഊരാളുങ്കല് ലേബര് കോണ്‍ട്രാക്ട് സൊസൈറ്റി (യുഎല്‍സിസി) കേരളത്തിന്റെ അഭിമാനമാണ്. ഇതുപോലെ നിരവധി സ്ഥാപനം. ഗ്രാമീണമേഖലയില് എല്ലായിടത്തും സഹകരണമേഖലയുടെ സാന്നിധ്യമുണ്ട്. ജനങ്ങള് അര്‍പ്പിച്ച വിശ്വാസവും സര്‍ക്കാരിന്റെ പിന്തുണയുമാണ് സഹകരണ പ്രസ്ഥാനത്തിന്റെ ശക്തി. ഈ ജനവിശ്വാസത്തിന് പോറലേല്‍പ്പിക്കാനുള്ള ശ്രമമാണ് മാധ്യമങ്ങളുടെ സഹായത്തോടെ യുഡിഎഫ് നടത്തുന്നത്. 2020ലെ കണക്കനുസരിച്ച് 15,892 സഹകരണ സംഘമാണ് സംസ്ഥാനത്തുള്ളത്. ഇതില് 12,052 സംഘവും നല്ല നിലയില് പ്രവര്‍ത്തിക്കുന്നുവെന്നാണ് ആസൂത്രണ ബോര്‍ഡിന്റെ സാമ്പത്തിക അവലോകനം വ്യക്തമാക്കുന്നത്. സഹകരണമേഖലയെ സംരക്ഷിക്കുന്നതിനും കാലാനുസൃതമായ മാറ്റങ്ങളോടെ അഭിവൃദ്ധിപ്പെടുത്തുന്നതിനും പിണറായി വിജയന് സര്‍ക്കാര് 2016 മുതല് എടുക്കുന്ന നടപടി ദേശീയതലത്തില്‍ത്തന്നെ ശ്രദ്ധിക്കപ്പെട്ടിട്ടുണ്ട്. 2016ല് നോട്ട് നിരോധനത്തെതുടര്‍ന്ന് കേരളത്തിലെ സഹകരണ ബാങ്കുകളെ തകര്‍ക്കാന് ആസൂത്രിതമായ ശ്രമമാണ് കേന്ദ്ര സഹായത്തോടെ ബിജെപി നടത്തിയത്. പ്രവര്‍ത്തിക്കാന് അനുവദിക്കാതെ സഹകരണ ബാങ്കുകളെ ഞെരിച്ചുകൊല്ലാന് നോക്കി. പിണറായി വിജയന് സര്‍ക്കാരിന്റെ ധീരമായ നിലപാടും ഇടപെടലുമാണ് ഈ ആക്രമണത്തില്‍നിന്ന് സഹകരണ ബാങ്കുകളെ രക്ഷിച്ചത്.\nകാര്‍ഷിക വികസനത്തില് ഫലപ്രദമായി ഇടപെടുന്നതിനും സാമ്പത്തിക വികസനത്തില് വലിയ പങ്ക് വഹിക്കാന് സഹകരണമേഖലയെ പ്രാപ്തമാക്കുന്നതിനുമാണ് കേരള ബാങ്ക് രൂപീകരിച്ചത്. കേരള ബാങ്ക് രൂപീകരണം തടയാനും നിരന്തര ശ്രമം യുഡിഎഫ് നടത്തി. അതിനെയെല്ലാം അതിജീവിച്ചാണ് കേരള ബാങ്ക് യാഥാര്‍ഥ്യമായത്. ഉപഭോക്തൃരംഗത്തും ശ്ലാഘനീയമായ പങ്കാണ് സഹകരണ സംഘങ്ങള് വഹിക്കുന്നത്. വിപണിചൂഷണത്തില്‍നിന്ന് ജനങ്ങളെ രക്ഷിക്കുന്നതിന് സഹകരണമേഖല നല്ല രീതിയില് ഇടപെടുന്നു. 3807 ഉപഭോക്തൃ സംഘമാണ് നമുക്കുള്ളത്. ഈ സംഘങ്ങള്‍ക്ക് ഉല്‍പ്പന്നങ്ങള് മൊത്തമായി സംഭരിച്ച് എത്തിക്കുന്ന ചുമതല നിര്‍വഹിക്കുന്നതിന് അപ്പക്‌സ് സംഘമായി സംസ്ഥാന സഹകരണ കണ്‍സ്യൂമര് ഫെഡറേഷന് (കണ്‍സ്യൂമര് ഫെഡ്) പ്രവര്‍ത്തിക്കുന്നു. പ്രളയ പുനര്‍നിര്‍മാണത്തില് സഹകരണമേഖല വഹിച്ച പങ്ക് രാജ്യത്തിനാകെ മാതൃകയായി. ‘കെയര് ഹോം’ പദ്ധതിയിലൂടെ രണ്ടായിരത്തിലധികം വീടാണ് ആദ്യഘട്ടത്തില് നിര്‍മിച്ചത്. ഭക്ഷ്യ സ്വയംപര്യാപ്തത ലക്ഷ്യമാക്കി എല്‍ഡിഎഫ് സര്‍ക്കാര് ആവിഷ്‌കരിച്ച ‘സുഭിക്ഷ കേരളം’ പദ്ധതി നടപ്പാക്കുന്നതിലും പ്രധാനപങ്ക് വഹിക്കുന്നത് സഹകരണമേഖലയാണ്. പ്രാഥമിക സംഘങ്ങള്‍വഴിയാണ് വായ്പ നല്‍കുന്നത്. ഈ രീതിയില് സംസ്ഥാനത്തിന്റെ വികസനത്തിലും താഴെത്തട്ടിലുള്ള ജനങ്ങള്‍ക്ക് ജീവനോപാധി കണ്ടെത്തുന്നതിലും നല്‍കുന്ന പിന്തുണ വലുതാണ്. ഈ ജനകീയ പ്രസ്ഥാനത്തെ തകര്‍ക്കാന് ശ്രമിക്കുന്നവരെ ജനങ്ങള് ഒറ്റപ്പെടുത്തുമെന്നേ പറയാനുള്ളൂ.\nകരുവന്നൂര് സഹകരണ ബാങ്കില് നടന്ന വായ്പാത്തട്ടിപ്പിന്റെ കാര്യത്തില് ശക്തമായ നടപടിയാണ് സംസ്ഥാന സര്‍ക്കാരും സിപിഐ എമ്മും സ്വീകരിച്ചത്. ക്രൈംബ്രാഞ്ച് അന്വേഷണം നല്ലനിലയില് മുമ്പോട്ടുപോകുകയാണ്. കുറ്റം ചെയ്ത എല്ലാവരെയും നിയമത്തിനു മുമ്പില് എത്തിക്കുമെന്ന് സര്‍ക്കാര് വ്യക്തമാക്കിയിട്ടുണ്ട്. അതോടൊപ്പം, ഒരാള്‍ക്കും നിക്ഷേപം നഷ്ടപ്പെടില്ലെന്നും ഉറപ്പുനല്‍കി. മാത്രമല്ല, തട്ടിപ്പുകാരില്‍നിന്ന് പണം തിരിച്ചുപിടിക്കാനുള്ള നടപടിയും സ്വീകരിച്ചുവരികയാണ്. സഹകരണമേഖലയില് ഇത്തരം പുഴുക്കുത്തുകള് വരാതിരിക്കാനുള്ള ശക്തമായ നടപടി ഉണ്ടാകുമെന്ന് സഹകരണമന്ത്രിയും വ്യക്തമാക്കി. ഓഡിറ്റിങ് സംവിധാനം ശക്തിപ്പെടുത്താനുള്ള നടപടി ആരംഭിച്ചു. കരുവന്നൂര് ബാങ്കിലെ ഭരണസമിതിയിലും ജീവനക്കാരിലുമുള്ള സിപിഐ എം അംഗങ്ങള്‍ക്കെതിരെ ശക്തമായ നടപടിയാണ് പാര്‍ടി സ്വീകരിച്ചത്. തെറ്റ് ചെയ്ത ആരെയും സംരക്ഷിക്കില്ല. തട്ടിപ്പ് നടത്തിയവര്‍ക്കും അതിന് സഹായിച്ചവര്‍ക്കും എതിരെ മാത്രമല്ല പാര്‍ടി നടപടി എടുത്തത്. ഇത്തരം കാര്യങ്ങള് തടയുന്നതിന് വേണ്ടത്ര ജാഗ്രത പുലര്‍ത്താത്തവര്‍ക്ക് എതിരെയും നടപടി എടുത്തു. ഈ വസ്തുതകളെല്ലാം മറച്ചുവച്ചാണ് സിപിഐ എമ്മിനെതിരെ മാധ്യമ പ്രചാരണം നടത്തുന്നത്. സഹകരണമേഖലയില് യുഡിഎഫുകാര് നടത്തിയ കൊള്ളയെക്കുറിച്ച് ഇവിടെ വിവരിക്കുന്നില്ല. തട്ടിപ്പുകള് പുറത്തുവന്നപ്പോള് കോണ്‍ഗ്രസ് നേതൃത്വം എടുത്ത നിലപാട് കുറ്റവാളികളെ സംരക്ഷിക്കുന്നതായിരുന്നു. ആ പാരമ്പര്യമല്ല സിപിഐ എമ്മിനുള്ളതെന്ന് വ്യക്തമാക്കട്ടെ.


രാജ്യത്തെ നായകള്‍ക്ക് ഇനി ജനങ്ങള് വജുഭായ് വാല എന്ന് പേരിടും: സഞ്ജയ് നിരുപം\n20 May 2018 7:16 AM GMT\nകര്‍ണാടക ഗവര്‍ണര് വജുഭായ് വാല നായയ്ക്ക് തുല്യമാണെന്ന് കോണ്‍ഗ്രസ് നേതാവ് സഞ്ജയ് നിരുപം. രാജ്യത്തെ നായകള്‍ക്ക് ഇനി ജനങ്ങള് വജുഭായ് വാല എന്ന് പേരിടുമെന്നും നിരുപം പരിഹസിച്ചു. ഇതുവരെ ഒരു ഗവര്‍ണറും ഒരു പാര്‍ട്ടിയോടോ നേതാവിനോടോ ഇത്രയും കൂറ് കാണിച്ചിട്ടില്ലെന്നും അദ്ദേഹം കൂട്ടിച്ചേര്‍ത്തു.\nഗവര്‍ണറുടെ ആശിര്‍വാദത്തോടെ മുഖ്യമന്ത്രിയായ യെദ്യൂരപ്പ രാജിവച്ചതോടെയാണ് സഞ്ജയ് നിരുപം കടുത്ത പരിഹാസവുമായി രംഗത്തെത്തിയത്. കര്‍ണാടക തെരഞ്ഞെടുപ്പില് കേവല ഭൂരിപക്ഷം നേടാതിരുന്ന ബിജെപിയെ സര്‍ക്കാരുണ്ടാക്കാന് ക്ഷണിച്ച ഗവര്‍ണറുടെ നടപടി ചോദ്യം ചെയ്യപ്പെട്ടിരുന്നു. ജെഡിഎസ്-കോണ്‍ഗ്രസ് സഖ്യത്തിന് ഭൂരിപക്ഷമുണ്ടായിട്ടും ഏറ്റവും വലിയ ഒറ്റകക്ഷിയായ ബിജെപിയെ ഗവര്‍ണര് സര്‍ക്കാരുണ്ടാക്കാന് ക്ഷണിക്കുകയായിരുന്നു. ഭൂരിപക്ഷം തെളിയിക്കാന് 15 ദിവസവും അനുവദിച്ചു. ഇതിനെതിരെ കോണ്‍ഗ്രസും ജെഡിഎസും സുപ്രിംകോടതിയെ സമീപിച്ചതോടെ ബിജെപി വെട്ടിലായി. സ്ഥാനമേറ്റ് മൂന്നാം ദിവസം വിശ്വാസ പ്രമേയം അവതരിപ്പിച്ച് സഭയില് ഭൂരിപക്ഷം തെളിയിക്കാന് സുപ്രിംകോടതി നിര്‍ദ്ദേശിക്കുകയും ചെയ്തു.\nഭൂരിപക്ഷം തെളിയിക്കാനാകില്ലെന്ന് വന്നതോടെ വോട്ടെടുപ്പിന് തൊട്ടുമുമ്പ് യെദ്യൂരപ്പ രാജിവച്ചു. ഗവര്‍ണറുടെ നടപടി ജനാധിപത്യ വിരുദ്ധമാണെന്ന വാദം ശക്തമായിട്ടുണ്ട്. ഇതിനിടെ സഞ്ജയ് നിരുപത്തിന്റെ പ്രസ്താവനയ്‌ക്കെതിരെ സോഷ്യല് മീഡിയയില് പ്രതിഷേധം ഉയരുന്നുണ്ട്. കോണ്‍ഗ്രസിന് ഗവര്‍ണര്‍മാരെ ബഹുമാനിക്കാന് അറിയില്ലെന്ന് കേന്ദ്രമന്ത്രി പ്രകാശ് ജാവേദ്ക്കര് വിമര്‍ശിച്ചു. അതേസമയം സഞ്ജയ് നിരുപത്തിന്റെ പ്രസ്താവന കോണ്‍ഗ്രസിന്റെ അഭിപ്രായമല്ലെന്നും വ്യക്തികളെ അപമാനിക്കുന്നതിനെ കോണ്‍ഗ്രസ് അനുകൂലിക്കുന്നില്ലെന്നും പാര്‍ട്ടി വക്താവ് രണ്‍ദീപ് സുര്‍ജേവാല അറിയിച്ചു.\nbsyeddyurappa PrakashJavadekar RandeepSurjewala sanjaynirupam VajubhaiVala


Kodiyeri should be charged with Sedition says V Muraleedharan MP: കോടിയേരിയെ രാജ്യദ്രോഹക്കുറ്റം ചുമത്തി അകത്തിടണമെന്ന് വി മുരളീധരൻ\nKodiyeri Should Be Charged With Sedition Says V Muraleedharan Mp\nകോടിയേരിയെ രാജ്യദ്രോഹക്കുറ്റം ചുമത്തി അകത്തിടണമെന്ന് വി മുരളീധരൻ\nകേന്ദ്ര സര്‍ക്കാര് വിളിച്ച സര്‍വകക്ഷി യോഗത്തില് സീതാറാം യച്ചൂരി, വ്യോമസേനയുടെ നീക്കത്തിന് പിന്തുണ പ്രഖ്യാപിച്ചിരുന്നു\nതിരുവനന്തപുരം: സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനെ രാജ്യദ്രോഹക്കുറ്റം ചുമത്തി തടവിലാക്കണമെന്ന് ബിജെപി നേതാവ് വി മുരളീധരൻ. രാജ്യം ബാഹ്യഭീഷണി നേരിടുമ്പോള് ശത്രുരാജ്യത്തിനുവേണ്ടി സംസാരിക്കുന്ന കമ്മ്യൂണിസ്റ്റ് പാരമ്പര്യമാണ് കോടിയേരി ബാലകൃഷണന്റേതെന്ന് അദ്ദേഹം ആരോപിച്ചു.\nസിപിഎം കേന്ദ്ര നേതൃത്വം രാജ്യത്തിന്റെ പൊതുവികാരത്തിനൊപ്പം നില്‍ക്കുകയാണ്. വോട്ട് ബാങ്ക് മുന്നില്‍ക്കണ്ടാണ് കോടിയേരി ദേശവിരുദ്ധ നിലപാട് സ്വീകരിച്ചതെന്ന് മുരളീധരൻ പറഞ്ഞു. ചൈനയുമായുള്ള യുദ്ധ കാലഘട്ടം മുതല്‍തന്നെ കമ്മ്യൂണിസ്റ്റ് പാര്‍ട്ടി ഇതേ നിലപാടാണ് സ്വീകരിച്ചിട്ടുള്ളതെന്നും അദ്ദേഹം കുറ്റപ്പെടുത്തി.\nശത്രുരാജ്യത്തെ പിന്തുണയ്ക്കുന്ന നിലപാടിന്റെ പേരിൽ ഇഎംഎസിന് അടക്കം ജയിലിൽ കിടക്കേണ്ടി വന്നിട്ടുണ്ടെന്ന് അദ്ദേഹം പറഞ്ഞു. ശത്രുരാജ്യത്തോടാണ് കോടിയേരി കൂറ് പ്രകടിപ്പിക്കുന്നതെന്നും വി മുരളീധരന് കുറ്റപ്പെടുത്തി.\nലോക്സഭാ തെരഞ്ഞെടുപ്പില് സിപിഎമ്മിന്റെ പരാജയഭീതിയാണ് ഇത്തരമൊരു നിലപാടിന് കാരണമെന്ന് അദ്ദേഹം പറഞ്ഞു. പാക് അനുകൂല നിലപാടിലൂടെ മുസ്‌ലിം സമുദായത്തെ ഒപ്പം നിര്‍ത്താനുള്ള ശ്രമമാണ് കോടിയേരി നടത്തിയതെന്നും, ഇത് കേരളത്തിലെ മുസ്ലിങ്ങളുടെ ദേശസ്നേഹത്തെപ്പോലും ചോദ്യം ചെയ്യുന്നതാണെന്നും അദ്ദേഹം പറഞ്ഞു.\nകേരളത്തിലെ മുസ്ലിങ്ങള് മുഴുവന് പാക് അനുകൂലികളാണെന്ന തെറ്റിദ്ധാരണ കോടിയേരിക്കുണ്ടെന്നും അദ്ദേഹം ആരോപിച്ചു. കേന്ദ്ര സര്‍ക്കാര് വിളിച്ച സര്‍വകക്ഷി യോഗത്തില് സീതാറാം യച്ചൂരി, വ്യോമസേനയുടെ നീക്കത്തിന് പിന്തുണ പ്രഖ്യാപിച്ച കാര്യം അദ്ദേഹം എടുത്തുപറഞ്ഞു.\nTags: Kodiyeri Balakrishnan, V Muraleedharan\nസെഞ്ചുറിയുമായി യഷ്‌സ്‌വിയും വൈഭവും; ദക്ഷിണാഫ്രിക്കക്കെതിരെ കൂറ്റൻ ലീഡ് ഉയർത്തി ഇന്ത്യ\nകോടിയേരി പടിയിറങ്ങുമോ?; രാജി സന്നദ്ധത അറിയിച്ച കാര്യം അറിയില്ലെന്ന് കേന്ദ്ര നേതൃത്വം\n‘കോടിയേരിക്ക് എല്ലാം അറിയാമായിരുന്നു’; നിര്‍ണായക വെളിപ്പെടുത്തലുമായി അഭിഭാഷകന്


Hyderbad Couples Name Newborns Corona Kumari And Corona Kumar | കൊറോണ കുമാരിയും കൊറോണ കുമാറും ജനിച്ചു, പേരിടലിന് പിന്നിലെ കാരണം വെളിപ്പെടുത്തി ഡോക്ടര് - Malayalam Oneindia\n3 min ago രാജ്യത്ത് 53 ലക്ഷം കടന്ന് കൊവിഡ് കേസുകള്..! 24 മണിക്കൂറില് 93,337 രോഗികൾ, ആകെ മരണം 85,000 കടന്നു\n24 min ago ഒമാനിലെ ജോലി പോയി, പ്രണയം ഒരുവർഷം മുൻപ് അവസാനിപ്പിച്ചു,യുവാവിന്റെ മൊഴി പുറത്ത്\n33 min ago 'പിണറായിയെ കിങ് ജോംഗ് ഉന്നിന്‍റെ പ്രേതം പിടികൂടിയിരിക്കുന്നു; ഖുറാന് പറഞ്ഞ് രക്ഷപ്പെടാനാവില്ല'\nPublished: April 8 2020, 11:41 [IST]\nഹൈദരാബാദ്: രാജ്യത്ത് കൊറോണ പടര്‍ന്നുപിടിക്കുന്ന സാഹചര്യമാണ് നിലനില്‍ക്കുന്നത്. ഇന്ത്യയില് ഇതുവരെ രോഗം സ്ഥിരീകരിച്ചവരുടെ എണ്ണം 5000 കടന്നിരിക്കുകയാണ് 149 പേര്‍ക്കാണ് രാജ്യത്ത് വൈറസ് ബാധയേറ്റ് മരിച്ചിരിക്കുന്നത്. ഇന്ത്യയില് ചിലയിടങ്ങളില് സാമൂഹ്യവ്യാപനം നടന്നിട്ടുണ്ടോ എന്ന സംശയം വരെ പുറത്തുവരുന്നുണ്ട്.\nഈ ഭീതി ജനിപ്പിച്ച കാലത്ത് അളുകള് ഏറ്റവും ഉപയോഗിച്ച വാക്കുകളാണ് കൊറോണയും കൊവിഡും ലോക്ക് ഡൗണുമൊക്കെ. ഈ ഒറ്റക്കാരണത്താല് തന്നെ പല സംസ്ഥാനങ്ങളിലും ജനിച്ച കുട്ടികള്‍ക്ക് പേര് നല്‍കിയിരിക്കുന്നത് ഈ വാക്കുകള് ഉപയോഗിച്ചാണ്. നേരത്തെ ഉത്തര്‍പ്രദേശില് കൊറോണ, ലോക്ക് ഡൗണ് എന്ന പേര് ജനിച്ച കുഞ്ഞുങ്ങള്‍ക്ക് നല്‍കിയിരുന്നു.ഇപ്പോഴിതാ ഹൈദരാബാദില് ജനിച്ച രണ്ട് കുഞ്ഞുങ്ങള്‍ക്ക് നല്‍കിയ പേരുകളാണ് മാധ്യമങ്ങളില് ചര്‍ച്ചയാകുന്നത്.\nകൊറോണ കുമാരിയും കുമാറും\nഎന്നാല് ഇത്തവണത്തെ പേരിന് ചില പ്രത്യേകതകളുമുണ്ട്. വെറും കൊറോണയും കൊവിഡുമൊന്നുമല്ല. ഹൈദരാബാദിലെ കടപ്പയിലെ വെമ്പള്ളി ഗ്രാമത്തില് ജനിച്ച കുഞ്ഞുങ്ങള്‍ക്ക് നല്‍കിയ പേരാണ് കൊറോണ കുമാരിയും കൊറോണ കുമാറും. എസ്എഫ് ഭാഷ ആശുപത്രിയില് ജനിച്ച രമാദേവി-ശശികല എന്നീ ദമ്പതികളുടെ ഇരട്ടക്കുട്ടികള്‍ക്കാണ്ഈ വിധം പേര് നല്‍കിയിരിക്കുന്നത്. ആണ്‍കുഞ്ഞിനും പെണ്‍കുഞ്ഞിനുമാണ് ഈ പേര് നല്‍കിയിരിക്കുന്നത്.\nപ്രസവം നടത്തിയ ഡോക്ടറാണ് കുഞ്ഞുങ്ങള്‍ക്ക് ഈ പേര് നല്‍കിയത്. ഇപ്പോള് എല്ലാവരും കൊറോണ വൈറസിനെ കുറിച്ചാണ് സംസാരിക്കുന്നത്. അപ്പോള് അക്കാര്യത്തില് നമ്മള് അവബോധം സൃഷ്ടിക്കണം. അതുകൊണ്ടാണ് ഈ കുഞ്ഞുങ്ങള്‍ക്ക് ഇങ്ങനെയൊരു പേര് നല്‍കിയതെന്ന് ഡോക്ടര് പറഞ്ഞു. ഇക്കാര്യം കുഞ്ഞുങ്ങളുടെ മാതാപിതാക്കളോട് സംസാരിച്ചു. അവരുടെ സമ്മതത്തോടെയാണ് ഇങ്ങനയൊരു പേര് ഇട്ടതെന്ന് ഡോക്ടര് പറഞ്ഞു. കൊറോണ പൊട്ടിപ്പുറപ്പെട്ട സമയത്ത് ലോകം അനുഭവിച്ച ബുദ്ധിമുട്ടകള് എന്തൊക്കെയാണെന്ന് നമ്മള് ഈ പേരികളിലൂടെ ഓര്‍ത്തെടുക്കും. പ്രതികൂല സഹചര്യത്തില് നേടിയെടുത്ത വിജയത്തിന്റെ പ്രതീകമായി ഇരുവരും നിലനില്‍ക്കുമെന്നും ഡോക്ടര് പറഞ്ഞു.\nയുപിയിലെ ലോക്ക് ഡോണ്\nഅതേസമയം,ഉത്തര്‍പ്രദേശില് ജനിച്ച രണ്ട് കുഞ്ഞുങ്ങള്‍ക്ക് കൊറോണയെന്നും ലോക്ക് ഡൗണെന്നും രക്ഷിതാക്കള് പേര് നല്‍കിയിരുന്നു. ദേവരിയ ജില്ലയില് ജനിച്ച ഒരു കുഞ്ഞിന് രക്ഷിതാക്കള് നല്‍കിയ പേരാണ് ലോക്ക് ഡൗണ്. ഈ കാലത്ത് പിറന്ന കുഞ്ഞായതുകൊണ്ടാണ് രക്ഷിതാക്കള് ഈ പേര് തന്നെ കുഞ്ഞിനായി നല്‍കിയത്. ഖുംഖുദു എന്ന ഗ്രാമത്തില് പിറന്ന ആണ്‍കുഞ്ഞിനാണ് ലോക്ക് ഡൗണ് എന്ന് പേരിട്ടിരിക്കുന്നത്.\nഉത്തര്‍പ്രദേശില് പിറന്ന മറ്റൊരു പെണ്‍കുഞ്ഞിന് കൊറോണ എന്ന് പേരിട്ടിരുന്നു. ഉത്തര് പ്രദേശിലെ ഗൊരഖ്പൂരിലാണ് വിചിത്രമായ പേരിട്ടത്. കുഞ്ഞിന് കൊറോണ എന്ന് പേരിടാന് അമ്മാവന് ഒട്ടേറെ കാരണങ്ങളും പറയുന്നുണ്ട്. സര്‍ക്കാര് വനിതാ ആശുപത്രിയിലാണ് ഞായറാഴ്ച പുലര്‍ച്ചെ കുഞ്ഞ് പിറന്നത്. പ്രധാനമന്ത്രി നരേന്ദ്ര മോദി ആഹ്വാനം ചെയ്ത ജനത കര്‍ഫ്യൂ തുടങ്ങുന്നതിന് മണിക്കൂറുകള് മുമ്പായിരുന്നു ജനനം.കുടുംബം മറ്റൊന്നും ആലോചിച്ചില്ല. കുഞ്ഞിന് കൊറോണയെന്ന് പേരിട്ടു. കൊറോണയെ ആളുകള് ഭീതിയോടെയാണ് കാണുന്നതെങ്കിലും, കൊറോണ മൂലം ഒരുപാട് പേര് മരിച്ചുവെങ്കിലും ചില നേട്ടങ്ങള് സമൂഹത്തിലുണ്ടായി എന്ന് കുഞ്ഞിന്റെ അമ്മാവന് നിതേഷ് ത്രിപാഠി പറയുന്നു.\ncoronavirus covid19 lock down india newborn baby hyderabad baby കൊറോണവൈറസ് ഹൈദരാബാദ് കുഞ്ഞ് പെണ്‍കുഞ്ഞ് പേര്\nHyderbad Couples Name Newborns Corona Kumari And Corona Kumar


വിഡ്ഢികളായ യാത്രക്കാര് - സൗഭാഗ്യം ABDUL RAZAK\nJune 7, 2018 fallan\nപ്രവാചകന്(സ) നമുക്ക് ജീവിതത്തിന്റെ അര്‍ഥം വരച്ചു കാണിച്ചു തരുന്നുണ്ട്. നബി(സ) പറയുന്നു: ‘എനിക്ക് ഐഹിക ലോകവുമായി എന്ത് ബന്ധമാണുള്ളത്? മരച്ചുവട്ടില് തണല്‍കാഞ്ഞ ശേഷം അതുപേക്ഷിച്ച് പിന്നെയും യാത്രതുടരുന്ന യാത്രക്കാരനെ പോലെ മാത്രമാണ് ഞാന് ഈ ലോകത്ത്.’ യാത്രക്ക് പാഥേയവും നല്ല സഹയാത്രികരും മുന്നൊരുക്കവും ആവശ്യമാണെന്ന ബോധമാണ് നമ്മുടെ മനസ്സുകളിലേക്കത് പകര്‍ന്നു നല്‍കേണ്ടത്. ശാശ്വത ജീവിതത്തിലേക്കുള്ള യാത്രക്കാരെന്ന നിലയില് ഐഹിക വിഭവങ്ങളില് ആസക്തനായി അവന് നിന്നു പോകരുത്. യാത്രികന് ഒരിക്കലും താന് എത്തിപ്പെട്ട സ്ഥലത്തിന്റെ മനോഹാരിതയില് മയങ്ങിപ്പോകരുത്. തങ്ങള് വിടപറയേണ്ടുന്ന അതിനെ മോടിപിടിപ്പിക്കാനായി കിണഞ്ഞു ശ്രമിക്കുകയും വേണ്ട. തങ്ങള്‍ക്ക് ഒരിക്കലും പിടിതരാത്ത വേട്ടമൃഗത്തിന്റെ പുറകെ പോകുകയും അരുത്.\nനല്ല യാത്രികനെ സംബന്ധിച്ചിടത്തോളം എപ്പോഴും അവന്റെ കണ്‍മുന്നിലുണ്ടാവുക ലക്ഷ്യസ്ഥാനമായിരിക്കും. അതിന് വേണ്ട ഒരുക്കങ്ങള് നടത്തുന്ന അവന്റെ സ്വപ്‌നങ്ങളും അതിനെ ചുറ്റിപ്പറ്റിയായിരിക്കും. അതവരെ അതിന്റെ പാതയില് മുന്നോട്ടു ചലിപ്പിക്കും. ആത്മാര്‍ഥമായി വിയര്‍പ്പൊഴുക്കി, ഉറക്കമിളച്ച് താനുണ്ടാക്കിയ വിളവ് കൊയ്‌തെടുക്കാനുള്ള മനസ്സുമായിട്ടായിരിക്കും അവരുടെ പ്രയാണം. ”അവരുടെ പ്രവര്‍ത്തനങ്ങള്‍ക്കുള്ള പ്രതിഫലമായി അവര്‍ക്കുവേണ്ടി രഹസ്യമായി സൂക്ഷിക്കപ്പെട്ട, കണ്‍കുളിര്‍പ്പിക്കുന്ന സമ്മാനം ഒരാള്‍ക്കും അറിഞ്ഞുകൂടാ.” അതറിയാനുള്ള ആകാംക്ഷയോടെ ധൃതിയില് അവരുടെ കാലുകള് മുന്നോട്ടു നയിക്കും.\nഐക്യത്തിന്റെയും കാരുണ്യത്തിന്റെയും പെരുന്നാള്


റൊണാൾഡോ മാത്രം!! ഇറ്റലിയിൽ നിന്ന് സമനിലയുമായി മാഞ്ചസ്റ്റർ യുണൈറ്റഡ് മടങ്ങി | Fanport | Champions League News Malayalam\nHome Football Champions League റൊണാൾഡോ മാത്രം!! ഇറ്റലിയിൽ നിന്ന് സമനിലയുമായി മാഞ്ചസ്റ്റർ യുണൈറ്റഡ് മടങ്ങി\nറൊണാൾഡോ മാത്രം!! ഇറ്റലിയിൽ നിന്ന് സമനിലയുമായി മാഞ്ചസ്റ്റർ യുണൈറ്റഡ് മടങ്ങി\nNovember 3, 2021 - 3:29 AM\nഇന്ന് കഷ്ടപ്പെട്ടു എങ്കിലും ഇറ്റലിയിൽ നിന്ന് സമനിലയുമായി മടങ്ങാൻ മാഞ്ചസ്റ്റർ യുണൈറ്റഡിനായി. റൊണാൾഡോയുടെ മാസ്കരികമായ രണ്ട് ഗോളുകളുടെ ബലത്തിൽ 2-2ന്റെ സമനില ആണ് ഇന്ന് മാഞ്ചസ്റ്റർ യുണൈറ്റഡ് നേടിയത്.\nസ്പർസിനെതിരെ വിജയം കണ്ട ബാക്ക്5എന്ന തന്ത്രവുമായാണ് മാഞ്ചസ്റ്റർ യുണൈറ്റഡ് ഇന്ന് ഇറ്റലിയിലും ഇറങ്ങിയത്. അറ്റലാന്റ അറ്റാക്കുകളുടെ എണ് കുറക്കാൻ ഇതുകൊണ്ട് തന്നെ മാഞ്ചസ്റ്റർ യുണൈറ്റഡിന് തുടക്കം മുതൽ ആയി. മത്സരത്തിലെ ആദ്യ അവസരം യുണൈറ്റഡിനാണ് ലഭിച്ചത്. മക്ടോമിനെയുടെ ഒരു ഷോട്ട് വലിയ ഡിഫ്ലക്ഷനോടെ ഗോൾ പോസ്റ്റിൽ തട്ടി മടങ്ങുന്നത് കാണാൻ ആയി. എങ്കിലും പതിയെ അറ്റലാന്റ കളിയുടെ നിയന്ത്രണം ഏറ്റെടുത്തു. 12ആം മിനുട്ടിൽ അവർ ലീഡ് എടുക്കുകയും ചെയ്തു.\nഇലിചിച് ആണ് ഗോൾ നേടിയത്. ഡി ഹിയക്ക് സേവ് ചെയ്യാമായിരുന്ന ഷോട്ടായിരുന്നു അതെങ്കിലും ഗോൾ കീപ്പർക്ക് അവസാന ആഴ്ചകളിലെ ഫോം ഇന്ന് ഇലിചിചിന്റെ ഷോട്ടിന് മുന്നിൽ കാണിക്കാൻ ആയില്ല. ഈ ഗോളിൽ നിന്ന് മാഞ്ചസ്റ്റർ യുണൈറ്റഡ് കരകയറാൻ കുറച്ച് സമയമെടുത്തു. വരാനെ പരിക്കേറ്റ് പുറത്ത് പോയതോടെ ഗ്രീൻവുഡിനെ ഇറക്കു യുണൈറ്റഡ് ടാക്ടിക്സ് മാറ്റേണ്ടതായി വന്നു. ഇത് യുണൈറ്റഡിന് ഗുണം ചെയ്തു.\nആദ്യ പകുതി അവസാനിക്കുന്നതിന് തൊട്ടു മുമ്പ് റൊണാൾഡോയിലൂടെ യുണൈറ്റഡ് സമനില കണ്ടെത്തി. മനോഹരമായ നീക്കമാണ് ഗോളിൽ കലാശിച്ചത്. ഗ്രീൻവുഡ് നൽകിയ ഫസ്റ്റ് ടച്ച് പാസിൽ നിന്ന് ബ്രൂണോ ഗോൾ മുഖത്ത് എത്തുകയും ഷോട്ട് എടുക്കാതെ താരം ബാക്ക് ഹീലിലൂടെ റൊണാൾഡോയെ കണ്ടെത്തുകയും ചെയ്തു. ലക്ഷ്യം തെറ്റാതെ റൊണാൾഡോ പന്ത് വലയിൽ എത്തിച്ചു. റൊണാൾഡോയുടെ ഈ സീസണിലെ നാലാം ചാമ്പ്യൻസ് ലീഗ് ഗോളായിരുന്നു ഇത്.\nരണ്ടാം പകുതി യുണൈറ്റഡ് ആണ് നന്നയി ആരംഭിച്ചത്. ബ്രൂണോയിലൂടെ ഒരു നല്ല അവസരവും യുണൈറ്റഡിന് ലഭിച്ചു. എങ്കിലും രണ്ടാം പകുതിയിലെയും ആദ്യ ഗോൾ നേടിയത് അറ്റലാന്റ തന്നെ. 58ആം മിനുട്ടിൽ ഒരു ലോബ് പാസ് സ്വീകരിച്ക്ഷ്ഹ് സപാറ്റ ഡി ഹിയയെ മറികടന്ന് പന്ത് വലയ എത്തിച്ചു. ആ ഗോൾ ആദ്യം ഓഫ്സൈഡ് വിളിക്കപ്പെട്ടു എങ്കിലും വാർ ആ ഗോൾ അനുവദിച്ചു. സ്കോർ 2-1\nഈ ഗോളിന് ശേഷം മാഞ്ചസ്റ്റർ യുണൈറ്റഡിന് നല്ല ഒരു അവസരം പോലും സൃഷ്ടിക്കാൻ ആയില്ല. കവാനി, വാൻ ഡെ ബീക്, സാഞ്ചോ എന്നിവർ വന്നു. ആദ്യ പകുതിയുടെ അവസാനം എന്ന പോലെ രണ്ടാം പകുതിയുടെ അവസാനവും റൊണാൾഡോ രക്ഷയ്ക്ക് എത്തി. ഇത്തവണ 91ആം മിനുട്ടിൽ പെനാൾട്ടി ബോക്സിന് പുറത്ത് നിന്ന് ഒരു ലോ വോളിയിൽ നിന്നായിരുന്നു റൊണാൾഡോയുടെ ഗോൾ. ഈ ഗോൾ യുണൈറ്റഡിന്റെ ഒരു പോയിന്റ് ഉറപ്പിച്ചു.\nഈ സമനിലയോടെ ഗ്രൂപ്പിൽ യുണൈറ്റഡിന്7പോയിന്റും അറ്റലാന്റയ്ക്ക്5പോയിന്റുമാണ് ഉള്ളത്.\nPrevious articleടി20 ലോകകപ്പിൽ മൂന്ന് അർധ സെഞ്ച്വറി നേടുന്ന ആദ്യ ക്യാപ്റ്റൻ ആയി ബാബർ\nNext articleഅൻസു ഫതി എന്ന രക്ഷകൻ, ബാഴ്സലോണക്ക് അവസാനം ഒരു വിജയം


ദുബായില് തൊഴില് വിസാ ചട്ടങ്ങള് മാറും | Worker visa rules to change in Dubai - Malayalam Oneindia\nദുബായില് തൊഴില് വിസാ ചട്ടങ്ങള് മാറും\nദുബായ്: സന്ദര്‍ശക വിസയില് ജോലി ചെയ്യുന്നവര്‍ക്കുള്ള തൊഴില് വിസാ ചട്ടങ്ങളില് മാറ്റം വരുത്താന് ദുബായ് സര്‍ക്കാര് തീരുമാനിച്ചു. വിസ മാറ്റുന്നതിനായി പോയ 43 പേര് വിമാനാപകടത്തില് മരിച്ചതിനെ തുടര്‍ന്നാണ് ഈ തീരുമാനം.\nസന്ദര്‍ശകവിസയില് ദുബായിലെത്തുന്നവര്‍ക്ക് വര്‍ക്ക് പെര്‍മിറ്റ് ലഭിക്കുമ്പോള് സ്ഥിരം വിസ ലഭിക്കുവാന് ദുബായ്ക്കു പുറത്തേക്കു പോകണമെന്ന ചട്ടമാണ് സര്‍ക്കാര് മാറ്റുന്നത്. ഈ ചട്ടം ഉടനടി പ്രാബല്യത്തില് വരുത്താന് യുഎഇയുടെ കിരീടാവകാശി ഷേഖ് മുഹമ്മദ് ബിന് റഷീദ് അല് മകൗതം ഉത്തരവിറക്കിയിട്ടുണ്ട്. സര്‍ക്കാരിന്റെ ഈ പുതിയ നീക്കത്തെ എല്ലാ വിഭാഗം ജനങ്ങളും സ്വാഗതം ചെയ്തിട്ടുണ്ട്. ഇവിടെയുള്ള ആയിരക്കണക്കിന് തൊഴിലാളികള്‍ക്ക് ഈ വിസാനിയമം സഹായകമാകും.\nപഴയ വിസാനിയമമനുസരിച്ച്് ഷാര്‍ജക്കു പോയിരുന്ന തൊഴിലാളികളുള്‍പ്പെടെയുളളവര് ഇറാന്റെ കിഷ് വിമാനം തകര്‍ന്നു മരിച്ചിരുന്നു. ഇവരില് ഭൂരിഭാഗവും ഇന്ത്യക്കാരും ഇറാനികളുമായിരുന്നു. വിമാനാപകടത്തിനുള്ള കാരണം ഇപ്പോഴും കണ്ടെത്തിയിട്ടില്ലെങ്കിലും സംഭവത്തില് തീവ്രവാദി സംഘടനക്കു പങ്കുണ്ടാകാനുള്ള സാധ്യത പിന്നീട് തള്ളിക്കളഞ്ഞിരുന്നു. ഈ അപകടത്തില് മൂന്നുപേര് മാത്രമാണ് രക്ഷപ്പെട്ടത്.\nmalayalam news guest


ഭാര്യയുടെ സന്തോഷത്തിന് സെക്‌സ് ടോയ്‌സ് ? – Islam Padasala\nഭാര്യയുടെ സന്തോഷത്തിന് സെക്‌സ് ടോയ്‌സ് ?\nചോ: ശാരീരികബന്ധത്തിന്റെ സമയത്ത് ഭാര്യയെ സംതൃപ്തയാക്കാന് സെക്‌സ് ടോയ്‌സ് (രതിമൂര്‍ച്ച സമ്മാനിക്കുന്ന ഉപകരണങ്ങള്) ഉപയോഗിക്കുന്നതിനെപ്പറ്റി ഇസ്‌ലാമിന്റെ വിധിയെന്താണ് ? എന്റെ ഭാര്യയ്ക്ക് സംതൃപ്തി ലഭിക്കാന് ഏറെ സമയം വേണ്ടിവരുന്നു. അതിനാല് എന്നെ സംബന്ധിച്ചിടത്തോളം അവളെ തൃപ്തിപ്പെടുത്താന് കഴിയാത്ത സ്ഥിതിവിശേഷമുണ്ട്.\nഅതിനാല് ഞാനാകെ വിഷമത്തിലാണ്. അതിനാല് അത്തരം ടോയ്‌സ് ഉപയോഗിച്ച് മൂര്‍ച്ചയിലെത്തുന്നതിന് എന്തെങ്കിലും വിലക്കുണ്ടോ ?ഖുര്‍ആനെ മുന്‍നിര്‍ത്തി വിശദീകരണം നല്‍കുമല്ലോ?\nഉത്തരം: ജീവിതപങ്കാളിക്ക് അവളുടെ അവകാശം ലഭിക്കണമെന്ന വിഷയത്തില് താങ്കള് പുലര്‍ത്തുന്ന താല്‍പര്യവും ഉത്കണ്ഠയും തീര്‍ച്ചയായും പ്രശംസനീയമാണ്. ദാമ്പത്യത്തില് പങ്കാളികളിരുവരും അന്യോന്യം സംതൃപ്തി കണ്ടെത്തണമെന്നത് ഇസ് ലാമിന്റെ താല്‍പര്യമാണ്. എന്നിരുന്നാലും അതെല്ലാം അല്ലാഹു നിശ്ചയിച്ച അതിര്‍വരമ്പുകളില് നിന്നുകൊണ്ടുമാത്രമേ ആകാവൂ എന്ന് അതിന് ശാഠ്യമുണ്ട്. എല്ലാ വിഷയങ്ങളിലും പരിധികള് ഖുര്‍ആന് നമുക്ക് വരച്ചുകാണിച്ചിട്ടുണ്ട്. ശുദ്ധവും സാധുതയുള്ളതുമായ എല്ലാം അത് നമുക്കനുവദിച്ചുതന്നിരിക്കുന്നു. എന്നാല് വൃത്തിഹീനവും അനാരോഗ്യകരവുമായ എല്ലാം അത് നമുക്ക് വിലക്കിയിരിക്കുന്നു.\nഉത്തേജനം ലഭിക്കാനും മൂര്‍ച്ചയിലെത്താനും ടോയ്‌സ് ഉപയോഗിക്കുന്നത് പരിധിലംഘിക്കുന്നതില്‍പെടുമെന്ന് പണ്ഡിതന്‍മാര് അഭിപ്രായപ്പെട്ടിരിക്കുന്നു. അക്കാര്യത്തില് ഖുര്‍ആന്റെ നിര്‍ദ്ദേശമാണ് അവരുടെ അഭിപ്രായത്തിന് നിദാനം.\nവിജയം വരിച്ച ആളുകളുടെ സ്വഭാവസവിശേഷതകള് വിവരിക്കുന്ന കൂട്ടത്തില് ‘തങ്ങളുടെ ഗുഹ്യാവയവങ്ങളെ (ലൈംഗികവിശുദ്ധി) കാത്തുസൂക്ഷിക്കുന്നവരാണവര് (അല് മുഅ്മിനൂന്-5)എന്ന് പറയുന്നുണ്ട്. ഇത്തരം ആയത്തുകളെയും ഹദീസുകളെയും മുന്‍നിര്‍ത്തി വിശ്വാസികള് തങ്ങളുടെ ഇണകളിലൂടെ മാത്രമേ ശാരീരികപൂര്‍ത്തീകരണം തേടാവൂ എന്ന് കര്‍മശാസ്ത്രവിശാരദര് നിഷ്‌കര്‍ഷിച്ചിട്ടുണ്ട്. അതുകൊണ്ടുതന്നെ ആ പരിധിക്കുപുറത്തുവരുന്നവയാണ് സെക്‌സ് ടോയ്‌സുകള്. അതിനാല് അത്തരം വഴിവിട്ട രീതികളെ വര്‍ജിക്കുകയാണ് വേണ്ടത്.\nതാങ്കളുടെ അവസ്ഥാവിശേഷം അത്രമേല് അസാധാരണത്വമുള്ള ഒന്നല്ല. ഇന്നത്തെ യുവതലമുറയില് അത്തരം പ്രതിസന്ധിനേരിടുന്ന ഒട്ടേറെ പേരുണ്ട്. ദൈവാനുഗ്രഹത്താല് അത് ചികിത്സയിലൂടെയും കൗണ്‍സിലിങ്ങിലൂടെയും പരിഹരിക്കാനാകും. വിദഗ്ധനായ ഡോക്ടറെയും സെക്‌സോളജിസ്റ്റിനെയും താങ്കള് കണ്‍സള്‍ട്ടുചെയ്യുക. അവര് താങ്കളെ സഹായിക്കുമെന്നുറപ്പുണ്ട്. അത്തരം കാര്യങ്ങളില് മറ്റുള്ളവരുടെ സഹായം തേടുന്നതിന് ലജ്ജിക്കേണ്ട കാര്യമില്ല.\nചികിത്സ മോഡേണ് മെഡിസിനില് മാത്രമല്ല, ആയുര്‍വേദത്തിലും പ്രകൃതിചികിത്സയിലും ഹോമിയോപ്പതിയിലും ഉണ്ട്.\nമുസ്‌ലിംവൈവാഹികനിയമങ്ങള്, മുസ്‌ലിംമാര്യേജ് ഗൈഡ് തുടങ്ങിയ പുസ്തകങ്ങള് ഒരുപരിധിവരെ ചില നിര്‍ദ്ദേശങ്ങള്‍ക്കായി അവലംബിക്കാവുന്നതാണ്.\nഅല്ലാഹുവിന്റെ സഹായം തേടുക. അവനോട് പ്രാര്‍ഥിക്കുക. ‘എല്ലാ രോഗത്തിനും ചികിത്സയുണ്ട് ‘ എന്ന് തിരുമേനി പറഞ്ഞത് ഓര്‍മയുണ്ടായിരിക്കണം.\nഅവസാനമായി, അല്ലാഹു നമുക്ക് നല്‍കിയതില് തൃപ്തിപ്പെടാനുള്ള ഒരു മനസ്സ് നമുക്കുണ്ടെന്നും ഹറാമിന്റെ വഴികള് തേടിപ്പോകേണ്ടതില്ലെന്നും ഉറച്ചുവിശ്വസിക്കുക. അതിനായി പ്രാര്‍ത്ഥനകളെ ആശ്രയിക്കുക. താങ്കളുടെ പ്രശ്‌നത്തിന് ആവശ്യമായ ചികിത്സ തേടുക. അല്ലാഹു ഹലാലാക്കിത്തന്നിട്ടുള്ള മാര്‍ഗത്തിലൂടെ സംതൃപ്തികണ്ടെത്താന് അവന് സഹായിക്കുമെന്ന് ശുഭപ്രതീക്ഷ വെച്ചുപുലര്‍ത്തുക. ഈ പ്രാര്‍ഥന ചൊല്ലിക്കൊണ്ടിരിക്കുക:\nഅല്ലാഹുമ്മ അഗ്‌നിനാ ബി ഹലാലിക്ക അന് ഹറാമിക്ക വബി ത്വാഅതിക്ക അന് മഅ്‌സ്വിയതിക്ക വബി ഫള്‌ലിക അമ്മന് സിവാക(അല്ലാഹുവേ, നീ നിഷിദ്ധമാക്കിയവയ്ക്കു പകരം അനുവദിച്ചുനല്‍കിയതിലും നിന്നോടുള്ള ധിക്കാരത്തിനുപകരം അനുസരണത്തിലും നിന്റേതല്ലാത്തവരുടെ ആശ്രയത്തിനുപകരം നിന്റെ ഔദാര്യത്തിലും നീ ഞങ്ങള്‍ക്ക് സംതൃപ്തിനല്‍കേണമേ-ആമീന്).\nയുക്തിവാദിയായ ഭാര്യയോടൊപ്പം ജീവിക്കാമോ ?


Trivandrum airport lease\nവിമാനത്താവളങ്ങളുടെ നടത്തിപ്പ് സ്വകാര്യമേഖലക്ക് നൽകിയത് നയപരമായ തീരുമാനമെന്ന് കേന്ദ്രസർക്കാർ\n'പൊതുജന താത്പര്യം മുൻനിർത്തിയാണ് വിമാനത്താവളങ്ങൾ പാട്ടത്തിനു നൽകുന്നത്, ഇങ്ങനെ ലഭിക്കുന്ന പണം രാജ്യത്തിന്‍റെ വ്യോമയാന മേഖലയുടെ വികസനത്തിനാണ് ഉപയോഗിക്കുന്നത്'\n15 Sep, 2020 at 05:31 AM\nതിരുവനന്തപുരം അടക്കമുള്ള വിമാനത്താവളങ്ങളുടെ നടത്തിപ്പ് സ്വകാര്യമേഖലക്ക് നൽകിയത് നയപരമായ തീരുമാനമെന്ന് കേന്ദ്രസർക്കാർ. ഹൈക്കോടതിയിൽ നൽകിയ സത്യവാങ്മൂലത്തിലാണ് വ്യോമയാന മന്ത്രാലയം നിലപാട് വ്യക്തമാക്കിയത്. പൊതുജന താത്പര്യം മുൻനിർത്തിയാണ് വിമാനത്താവളങ്ങൾ പാട്ടത്തിനു നൽകുന്നത്.\nഇങ്ങനെ ലഭിക്കുന്ന പണം രാജ്യത്തിന്‍റെ വ്യോമയാന മേഖലയുടെ വികസനത്തിനാണ് ഉപയോഗിക്കുന്നത്. കേരളത്തിന്‍റെ ആവശ്യം കണക്കിലെടുത്ത് പ്രത്യേക ഇളവുകളോടെ ലേലത്തിൽ പങ്കെടുക്കാൻ അനുമതി നൽകിയിരുന്നു. ലേലത്തിൽ പരാജയപ്പെട്ട ശേഷം ഇത്തരമൊരു ഹർജിയുമായി വരാൻ കേരളത്തിന് അവകാശമില്ലെന്നും കേന്ദ്രം.\nവിമാനത്താവളങ്ങൾ കേന്ദ്രസർക്കാരിന്‍റെ പരിധിയിൽ വരുന്ന വിഷയമാണ്. സംസ്ഥാന വിഷയമല്ല. കേന്ദ്രവും സംസ്ഥാനങ്ങളും തമ്മിലുള്ള കേസ് പരിഗണിക്കേണ്ടത് സുപ്രീം കോടതിയാണെന്നും വ്യോമയാന മന്ത്രാലയം ഹൈക്കോടതിയിൽ പറഞ്ഞു\nTrivandrum airporthighcourt of kerala


Covid-19 Kerala India Live Updates: കേരളത്തിൽ നാല് ദിവസത്തിനിടെ 181 പുതിയ കോവിഡ് രോഗികൾ\nCovid-19 Kerala India Live Updates: രോഗികളുടെ എണ്ണം ഇനിയും വർധിക്കാമെന്ന് മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ പറഞ്ഞു\nMay 25, 2020 9:53:24 am\nCovid-19 Kerala India Live Updates: ലോകത്താകമാനം കൊറോണ വൈറസ് പടർന്ന് പിടിക്കുകയാണ്. ഇന്ത്യയിലും രോഗികളുടെ എണ്ണത്തിൽ കഴിഞ്ഞ കുറച്ച് ദിവസങ്ങളായി വലിയ വർധനവാണ് രേഖപ്പെടുത്തുന്നത്. ഇതുവരെ 1.38 ലക്ഷം ആളുകളിൽ കോവിഡ്-19 കണ്ടെത്തി. ഇതോടെ ലോകത്ത് ഏറ്റവും കൂടുതൽ രോഗബാധിതരുള്ള രാജ്യങ്ങളുടെ പട്ടികയിൽ ഇന്ത്യ പത്താമത് എത്തി.\nമഹാരാഷ്ട്രയ്ക്കും തമിഴ്നാടിനും ഗുജറാത്തിനും പിന്നാലെ ഏറ്റവും കൂടുതൽ കോവിഡ് കേസുകൾ റിപ്പോർട്ട് ചെയ്തത് ഡൽഹിയിലാണ്. എന്നാൽ നിലവിൽ കാര്യങ്ങൾ നിയന്ത്രണ വിധേയമാണെന്ന് ഡൽഹി മുഖ്യമന്ത്രി അരവിന്ദ് കേജ്‌രിവാൾ പറഞ്ഞു. ആശങ്കപ്പെടേണ്ട സാഹചര്യമില്ലെന്നും രോഗം ഭേദമാകുന്നവരുടെ എണ്ണം കുറഞ്ഞാലോ മരണസംഖ്യ ഉയർന്നാൽ മാത്രമേ വെല്ലുവിളിയാകുവെന്നും അദ്ദേഹം കൂട്ടിച്ചേർത്തു.\nകേരളത്തിൽ കോവിഡ് രോഗികളുടെ എണ്ണം ദിനം പ്രതി വർധിക്കുന്നത് ആശങ്കയുണർത്തുന്നുണ്ട്. കഴിഞ്ഞ നാല് ദിവസത്തിനിടെ കേരളത്തിൽ പുതിയതായി 181 പേർക്കാണ് കോവിഡ്-19 സ്ഥിരീകരിച്ചത്. രോഗികളുടെ എണ്ണം ഇനിയും വർധിക്കാമെന്ന് മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ പറഞ്ഞു.\nസംസ്ഥാനത്ത് പുറത്തു നിന്നെത്തുന്നവരുടെ എണ്ണം വർധിക്കുകയാണ്. അതിനെ എതിർക്കുന്ന സമീപനമല്ല സർക്കാരിന്റേത്. ജാഗ്രതയോടെയുള്ള മുൻകരുതൽ സ്വീകരിച്ചില്ലെങ്കിൽ, അനിയന്ത്രിതമായ രോഗവ്യാപനം ഉണ്ടാകും. മറ്റ് പ്രദേശങ്ങളില് നിന്ന് വരുന്നവര് ക്വോറന്റീനില് പോകണം. അക്കാര്യത്തില് സര്‍ക്കാരുമായി പൂര്‍ണമായി സഹകരിക്കണമെന്നും മുഖ്യമന്ത്രി പറഞ്ഞു.\nCovid-19 Kerala India Live Updates:\n20:28 (IST)25 May 2020\nഇന്ത്യയില് കോവിഡ്-19 രോഗികളുടെ എണ്ണം വര്‍ദ്ധിക്കുന്നുണ്ടെങ്കിലും രോഗം ഭേദമാകുന്നവരുടെ നിരക്കിലും വര്‍ദ്ധനവ്. ഇന്ത്യയില് ആകെ 57,720 പേര് കോവിഡില് നിന്നും രോഗമുക്തി നേടി. കഴിഞ്ഞ 24 മണിക്കൂറിനുള്ളില് 3280 പേരാണ് രോഗമുക്തി നേടിയത്. രോഗമുക്തി നേടുന്നവരുടെ നിരക്ക് 41.57 ശതമാനമായി ഉയര്‍ന്നു. ഇതുവരെ ഇന്ത്യയില് 1,38,845 പേര്‍ക്കാണ് കോവിഡ് 19 സ്ഥിരീകരിച്ചത്. നിലവില് 77,103 പേരാണ് ചികില്‍സയിലുള്ളത്. അതേസമയം മരിച്ചവരുടെ എണ്ണം 4,057 ആയി. രാജ്യത്ത് ഏറ്റവുമധികം കോവിഡ് ബാധിതരുള്ളത് മഹാരാഷ്ട്രയിലാണ്.\n20:26 (IST)25 May 2020\nകൊച്ചിയിൽ നിന്നുള്ള യാത്രക്കാർ പൂനെയിൽ എത്തിയപ്പോൾ\n20:01 (IST)25 May 2020\nകണ്ണൂരിൽ രോഗം സ്ഥിരീകരിച്ചവരിൽ രണ്ട് റിമാൻഡ് തടവുകാരും; പൊലീസുകരുൾപ്പടെ നിരീക്ഷണത്തിൽ\nസംസ്ഥാനത്ത് ഇന്ന് രോഗം സ്ഥിരീകരിച്ചവരിൽ കണ്ണൂർ ജയിലിലെ രണ്ട് റിമാൻഡ് തടവുകാരും. സമ്പര്‍ക്കത്തിലൂടെയാണ് ഇവര്‍ക്ക് രോഗം പിടിപെട്ടത്. കണ്ണപുരം ,ചെറുപുഴ സ്റ്റേഷനുകളിലെ പൊലീസുകാർ അറസ്റ്റ് ചെയ്ത രണ്ടു പേർക്കാണ് രോഗം സ്ഥിരീകരിച്ചത്. ഇതോടെ ഇവരെ അറസ്റ്റ് ചെയ്ത പൊലീസുകാരും ജയിൽ ഉദ്യോഗസ്ഥരമടക്കം നിരീക്ഷണത്തിലാണ്. ഇന്ന് സംസ്ഥാനത്ത് ആറ് പേർക്കാണ് സമ്പർക്കത്തിലൂടെ രോഗം ബാധിച്ചത്.\n19:36 (IST)25 May 2020\nകുവൈത്തില് കൊറോണ വൈറസ് ബാധിച്ച് ചികിത്സയിലായിരുന്ന രണ്ട് മലയാളികള് കൂടി ഇന്ന് മരണമടഞ്ഞു. കോഴിക്കോട് മെഡിക്കല് കോളേജ് സ്വദേശി ചെറിയ തോപ്പില് സാദിഖ് (49), തൃശൂര് വടനാപള്ളി കൊരട്ടി പറമ്പില് ഹസ്ബുല്ല ഇസ്മായില് (65) എന്നിവരാണ് ഇന്ന് മരിച്ചത്. കോവിഡ് ബാധയെ തുടര്‍ന്ന് സാദിഖ് അദാന് ആശുപത്രിയിലും ഹസ്ബുല്ല അമീരി ആശുപത്രിയിലും ചികിത്സയിലായിരുന്നു.\nകോവിഡ്-19 രോഗബാധിതരുടെ എണ്ണത്തിൽ ഇന്ത്യ പത്താമത്\nലോകത്താകമാനം കൊറോണ വൈറസ് പടർന്ന് പിടിക്കുകയാണ്. ഇന്ത്യയിലും രോഗികളുടെ എണ്ണത്തിൽ കഴിഞ്ഞ കുറച്ച് ദിവസങ്ങളായി വലിയ വർധനവാണ് രേഖപ്പെടുത്തുന്നത്. ഇതുവരെ 1.38 ലക്ഷം ആളുകളിൽ കോവിഡ്-19 കണ്ടെത്തി. ഇതോടെ ലോകത്ത് ഏറ്റവും കൂടുതൽ രോഗബാധിതരുള്ള രാജ്യങ്ങളുടെ പട്ടികയിൽ ഇന്ത്യ പത്താമത് എത്തി.\n18:09 (IST)25 May 2020\nകോവിഡ് കേസുകളുടെ എണ്ണത്തിൽ പത്താം സ്ഥാനത്ത്\nരാജ്യത്ത് കോവിഡ് രോഗികളുടെ എണ്ണം ക്രമാതീതമായി വർധിക്കുമ്പോൾ രോഗബാധിതരുടെ എണ്ണത്തിൽ ഇന്ത്യ പത്താം സ്ഥാനത്താണ് ഇപ്പോൾ. 1,38, 845 പേരാണ് രാജ്യത്തെ ആകെ രോഗബാധിതർ.\n18:01 (IST)25 May 2020\nമേയ് 26 ന് ആരംഭിക്കുന്ന സ്‌കൂള് പരീക്ഷകളുമായി ബന്ധപ്പെട്ട് പ്രിന്‍സിപ്പല്‍മാര്, പ്രഥമ അധ്യാപകര്, അധ്യാപകര്, മറ്റ് ജീവനക്കാര് എന്നിവരുടെ യാത്ര ഒരിടത്തും തടസപ്പെടാതിരിക്കാന് ശ്രദ്ധിക്കണമെന്ന് സംസ്ഥാന പൊലീസ് മേധാവി ലോക്‌നാഥ് ബെഹ്‌റ ജില്ലാ പൊലീസ് മേധാവിമാര്‍ക്ക് നിർദേശം നല്‍കി. ഇവര്‍ക്ക് രാത്രികാലങ്ങളില് ജില്ലവിട്ട് യാത്ര ചെയ്യേണ്ടി വരുന്നപക്ഷം തിരിച്ചറിയല് കാര്‍ഡും പരീക്ഷ സംബന്ധിക്കുന്ന രേഖകളും യാത്രാപാസായി പരിഗണിക്കും. സാധിക്കുന്ന സ്ഥലങ്ങളില് അവരുടെ യാത്രയ്ക്ക് ആവശ്യമായ സഹായം പൊലീസ് നല്‍കണം. രാവിലെ എഴ് മുതല് രാത്രി ഏഴ് വരെ മറ്റ് ജില്ലകളിലേക്ക് യാത്ര ചെയ്യുന്നതിന് പാസ് ആവശ്യമില്ലെന്ന് സംസ്ഥാന പൊലീസ് മേധാവി നേരത്തെ വ്യക്തമാക്കിയിരുന്നു.\nപരീക്ഷ എഴുതുന്ന വിദ്യാർഥികളുടെ ശ്രദ്ധയ്ക്ക്\nഇതര സംസ്ഥാനങ്ങളിൽ നിന്ന് വരുന്ന വിദ്യാർഥികൾക്കും ഹോം ക്വറന്റൈനിൽ കഴിയുന്ന ആളുകളുള്ള വീട്ടിൽ നിന്നുള്ള വിദ്യാർഥികൾക്കും പ്രത്യേക സൗകര്യം ലഭ്യമാക്കും. കണ്ടെയ്മെന്റ് സോണുകളിൽ നിന്നുള്ള വിദ്യാർഥികൾക്ക് പ്രത്യേക ഇരിപ്പിടം ഒരുക്കും. എല്ലാ വിദ്യാർഥികൾക്കും തെർമ്മൽ സ്ക്രീനിങ് നടത്തും. എല്ലാ വിദ്യാർഥികൾക്കും ശാരീരിക അകലം പാലിച്ചാണ് ഇരിപ്പിടം ഒരുക്കുക. വൈദ്യ പരിശോധന വേണ്ടവർക്ക് അതിനുള്ള സൗകര്യവും സ്കൂളുകളിലുണ്ടാകും. അധ്യാപകർ ഗ്ലൗസ് ധരിക്കും. ഉത്തരക്കടലാസുകൾ ഏഴ് ദിവസം പരീക്ഷ കേന്ദ്രങ്ങളിൽ തന്നെ സൂക്ഷിക്കും. പരീക്ഷയുമായി ബന്ധപ്പെട്ട് കുട്ടികൾ പാലിക്കേണ്ട ആരോഗ്യ ചിട്ടകളടങ്ങിയ അറിയിപ്പും മാസ്ക്കും കുട്ടികൾക്ക് വീട്ടിലെത്തിക്കും. പരീക്ഷ കഴിഞ്ഞാൽ വിദ്യാർഥികൾ എവിടെയും അലഞ്ഞുതിരിഞ്ഞ് നടക്കരുത്.\nനാളെ മുതലാണ് എസ്എസ്എൽസി, പ്ലസ് ടു പരീക്ഷകൾ സംസ്ഥാനത്ത് പുനരാരംഭിക്കുന്നത്. വേണ്ടത്ര മുന്നൊരുക്കത്തോടെയാണ് പരീക്ഷകൾ നടത്തുക. പരീക്ഷ നടക്കുന്ന ക്ലാസ് മുറികളും ഹാളുകളും അണുനശീകരണം നടത്തി. എസ്എസ്എൽസി, ഹയർ സെക്കൻഡറി പരീക്ഷകൾക്കായി വിദ്യാർഥികളുടെ ആവശ്യപ്രകാരം പുതുക്കി നൽകിയ പരീക്ഷാ കേന്ദ്രങ്ങളുടെ പട്ടിക വിദ്യാഭ്യാസ വകുപ്പ് പ്രസിദ്ധീകരിച്ചിരുന്നു. ലോക്ക്ഡൗൺ നിയന്ത്രണങ്ങൾ പ്രകാരം പരീക്ഷയ്ക്ക് സ്കൂളുകളിലെത്തിച്ചേരാൻ കഴിയാത്ത വിദ്യാർഥികളാണ് അവരവരുടെ നാട്ടിൽ തന്നെ പരീക്ഷാ കേന്ദ്രങ്ങൾ അനുവദിച്ചു തരാനുള്ള അപേക്ഷാ നടപടികൾ പൂർത്തിയാക്കിയത്. ഇവർക്ക് പുതുതായി അനുവദിച്ച പരീക്ഷാ കേന്ദ്രങ്ങളുടെ പട്ടിക എസ്എസ്എൽസി, പ്ലസ്ടു, വിഎച്ച്എസ്ഇ പരീക്ഷാ വിവരങ്ങളടങ്ങിയ sslcexam.kerala.gov.in, hscap.kerala.gov.in, vhscap.kerala.gov.in എന്നീ വെബ്സൈറ്റുകളിൽ ലഭ്യമാണ്.\n18:00 (IST)25 May 2020\nപരീക്ഷ മാറ്റിവയ്‌ണമെന്ന് ആവശ്യപ്പെട്ടുള്ള ഹർജി തള്ളി\nഎസ്‌എസ്എൽസി, ഹയർ സെക്കണ്ടറി പരീക്ഷകൾ മാറ്റിവയ്‌ക്കണമെന്ന് ആവശ്യപ്പെട്ട് സമർപ്പിച്ച ഹർജി ഹൈക്കോടതി തള്ളി. ലോക്ക്‌ഡൗൺ ആയതുകൊണ്ട് എല്ലാം അടച്ചുപൂട്ടാനാവില്ലെന്നും ചില കാര്യങ്ങളിൽ ഇളവുകൾ വേണ്ടിവരുമെന്നും സർക്കാർ അറിയിച്ചു. ആവശ്യമായ മുൻകരുതൽ എടുത്തിട്ടുണ്ടെന്നും സർക്കാർ വ്യക്തമാക്കി. സർക്കാരിന്റെ വിശദീകരണം കണക്കിലെടുത്താണ് ചീഫ് ജസ്റ്റിസ് അധ്യക്ഷനായ ബഞ്ച് ഹർജി തള്ളിയത്. ലോക്ക്‌ഡൗൺ മാർഗ നിർദേശങ്ങൾ പാലിക്കാൻ സാധിക്കില്ലെന്ന് ചൂണ്ടിക്കാട്ടി തൊടുപുഴ മണക്കാട് സ്വദേശി അനിൽ പി.എസ് സമർപ്പിച്ച ഹർജിയാണ് കോടതി പരിഗണിച്ചത്. പരീക്ഷയ്ക്ക് ഇളവ് അനുവദിച്ച കേന്ദ്ര നടപടി നിയമവിരുദ്ധമെന്നും ഹർജിയിൽ ആരോപിച്ചിരുന്നു.\n17:21 (IST)25 May 2020\n43 പേരും സംസ്ഥാനത്തിന് പുറത്ത് നിന്ന് എത്തിയവർ\nഇന്ന് രോഗം സ്ഥിരീകരിച്ചവരിൽ 43 പേരും സംസ്ഥാനത്തിന് പുറത്ത് നിന്ന് എത്തിയവരാണ്. വിദേശത്ത് നിന്നും 18 പേർക്ക് വൈറസ് ബാധ കണ്ടെത്തി.\n17:20 (IST)25 May 2020\nകേരളത്തിൽ ഇന്ന് 49 പേർക്ക് കൂടി കൊറോണ വൈറസ് സ്ഥിരീകരിച്ചത്\nസംസ്ഥാനത്ത് 49 പേര്‍ക്കാണ് ഇന്ന് കോവിഡ്-19 സ്ഥിരീകരിച്ചത്. ഏറ്റവും കൂടുതൽ കേസുകൾ റിപ്പോർട്ട് ചെയ്തത് കാസര്‍ഗോഡ് ജില്ലയിലാണ്, 14 പേര്‍ക്ക്. കണ്ണൂര് ജില്ലയില് നിന്നുള്ള 10 പേര്‍ക്കും, തിരുവനന്തപുരം, പാലക്കാട് ജില്ലകളില് നിന്നുള്ള5പേര്‍ക്ക് വീതവും കോഴിക്കോട് ജില്ലയില് നിന്നുള്ള4പേര്‍ക്കും പത്തനംതിട്ട, ആലപ്പുഴ ജില്ലകളില് നിന്നുള്ള3പേര്‍ക്ക് വീതവും കൊല്ലം, കോട്ടയം ജില്ലകളില് നിന്നുള്ള2പേര്‍ക്ക് വീതവും ഇടുക്കി ജില്ലയില് നിന്നുള്ള ഒരാള്‍ക്കുമാണ് രോഗം സ്ഥിരീകരിച്ചത്.\n16:34 (IST)25 May 2020\nകോവിഡ് 19 പ്രതിരോധത്തിനും, അടിയന്തിര ചികിത്സക്കും ഉള്ള ഉപകരണങ്ങൾ കൈമാറി\nകോവിഡ് 19 പ്രതിരോധത്തിനും,അടിയന്തിര ചികിത്സക്കും ഉള്ള ഉപകരണങ്ങൾ LCIF ന്റെ ഗ്രാന്റിന്റെ സഹായത്തോടെ എട്ട് ലക്ഷം രൂപ വില വരുന്ന ഉപകരണങ്ങൾ ലയൺസ് ഡിസ്ട്രിക്ട് 318E യുടെ ഗവർണർ ലയൺ ഡോക്ടർ എസ് രാജീവ് കൈമാറി. 4ലക്ഷം രൂപയുടെ ഉപകരണങ്ങൾ കോഴിക്കോട് മെഡിക്കൽ കോളേജിനും 4ലക്ഷം രൂപയുടേത് കണ്ണൂർ ഗവണ്മെന്റ് മെഡിക്കൽ കോളേജിനും കൈമാറി.\n16:31 (IST)25 May 2020\nപാലക്കാട് പ്രത്യേക സാഹചര്യം കണക്കിലെടുത്ത് നിരോധനാജ്ഞ\nനിലവിൽ 53 പേരാണ് ജില്ലയിൽ മാത്രം കോവിഡ് ബാധിതരായി ചികിത്സയിലുള്ളത്. അതിര്‍ത്തി ജില്ലയായതിനാല് പാലക്കാട് കാര്യമായ മുന്‍കരുതല് വേണമെന്നും വലിയ ഇടപെടല് ആവശ്യമാണെന്നും എകെ ബാലന് വ്യക്തമാക്കി. സമ്പര്‍ക്കത്തിലൂടെ ജില്ലയില് കോവിഡ് പടരുന്ന സാഹചര്യമുണ്ട്. ജില്ലയിലെ പ്രത്യേക സാഹചര്യം കണക്കിലെടുത്ത് നിരോധനാജ്ഞ പ്രഖ്യാപിച്ചിട്ടുണ്ട്.\nപാലക്കാട് ജില്ലയിൽ പുതിയതായി അഞ്ച് പേർക്ക് കൂടി കോവിഡ്-19 സ്ഥിരീകരിച്ചു. രോഗം സ്ഥിരീകരിച്ച എല്ലാവരും സംസ്ഥാനത്തിന് പുറത്ത് നിന്ന് എത്തിയവരാണ്. മറ്റ് സംസ്ഥാനങ്ങളിൽ നിന്നുള്ള നാല് പേർക്കും വിദേശത്ത് നിന്നെത്തിയ ഒരാൾക്കുമാണ് വൈറസ് ബാധ കണ്ടെത്തിയിരിക്കുന്നത്. അതേസമയം ജില്ലയിൽ സമൂഹ വ്യാപനത്തിന്റെ ആശങ്ക ശക്തിപ്പെടുന്നതായി മന്ത്രി എ കെ ബാലൻ പറഞ്ഞു.\n16:11 (IST)25 May 2020\nഡൽഹിയിൽ സ്ഥിതിഗതികൾ നിയന്ത്രണ വിധേയം: അരവിന്ദ് കേജ്‌രിവാൾ\n15:26 (IST)25 May 2020\nഡൽഹിയിലെ സഫ്ദർജങ് ആശുപത്രിയിൽ കോവിഡ് ബാധിച്ച് ചികിത്സയിലായിരുന്ന മലയാളി നഴ്സ് മരിച്ചു. പത്തനംതിട്ട വള്ളിക്കോട് കോട്ടയം സ്വദേശിനി പാറയിൽ പുത്തൻവീട് അംബിക(46) ആണ് മരിച്ചത്. ചികിത്സയിലിരിക്കവേ ആരോഗ്യനില വഷളാകുകയും വൈകിട്ട് 3.45ഓടെ മരണം സംഭവിക്കുകയുമായിരുന്നു. മെയ് 22 നാണ് അംബികയെ ആശുപത്രിയിൽ പ്രവേശിപ്പിച്ചതെന്നും തുടർന്ന് കോവിഡ് -19 ഐസിയുവിൽ പ്രവേശിപ്പിക്കുകയായിരുന്നു എന്നും ഡോക്ടർ പറഞ്ഞു: “അവരെ ഞായറാഴ്ച കോവിഡ് -19 ഐസിയുവിലേക്ക് മാറ്റി. അവർ ഉച്ചയോടെ അന്തരിച്ചു.” വെന്റിലേറ്റർ പിന്തുണയിലായിരുന്നു അംബികയെന്ന് ഡോക്ടർ പറഞ്ഞു.\n14:35 (IST)25 May 2020\nസൗദിയില് കോവിഡ് ബാധിച്ച് ഇന്ന് മൂന്ന് മലയാളികള് മരിച്ചു\nസൗദി അറേബ്യയില് തിങ്കളാഴ്ച മൂന്ന് മലയാളികള് കോവിഡ് 19 ബാധിച്ച് മരിച്ചു. കിങ് അബ്ദുല്ല അസീസ് മെഡിക്കല് സിറ്റിയില് ചികിത്സയിലുണ്ടായിരുന്ന രണ്ടു പേരും മറ്റൊരു സ്വകാര്യ ആശുപത്രിയില് ചികിത്സയിലുണ്ടായിരുന്ന ഒരാളുമാണ് മരിച്ചത്.\n14:04 (IST)25 May 2020\nനടന് സുരാജ് വെഞ്ഞാറമൂട് ക്വാറന്റൈനിൽ\nനടന് സുരാജ് വെഞ്ഞാറമൂടും എംഎൽഎ ഡി.കെ മുരളിയും ക്വാറന്റൈനില്. വെഞ്ഞാറമൂടില് സർക്കിൾ ഇൻസ്പെക്ടർക്കൊപ്പം വേദി പങ്കിട്ടതിനെ തുടര്‍ന്നാണ് ഇവര് ക്വാറന്റീനില് പോയത്. സി.ഐ കഴിഞ്ഞ ദിവസം അറസ്റ്റ് ചെയ്ത അബ്കാരി കേസിലെ പ്രതിയ്ക്ക് കൊവിഡ് സ്ഥിരീകരിച്ചിരുന്നു. മദ്യപിച്ച് വാഹനം ഓടിച്ചതിനും അക്രമം കാട്ടിയതിനും മദ്യം സൂക്ഷിച്ചതിനുമാണ് മൂന്നംഗ സംഘത്തെ വെഞ്ഞാറമൂട് പൊലീസ് അറസ്റ്റ് ചെയ്തത്. ഇതില് ഒരാള്‍ക്കാണ് കൊവിഡ് സ്ഥിരീകരിച്ചത്. കാറില് സഞ്ചരിച്ച ഇവര് ബൈക്കില് എതിരെ വരികയായിരുന്നു പൊലീസ് ട്രെയിനിയെ ഇടിച്ചിട്ടു. തുടര്‍ന്ന് നിര്‍ത്താതെ പോയ കാര് നാട്ടുകാര് പിടികൂടി പൊലീസില് ഏല്‍പ്പിക്കുകയായിരുന്നു. വെള്ളിയാഴ്ചയാണ് ഇവരെ വെഞ്ഞാറമൂട് പൊലീസ് അറസ്റ്റ് ചെയ്തത്. Read More\n13:14 (IST)25 May 2020\nകേരളത്തിൽ നാല് ദിവസത്തിനിടെ 181 പുതിയ കോവിഡ് രോഗികൾ\nസംസ്ഥാനത്ത് കോവിഡ് രോഗികളുടെ എണ്ണം ദിനം പ്രതി വർധിക്കുന്നത് ആശങ്കയുണർത്തുന്നു. കഴിഞ്ഞ നാല് ദിവസത്തിനിടെ കേരളത്തിൽ പുതിയതായി 181 പേർക്കാണ് കോവിഡ്-19 സ്ഥിരീകരിച്ചത്. രോഗികളുടെ എണ്ണം ഇനിയും വർധിക്കാമെന്ന് മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ പറഞ്ഞു. സംസ്ഥാനത്ത് പുറത്തു നിന്നെത്തുന്നവരുടെ എണ്ണം വർധിക്കുകയാണ്. അതിനെ എതിർക്കുന്ന സമീപനമല്ല സർക്കാരിന്റേത്. ജാഗ്രതയോടെയുള്ള മുൻകരുതൽ സ്വീകരിച്ചില്ലെങ്കിൽ, അനിയന്ത്രിതമായ രോഗവ്യാപനം ഉണ്ടാകും. മറ്റ് പ്രദേശങ്ങളില് നിന്ന് വരുന്നവര് ക്വോറന്റീനില് പോകണം. അക്കാര്യത്തില് സര്‍ക്കാരുമായി പൂര്‍ണമായി സഹകരിക്കണമെന്നും മുഖ്യമന്ത്രി പറഞ്ഞു.\n12:42 (IST)25 May 2020\nകോഴിക്കോട് കോവിഡ് ബാധിതയുടെ നില ഗുരുതരം\nകോഴിക്കോട് മെഡിക്കല് കോളജ് ആശുപത്രിയില് ചികിത്സയിലുള്ള കോവിഡ് ബാധിതയുടെ നില അതീവ ഗുരുതരം. 63 വയസുകാരിയുടെ ആരോഗ്യനിലയാണ് മോശമായത്. പക്ഷാഘാതത്തിന് ചികിത്സയിലിരിക്കെയാണ് ഇവര്‍ക്ക് കോവിഡ് സ്ഥിരീകരിച്ചത്. രോഗം ബാധിച്ചത് എവിടെ നിന്നെന്ന് വ്യക്തമല്ലെന്ന് ആരോഗ്യവകുപ്പ് വൃത്തങ്ങള് അറിയിച്ചു.\n12:28 (IST)25 May 2020\nസാമൂഹിക വ്യാപനമുണ്ടോയോ എന്നറിയാന് സംസ്ഥാനത്ത് റാന്‍ഡം സാമ്പിള് പരിശോധന\nസംസ്ഥാനത്ത് കോവിഡ് രോഗികള് ഉയരുന്ന പശ്ചാത്തലത്തില് സാമൂഹിക വ്യാപനം ഉണ്ടായിട്ടുണ്ടോ എന്ന് കണ്ടെത്തുന്നതിനായി നാളെ റാന്‍ഡം കോവിഡ് പരിശോധന നടത്തും. ഒറ്റദിവസം 3000 പേരുടെ സാമ്പിളുകളാണ് പരിശോധനയ്ക്കായി സ്വീകരിക്കുന്നത്. ഹോട്ട്‌സ്‌പോട്ടുകളിലേതടക്കം പൊതുജനങ്ങളില് നിന്ന് സാമ്പിളുകള് ശേഖരിക്കും.\n11:20 (IST)25 May 2020\nചാർട്ടേഡ് വിമാനങ്ങളുമായി ബന്ധപ്പെട്ട തട്ടിപ്പിനെതിരെ യുഎഇയിലെ ഇന്ത്യൻ പൗരന്മാർക്ക് മുന്നറിയിപ്പുമായി ദുബായിലെ ഇന്ത്യൻ കോൺസുലേറ്റ്.“യുഎഇയിലെ ചില ആളുകളും ട്രാവൽ ഏജൻസികളും ഇന്ത്യയിലെ വിവിധ സ്ഥലങ്ങളിലേക്ക് വരാനിരിക്കുന്ന ചാർട്ടേഡ് ഫ്ലൈറ്റുകളുടെ പേരിൽ ഇന്ത്യൻ പൗരന്മാരുമായി ബന്ധപ്പെടുന്നതായും ചില സാഹചര്യങ്ങളിൽ വിമാനച്ചെലവിനും ഇന്ത്യയിലെ ക്വാറന്റൈൻ സംവിധാനങ്ങൾക്കുമായി ഇവരിൽ നിന്ന് മുൻകൂറായി പണം ആവശ്യപ്പെടുന്നതായും ഞങ്ങളുടെ ശ്രദ്ധയിൽപ്പെട്ടിട്ടുണ്ട്,” എന്ന് ശ്രദ്ധയില്‍പെട്ടിട്ടുണ്ടെന്നും ഇന്ത്യന് കോണ്‍സുലേറ്റ് വ്യക്തമാക്കി.\nPublic notice on chartered flights to various destinations in India pic.twitter.com/ZOrtD3pL8u\n— India in Dubai (@cgidubai) May 24, 2020\n11:10 (IST)25 May 2020\nമഹാരാഷ്ട്രയിൽ കോവിഡ് രോഗികളുടെ എണ്ണം 50,000 കടന്നു\nമഹാരാഷ്ട്രയിൽ കോവിഡ് രോഗികളുടെ എണ്ണം 50,000 കടന്നു. ഞായറാഴ്ച മാത്രം 3000 ത്തിൽ അധികം പേർക്കാണ് കോവിഡ് സ്ഥിരീകരിച്ചത്.\n10:02 (IST)25 May 2020\nഅമേരിക്കയിൽ മരണം ഒരു ലക്ഷത്തിനടുത്ത്\nകോവിഡ് ഏറ്റവുമധികം നാശം വിതച്ച അമേരിക്കയിൽ രോഗികളുടെ എണ്ണവും മരണ സംഖ്യയും ദിനംപ്രതി വർധിക്കുകയാണ്. ഞായറാഴ്ച മാത്രം 18,490 പുതിയ കേസുകളാണ് റിപ്പോര്‍ട്ട് ചെയ്തത്. ഇതോടെ അമേരിക്കയിലെ കോവിഡ് ബാധിതരുടെ എണ്ണം 16,85,318 ആയി ഉയര്‍ന്നു. ഇവിടെ കോവിഡ് മരണം 99,000 കടന്നു. ഞായറാഴ്ച 603 പേര് കൂടി കോവിഡ് ബാധിച്ച് മരിച്ചതോടെ മരണസംഖ്യ 99,286 ആയി ഉയര്‍ന്നു. കഴിഞ്ഞ ദിവസങ്ങളെ അപേക്ഷിച്ച് മരണനിരക്കില് ഇന്ന് നേരിയ കുറവുണ്ട്. രാജ്യത്ത് ഇതുവരെ 4,51,584 പേരാണ് രോഗമുക്തി നേടിയത്. 11,34,448പേര് ഇപ്പോഴും ചികിത്സയിലാണ്. Read More\nലോകത്ത് കോവിഡ് ബാധിതര് 55 ലക്ഷത്തിലേക്ക്\nആഗോളതലത്തിൽ കോവിഡ് ബാധിതരുടെ എണ്ണം 55 ലക്ഷത്തിലേക്ക്. ഞായറാഴ്ച അര്‍ധരാത്രിവരെ 54,91,448 പേര്‍ക്കാണ് രോഗം സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 66,635 പേര്‍ക്ക് രോഗം സ്ഥിരീകരിക്കുകയും 1928 പേര് മരിക്കുകയും ചെയ്തു. ലോകത്ത് 3,46,535 പേര് രോഗം ബാധിച്ച് ഇതുവരെ മരിച്ചിട്ടുണ്ട്. ഇതുവരെ 22,87,414 പേര്‍ക്ക് രോഗം ഭേദമായിട്ടുണ്ട്. Read More\nഡൽഹിയിലെ സഫ്ദർജങ് ആശുപത്രിയിൽ കോവിഡ് ബാധിച്ച് ചികിത്സയിലായിരുന്ന മലയാളി നഴ്സ് മരിച്ചു. പത്തനംതിട്ട വള്ളിക്കോട് കോട്ടയം സ്വദേശിനി പാറയിൽ പുത്തൻവീട് അംബിക(46) ആണ് മരിച്ചത്. ചികിത്സയിലിരിക്കവേ ആരോഗ്യനില വഷളാകുകയും വൈകിട്ട് 3.45ഓടെ മരണം സംഭവിക്കുകയുമായിരുന്നു. Read More\nSad News : Staff Nurse dies of Corona Virus in Safdarjung hospital. Malyalai Nurse was working in Kalra Hospital, Delhi foralong. This is the 1st death ofaNurse from Covid-19 in The Country. Rest in peace brave heart Ambika Ji 🙏 pic.twitter.com/GCggVY9Zm2\n— Hemwati Nandan Rajaura (@hemantrajora_) May 24, 2020\n09:59 (IST)25 May 2020\nകോവിഡ് കേസുകൾ കൂടുന്ന പശ്ചാത്തലത്തിൽ പാലക്കാട് ജില്ലയിൽ ഇന്നുമുതൽ മുതല് ഈ മാസം 31 വരെ ജില്ലയില് നിരോധനാജ്ഞ പ്രഖ്യാപിച്ചു. ആകെ എട്ട് ഹോട്സ്പോട്ടുകളാണ് ജില്ലയിലുള്ളത്. ജില്ലയിൽ മൂന്ന് ആരോഗ്യ പ്രവർത്തകർക്ക് രോഗബാധയുണ്ടായതിനെ ഗൗരവമായാണ് ജില്ലാഭരണ കൂടം സമീപിക്കുന്നത്. Read More\nആഭ്യന്തര വിമാന സർവീസുകൾ തുടങ്ങി\nരണ്ടു മാസത്തെ കോവിഡ് ലോക്ക്ഡൗണിന് ശേഷം രാജ്യത്ത് ഇന്ന് മുതൽ ആഭ്യന്തര വിമാന സർവീസുകൾ തുടങ്ങി. ഡൽഹിയിൽ നിന്ന് 380 സർവീസുകൾ ആണ് ഇന്നുള്ളത്. ഇതിൽ ഇരുപത്തിയഞ്ച് സർവീസുകൾ കേരളത്തിലേക്ക് ആണ്. വ്യോമയാന മന്ത്രാലയവും എയർലൈൻസും തമ്മിലുള്ള കൂടിക്കാഴ്ചയിൽ, ഇന്ത്യയിലെ രണ്ടാമത്തെ വലിയ വിമാനത്താവളമായ മുംബൈ വിമാനത്താവത്തിലേക്ക് 25 സർവീസുകൾ മാത്രമേ പ്രതിദിനം ഉണ്ടായിരിക്കുകയുള്ളൂ. Read More\n09:58 (IST)25 May 2020\nരാജ്യത്ത് മരണം 4000 കടന്നു, ഒറ്റദിവസം 6,977 പേർക്ക് രോഗം\nഇന്ത്യയിൽ കോവിഡ് ബാധിതരുടെ എണ്ണം അനുദിനം വർധിക്കുന്നു. കഴിഞ്ഞ 24 മണിക്കൂറിനുള്ളിൽ 6,977 പേർക്ക് രോഗം സ്ഥിരീകരിച്ചു. ഇത് വരെയുള്ള എറ്റവും വലിയ പ്രതിദിന വർ‍ധനവാണ് ഇത്. ഇതോടെ രോഗികളുടെ എണ്ണം 1,38,845 ആയി ഉയർന്നു. ഇതുവരെ 4021 പേർ മരിച്ചു. നിലവിൽ 77,103 പേർ വിവിധ ആശുപത്രികളിലായി ചികിത്സയിലാണ്. 57,720 രോഗികളെ ഡിസ്ചാർജ് ചെയ്തു. ജോൺസ് ഹോപ്കിൻസ് സർവകലാശാലയിൽ നിന്നുള്ള കണക്കുകൾ പ്രകാരം ഇന്ത്യയിലെ മൊത്തം കേസുകളുടെ എണ്ണം ഇറാനേക്കാൾ കൂടുതലാണ്. ലോകമെമ്പാടും സ്ഥിരീകരിച്ച കേസുകളിൽ പത്താം സ്ഥാനത്താണ് ഇന്ത്യ. ആഗോളതലത്തിൽ, 3.4 ലക്ഷം മരണമടക്കം 5.5 ദശലക്ഷത്തിലധികം ആളുകൾക്ക് കോവിഡ് സ്ഥിരീകരിച്ചു.\nCovid-19 Kerala India Live Updates: രാജ്യത്ത് കോവിഡ്-19 ബാധിതരുടെ എണ്ണത്തിൽ വീണ്ടും വർധനവ്. മഹാരാഷ്ട്രയിൽ മാത്രം ഞായറാഴ്ച മാത്രം 3000ലധികം പുതിയ കേസുകൾ റിപ്പോർട്ട് ചെയ്തതായി ആരോഗ്യ വകുപ്പ് അറിയിച്ചു. ഇതോടെ സംസ്ഥാനത്തെ രോഗബാധിതരുടെ എണ്ണം അരലക്ഷം കവിഞ്ഞു. ഇതുവരെ 50231 പേർക്കാണ് മഹാരാഷ്ട്രയിൽ രോഗം സ്ഥിരീകരിച്ചത്. 1635 പേരാണ് വൈറസ് ബാധിതരായി മരണപ്പെട്ടത്.\nCorona Viruscovid 19Covid 19 Evacuation\nWeb Title: Coronavirus covid 19 kerala evacuation live updates


കലമാണ്ഡലം പത്മനാഭന് നായര് അന്തരിച്ചു | Kalamandalam Padmanabhan Nair passes way - Malayalam Oneindia\nകലമാണ്ഡലം പത്മനാഭന് നായര് അന്തരിച്ചു\nഷൊര്‍ണ്ണൂര്: കഥകളി ആചാര്യന് കലാമണ്ഡലം പത്മനാഭന് നായര്(76) അന്തരിച്ചു. ഷൊര്‍ണ്ണൂരിലെ വീട്ടില് ചൊവ്വാഴ്ച ഉച്ചയോടെയാണ് മരണം നടന്നത്.\nഅസുഖത്തെത്തുടര്‍ന്ന് ഏറെനാളായി അദ്ദേഹം ചികിത്സയിലായിരുന്നു. കേരള കലാമണ്ഡലത്തില് അധ്യാപകനായി ജോലിയ്ക്കുചേര്‍ന്ന ഇദ്ദേഹം പ്രിന്‍സിപ്പല് ആയശേഷമാണ് വിരമിച്ചത്.\nകഥകളിയിലെ നിരവധി ചിട്ടകള് നടപ്പാക്കുന്നതില് നിര്‍ണ്ണായക പങ്കുവഹിച്ച വ്യക്തിയായിരുന്നു പത്മനാഭന് നായര്. സംഗീത നാടക അക്കാദമി അവര്‍ഡ്, സംസ്ഥാന കഥകളി അവാര്‍ഡ് തുടങ്ങി നിരവധി പുരസ്കാരങ്ങള് ലഭിച്ചിട്ടുണ്ട്. കലാമണ്ഡലം സത്യഭാമയാണ് ഭാര്യ. വേണുഗോപാലന്, ലതിക, രാധിക, ശശികുമാര് എന്നിവര് മക്കളാണ്.\nകലാമണ്ഡലത്തിലെ ആദ്യ ഗുരുക്കന്മാരില് ഒരാളായ പട്ടിക്കാംതൊടി രാവുണ്ണി മേനോന്റെയും അമ്മുക്കുട്ടി അമ്മയുടെയും മകനായി 1928 ഒക്ടോബര് ഏഴിനാണ് ജനിച്ചത്. അച്ഛന്റെ ശിക്ഷണത്തില് കഥകളി പഠനം ആരംഭിച്ച പത്മനാഭന് നായര് പത്താം വയസ്സില് സുഭദ്രാഹരണത്തില് ശ്രീകൃഷ്ണന്റെ വേഷത്തിലാണ് ആദ്യം ആരങ്ങിലെത്തിയത്.\nപച്ച, മിനുക്ക്, കത്തി വേഷങ്ങളിലെ വ്യത്യസ്തമായ പ്രകടനമാണ് കഥകളി ആസ്വാദര്‍ക്കിടിയില് അദ്ദേഹത്തെ ഏറ്റവും സ്വീകാര്യനാക്കിയത്. കഥകളി വേഷങ്ങളെക്കുറിച്ചുള്ള ഏറ്റവും ആധികാരിക ഗ്രന്ഥമായ കഥകളി വേഷം ഇദ്ദേഹത്തിന്റെ രചനയാണ്. കഥകളിയെക്കുറിച്ച് മറ്റ് നിരവധി ഗ്രന്ഥങ്ങളും ലേഖനങ്ങളും രചിച്ചിട്ടുണ്ട്.


പത്ത് രൂപയ്ക്ക് സാരിയും ലുങ്കികളും, വര്‍ഷത്തില് രണ്ട് വട്ടം; പദ്ധതിയുമായി ജാര്‍ഖണ്ഡ് സര്‍ക്കാര് | Jharkhand Government To Give Lungi Dhoti Saree For rs 10 To The Underprivileged\nപത്ത് രൂപയ്ക്ക് സാരിയും ലുങ്കികളും, വര്‍ഷത്തില് രണ്ട് വട്ടം; പദ്ധതിയുമായി ജാര്‍ഖണ്ഡ് സര്‍ക്കാര്\nആറ് മാസത്തെ ഇടവേളകളിലായി പത്ത് രൂപയ്ക്ക് വസ്ത്രം നല്‍കാനാണ് തീരുമാനം. പുരുഷന്മാര്‍ക്ക് ലുങ്കിളും ദോത്തികളും സ്ത്രീകള്‍ക്ക് സാരികളുമാണ് നല്‍കുക.\nJharkhand, First Published Oct 17, 2020, 6:10 PM IST\nജാർഖണ്ഡ്: സംസ്ഥാനത്തെ ബിപിഎല് കാര്‍ഡ് ഉടമകള്‍ക്ക് പത്ത് രൂപയ്ക്ക് വസ്ത്രം വിതരണം ചെയ്യാന് പദ്ധതിയുമായി ജാര്‍ഖണ്ഡ് സര്‍ക്കാര്. വര്‍ഷത്തില് രണ്ട് തവണയായാണ് വസ്ത്രം വിതരണം ചെയ്യുക. തെരഞ്ഞെടുപ്പില് ജയിച്ചാല് സൌജന്യ നിരക്കില് ജനങ്ങള്‍ക്ക് വസ്ത്രങ്ങള് നല്‍കുമെന്ന് ജാര്‍ഖണ്ഡ് മുക്തി മോര്‍ച്ച തങ്ങളുടെ പ്രകടന പത്രികയില് പറഞ്ഞിരുന്നു.\nമുഖ്യമന്ത്രി ഹേമന്ത് സോറന്റെ അധ്യക്ഷതയിൽ ചേർന്ന സംസ്ഥാന മന്ത്രിസഭാ യോഗത്തിലാണ് ഇക്കാര്യത്തിൽ തീരുമാനമെടുത്തത്. ആറ് മാസത്തെ ഇടവേളകളിലായി പത്ത് രൂപയ്ക്ക് വസ്ത്രം നല്‍കാനാണ് തീരുമാനം. പുരുഷന്മാര്‍ക്ക് ലുങ്കിളും ദോത്തികളും സ്ത്രീകള്‍ക്ക് സാരികളുമാണ് നല്‍കുക.\nദേശീയ ഭക്ഷ്യസുരക്ഷാ നിയമത്തിന്റെ പരിധിയിൽ വരുന്ന സംസ്ഥാനത്തെ യോഗ്യരായ എല്ലാ ജീവനക്കാർക്കും അന്ത്യോദയ അന്ന യോജന പ്രകാരം അർഹരായ കുടുംബങ്ങൾക്കും ആറ് മാസത്തെ ഇടവേളയിൽ വസ്ത്രങ്ങൾ നൽകുമെന്ന് മുഖ്യമന്ത്രി ഹേമന്ത് സോറന്റെ ഓഫീസ് അറിയിച്ചു.\nLast Updated Oct 17, 2020, 6:10 PM IST\nപത്ത് രൂപയ്ക്ക് വസ്ത്രം


ഇറ്റാലിയന് നാവികര്‍ക്ക് പ്രത്യേക നിയമപരിരക്ഷ അനുവദിക്കാനാവില്ല: കേന്ദ്രസര്‍ക്കാര്\nആപ്പിള്- സാംസങ് യുദ്ധവുമായി ആന്‍ഡ്രോയിഡിന് ബന്ധമില്ല\nThursday 30th August 2012 1:13pm\nThursday 30th August 2012 1:02pm\nന്യൂദല്‍ഹി: കടല്‍ക്കൊലക്കേസില് ഇറ്റാലിയന് നാവികര്‍ക്ക് പ്രത്യേക നിയമപരിരക്ഷ അനുവദിക്കാനാകില്ലെന്ന് കേന്ദ്രസര്‍ക്കാര് വ്യക്തമാക്കി. സുപ്രീംകോടതിയിലാണ് കേന്ദ്രം നിലപാട് അറിയിച്ചത്.\nആയുധവുമായി രാജ്യത്തെത്തി കുറ്റകൃത്യം നടത്താന് വിദേശികളെ അനുവദിക്കാനാകില്ല. ഇതിനെതിരെ ശക്തമായ നടപടിയെടുക്കേണ്ട ബാധ്യത രാജ്യത്തിനുണ്ടെന്നും സര്‍ക്കാര് വ്യക്തമാക്കി.\nഇന്ത്യന് പൗരന്മാരെ സംരക്ഷിക്കേണ്ട ബാധ്യത രാജ്യത്തിനുണ്ട്. വിദേശികള് നടത്തുന്ന കുറ്റകൃത്യങ്ങള്‍ക്കെതിരെ നടപടിയെടുക്കാന് നിമയത്തില് വ്യവസ്ഥയുണ്ട്. നയതന്ത്ര പ്രതിനിധികള്‍ക്ക് മാത്രമേ പ്രത്യേക പരിഗണന നല്‍കാനാവൂവെന്നും കേന്ദ്രം അറിയിച്ചു.\nനാവികര് കപ്പലിലെ സുരക്ഷാ ജീവനക്കാര് മാത്രമാണെന്നും കേന്ദ്രസര്‍ക്കാര് കോടതിയെ അറിയിച്ചു. കേന്ദ്രസര്‍ക്കാരിനുവേണ്ടി അഡീഷണല് സോളിസിറ്റര് ജനറലാണ് സുപ്രീംകോടതിയില് സത്യവാങ്മൂലം സമര്‍പ്പിച്ചത്.\nകൊല്ലം തീരത്ത് വെച്ച് രണ്ട് മത്സ്യത്തൊഴിലാളികളെ വെടിവെച്ചു കൊലപ്പെടുത്തിയതാണ് കേസ്. ഇറ്റാലിയന് ചരക്കുകപ്പലായ എന്റിക്ക ലെക്‌സിയുടെ സുരക്ഷാചുമതലയുണ്ടായിരുന്ന നാവികരായിരുന്നു വെടിയുതിര്‍ത്തത്.


Brexit | ഒരേ സമയം ബോറിസിന് വിജയവും പരാജയവും; ഒക്ടോബർ 31ന് ബ്രെക്സിറ്റ് സംഭവിക്കുമോ..? ഇനി എന്താണ് ബ്രിട്ടനിൽ സംഭവിക്കുന്നത്..? ബ്രെക്സിറ്റ് ഏറ്റവും ഒടുവിലത്തെ നില ഇങ്ങനെ - MarunadanMalayali.com\nനാലര പതിറ്റാണ്ട് മുമ്പ് നാടകത്തിൽ വേഷമിട്ട ഓർമ്മകളുമായി ശശി തതൂർ; സെന്റ് സ്റ്റീഫൻസ് കോളജിൽ ആന്റണി ആൻഡ് ക്ലിയോപാട്രയിൽ അഭിനയിച്ച ഓർമ്മ ചിത്രം പങ്കുവെച്ചത് ട്വിറ്ററിൽ; ഒപ്പം അഭിനയിച്ചവരാരും മോശക്കാരായില്ല\nനോ ഡീൽ ബ്രെക്‌സിറ്റ് ബിൽ തോറ്റതിന് പിന്നാലെ ഇടക്കാല തിരഞ്ഞെടുപ്പ് നടത്താനുള്ള ശ്രമവും എംപിമാർ തോൽപ്പിച്ചു; നോ ഡീൽ ബ്രെക്‌സിറ്റ് തടയാനുള്ള ബിൽ വിമതർ പാസ്സാക്കിയേക്കും; ഒക്ടോബർ 31-ന് മുമ്പ് ബ്രിട്ടനെ യൂറോപ്യൻ യൂണിയന് പുറത്തുചാടിക്കാനുള്ള ബോറിസ് ജോൺസണിന്റെ നീക്കങ്ങൾക്ക് കനത്ത തിരിച്ചടി


ISL 2020-21 | കേരള ബ്ലാസ്റ്റേഴ്സിന് വീണ്ടും തോൽവി; ബെംഗളൂരുവിനോട് തോറ്റത് 2-4ന് | ISL 2020-21 Sunil Chhetri Misses Penalty But Bengaluru FC Crush Kerala Blasters 4-2 – News18 Malayalam\nISL 2020-21 | കേരള ബ്ലാസ്റ്റേഴ്സിന് വീണ്ടും തോൽവി; ബെംഗളൂരുവിനോട് തോറ്റത് 2-4ന്\nമൂന്നാമത്തെ തോൽവിയാണ് ഇന്ന് ബ്ലാസ്റ്റേഴ്സ് ഏറ്റുവാങ്ങിയത്. രണ്ടു കളി സമനിലയിൽ കലാശിച്ചു.\nLast Updated : December 13, 2020, 22:16 IST\nപനാജി: ഇന്ത്യന് സൂപ്പര് ലീഗിന്റെ ഏഴാം സീസണിൽ ആദ്യം ജയത്തിനായി കേരള ബ്ലാസ്റ്റേഴ്സ് ഇനിയും കാത്തിരിക്കണം. ഇന്നത്തെ മത്സരത്തിൽ മഞ്ഞപ്പട, ബെംഗളൂരു എഫ്.സിയോട് രണ്ടിനെതിരെ നാലു ഗോളുകൾക്ക് തോറ്റു. അഞ്ചു കളിയിൽ മൂന്നാമത്തെ തോൽവിയാണ് ഇന്ന് ബ്ലാസ്റ്റേഴ്സ് ഏറ്റുവാങ്ങിയത്. രണ്ടു കളി സമനിലയിൽ കലാശിച്ചു.\nആദ്യ പകുതിയിൽ ഒപ്പത്തിനൊപ്പം മുന്നേറിയ പോരാട്ടത്തില് ആദ്യം ലീഡെടുത്തത് കേരള ബ്ലാസ്റ്റേഴ്സായിരുന്നെങ്കിലും ബെംഗളൂരു ശക്തമായി തിരിടിച്ചു. ആറാം മിനിറ്റില് ലഭിച്ച ഫ്രീകിക്ക് കേരള ബോക്സിലേക്ക് കടന്നെങ്കിലും ഗോള്‍കീപ്പര് ആല്‍ബിനോ ഗോമസ് തട്ടിയകറ്റി. 15-ാം മിനിറ്റില് ബെംഗളൂരു പ്രതിരോധവും കടന്ന് മുന്നേറിയ മുറെയുടെ നീക്കം ഗുര്‍പ്രീതും തടഞ്ഞു. എന്നാല് 17-ാം മിനിറ്റില് കേരള ബ്ലാസ്റ്റേഴ്സ് ലക്ഷ്യം കണ്ടു. ഹൂപ്പറിന്റെ ഒറ്റയാള് മുന്നേറ്റം ഏറ്റെടുത്ത രാഹുല് ഗുര്‍പ്രീതിനെ മറികടന്ന് പന്ത് വലയിലെത്തിക്കുകയായിരുന്നു.\nഎന്നാല് 29-ാം മിനിറ്റില് ക്ലെയ്റ്റന് ബെംഗളൂരുവിനെ ഒപ്പമെത്തിച്ചു. പ്രതിരോധതതിലെ വിള്ളൽ മുതലെടുത്താണ് ക്ലെയ്റ്റൻ ബെംഗളൂരുവിന് സമനില നേടിക്കൊടുത്തത്. ലീഡ് നഷ്ടമായെങ്കിലും ആക്രമണാത്മക മുന്നേറ്റങ്ങളിലൂടെ ബ്ലാസ്റ്റേഴ്സ് കളംനിറഞ്ഞു. ഇഞ്ചുറി ടൈമില് മുറെ നടത്തിയ മുന്നേറ്റം ആഷിഖ് കുരുണിയന് തടഞ്ഞു.\nAlso Read- ദക്ഷിണാഫ്രിക്കൻ ഫുട്‌ബോൾ താരം കാറപകടത്തിൽ മരിച്ചു\nരണ്ടാം പകുതിയില് തുടക്കത്തിൽ പെനാൽറ്റി വഴങ്ങുന്ന ബ്ലാസ്റ്റേഴ്സിനെയാണ് കണ്ടത്. ഛേത്രിയുടെ കിക്ക് ആല്‍ബിനോ ഗോമസ് തട്ടിയകറ്റി. എന്നാൽ ബ്ലാസ്റ്റേഴ്സിന് സന്തോഷിക്കാൻ വകയുണ്ടായിരുന്നില്ല. വൈകാതെ 52-ാം മിനിറ്റില് ഓപ്സത്തിലൂടെ ബെംഗളൂരു മുന്നിലെത്തി. രണ്ട് മിനിറ്റുകള്‍ക്കുള്ളിൽ ബെംഗളൂരു സ്കോര്‍കാര്‍ഡിലെ മൂന്നാം ഗോളും പിറന്നു. ഇത്തവണ ഡീമാസാണ് നീലപ്പടയ്ക്കായി സ്കോർ ചെയ്തത്.\n62-ാം മിനിറ്റില് കേരള ബ്ലാസ്റ്റേഴ്സ് മറെയിലൂടെ രണ്ടാം ഗോള് കണ്ടെത്തി മത്സരത്തിലേക്കു തിരിച്ചുവരാൻ ശ്രമിച്ചു. എന്നാൽ നാലു മിനിട്ടിനകം ബ്ലാസ്റ്റേഴ്സിനുമേൽ അവസാന ആണിയടിച്ച് ബെംഗളുരു ലക്ഷ്യം കണ്ടു. പെനാൽറ്റി നഷ്ടമാക്കിയതിന്‍റെ പ്രായശ്ചിത്തമായി നായകൻ ഛേത്രി തന്നെയാണ് അവരുടെ പട്ടിക തികച്ചത്. തുടർന്ന് ഗോൾ മടക്കാൻ ബ്ലാസ്റ്റേഴ്സ് കിണഞ്ഞു ശ്രമിച്ചെങ്കിലും എല്ലാം വിഫലമാകുകയായിരുന്നു.\nFirst published: December 13, 2020, 22:16 IST\nBengaluru FCISL 2020-21kerala blastersSunil Chhetriഐഎസ്എൽകേരള ബ്ലാസ്റ്റേഴ്സ്


രാജ്യത്ത് കുറ്റകൃത്യങ്ങളില് 28 ശതമാനം വര്‍ധന – Chandrika Daily\nBy web desk3Friday September 17, 2021 19:02 pm\n2020ല് പ്രതിദിനം 80 കൊലപാതകങ്ങള്, 77 ബലാത്സംഗങ്ങള്\nന്യൂഡല്‍ഹി: രാജ്യത്ത് 2019നെ അപേക്ഷിച്ച് 2020ല് കുറ്റകൃത്യങ്ങളുടെ എണ്ണത്തില് 28 ശതമാനം വര്‍ധനവെന്ന് ദേശീയ ക്രൈം റെക്കോര്‍ഡ്‌സ് ബ്യൂറോ കണക്കുകള്. കോവിഡ് മാനദണ്ഡങ്ങള് ലംഘിച്ചതിനെതിരെയുള്ള കേസുകളാണ് ഇത്രയും വലിയ രൂപത്തില് വര്‍ധനവുണ്ടാകാന് കാരണം.\nഇതോടൊപ്പം മഹാമാരി കാലത്ത് മറ്റു കുറ്റകൃത്യങ്ങളുടെ എണ്ണത്തില് കുറവ് വന്നെങ്കിലും വ്യാജ വാര്‍ത്തളാണ് പൊലീസിനെ ശരിക്കും വലച്ചതെന്ന് കണക്കുകള് പറയുന്നു. 2019നെ അപേക്ഷിച്ച് വ്യാജ വാര്‍ത്തകള്‍ക്കു പിന്നാലെയുണ്ടായ അതിക്രമങ്ങള് വര്‍ധിച്ചു.\nവ്യാജ വാര്‍ത്തകളും കിംവദന്തികളും 2019നെ അപേക്ഷിച്ച് 2020ല് ഇരട്ടിച്ചു. 2018ല് ഇത്തരം 280 കേസുകള് റിപ്പോര്‍ട്ട് ചെയ്തത് 2019ല് 486 ആയും 2020ല് 1527 ആയും ഉയര്‍ന്നു. 2019ല് കലാപവുമായി ബന്ധപ്പെട്ട് രജിസ്റ്റര് ചെയ്തത് 45985 കേസുകളാണ് 2020ല് ഇത് 51606 ആയി വര്‍ധിച്ചു. വ്യാജ വാര്‍ത്തകള് കലാപാന്തരീക്ഷം സൃഷ്ടിക്കുന്നതില് വലിയ പങ്ക് വഹിച്ചതായും എന്. സി.ആര്.ബി റിപ്പോര്‍ട്ട് പറയുന്നു. ഇതില് മതം കലാപത്തിന് കാരണമായത് 857 കേസുകളിലാണ്. കാര്‍ഷിക തര്‍ക്കങ്ങളുമായി ബന്ധപ്പെട്ട് 2188 കേസുകളും സ്ഥലം സംബന്ധിയായ 10652 കേസുകളും 2020 ല് രജിസ്റ്റര് ചെയ്തിട്ടുണ്ട്.\nമായം ചേര്‍ക്കല് സംബന്ധിയായ കേസുകളിലും വര്‍ധനവുണ്ടായി. 2019നെ അപേക്ഷിച്ച് 28 ശതമാനത്തോളം കുറ്റകൃത്യങ്ങളില് 2020 വര്‍ഷത്തിലുണ്ടായി. സൈബര് കുറ്റകൃത്യങ്ങളില് ഡല്‍ഹിയില് മാത്രം 11.8 ശതമാനം വര്‍ധനവാണുണ്ടായത്. അതേ സമയം 2020ല് രാജ്യത്ത് പ്രതിദിനം 80 കൊലപാതകങ്ങളും 77 ബലാത്സംഗങ്ങളും റിപ്പോര്‍ട്ട് ചെയ്തതായി ദേശീയ ക്രൈം റെക്കോര്‍ഡ്‌സ് ബ്യൂറോയുടെ കണക്ക്.\n2020ല് ശരാശരി പ്രതിദിനം 80 കൊലപാതകം റിപ്പോര്‍ട്ട് ചെയ്തപ്പോള് 29,193 കൊലപാതകങ്ങളാണ് ആകെ റിപ്പോര്‍ട്ട് ചെയ്തത്. യു.പിയിലാണ് ഏറ്റവും കൂടുതല് കേസുകള് റിപ്പോര്‍ട്ട് ചെയതത്.\n2019നേക്കാള് കൊലാപാതക കേസുകളില് ഒരു ശതമാനത്തിന്റെ വര്‍ധനവാണ് 2020ല് ഉണ്ടായത്. 2019ല് പ്രതിദിനം 79 കൊലപാതകങ്ങള് എന്ന തോതില് 28,915 കൊലപാതകങ്ങളായിരുന്നു ഉണ്ടായത്. യു.പിയില് 2020ല് 3779 കൊലപാതകങ്ങള് റിപ്പോര്‍ട്ട് ചെയ്തപ്പോള് ബിഹാര് (3150), മഹാരാഷ്ട്ര (2163), മധ്യപ്രദേശ് (2101), പശ്ചിമ ബംഗാള് (1948) എന്നീ സംസ്ഥാനങ്ങളാണ് തൊട്ടു പിന്നില്. രാജ്യതലസ്ഥാനമായ ഡല്‍ഹിയില് 472 കൊലപാതകങ്ങളാണ് 2020ല് റിപ്പോര്‍ട്ട് ചെയ്തത്.\nകഴിഞ്ഞ വര്‍ഷം 28046 ബലാത്സംഗ കേസുകളാണ് രാജ്യത്തുണ്ടായത്. അതായത് പ്രതിദിനം 77 കേസുകള് എന്ന തോതില്. സ്ത്രീകള്‍ക്കെതിരെ അതിക്രമങ്ങളുടെ പേരില് 3,71,503 കേസുകളാണ് കഴിഞ്ഞ വര്‍ഷം റിപ്പോര്‍ട്ട് ചെയ്തത്. 2019നെ അപേക്ഷിച്ച് ഇത് 8.3 ശതമാനത്തിന്റെ കുറവാണ്.\nബലാത്സംഗ കേസുകള് രാജസ്ഥാനിലാണ് കൂടുതല് റിപ്പോര്‍ട്ട് ചെയ്തത് (5310). യു.പി 2769, മധ്യപ്രദേശ് 2339, മഹാരാഷ്ട്ര 2061 എന്നിങ്ങനെയാണ് മറ്റു സംസ്ഥാനങ്ങളിലെ കണക്ക്. 2020ല് സ്ത്രീകള്‍ക്കെതിരായ അതിക്രമത്തിന്റെ പേരില് എടുത്ത കേസുകളില് 1,11,549 കേസുകളും ഭര്‍ത്താവിന്റേയോ ബന്ധുക്കളുടെയോ പേരിലാണ്. 62,300 കേസുകള് തട്ടിക്കൊണ്ടു പോയതിനാണ്. സ്ത്രീത്വത്തെ അപമാനിച്ചതിന്റെ പേരില് 85,392 കേസുകളും ബലാത്സംഗ ശ്രമത്തിന് 3741 കേസുകളും രജിസ്റ്റര് ചെയ്തിട്ടുണ്ട്.\n2020ല് 105 ആസിഡ് ആക്രമണങ്ങളും 6966 സ്ത്രീധന പീഡന കൊലപാതകങ്ങളും ഉണ്ടായിട്ടുണ്ട്. തട്ടിക്കൊണ്ടു പോകല് കേസുകള് കൂടുതലും റിപ്പോര്‍ട്ട് ചെയ്തത് യു.പിയിലാണ്. 12913 കേസുകളാണ് സംസ്ഥാനത്ത് റിപ്പോര്‍ട്ട് ചെയ്തത്. പശ്ചിമ ബംഗാള് 9309, മഹാരാഷ്ട്ര 8103, ബിഹാര് 7889, മധ്യപ്രദേശ് 7320 എന്നിങ്ങനെയാണ് മറ്റു സംസ്ഥാനങ്ങളില് റിപ്പോര്‍ട്ട് ചെയ്ത തട്ടിക്കൊണ്ടു പോകല് കേസുകള്.\n88,590 തട്ടിക്കൊണ്ടു പോകല് കേസുകളില് 84,805 ഇരകളാക്കപ്പെട്ടത്. ഇതില് 56,591 ഉം കുട്ടികളാണ്. 2019നെ അപേക്ഷിച്ച് കുട്ടികള്‍ക്കെതിരായ കേസുകളില് 13.2 ശതമാനത്തിന്റെ കുറവാണ് 2020ല് ഉണ്ടായത്. 1,28,531 കേസുകളാണ് കുട്ടികള്‍ക്കെതിരായ അതിക്രമത്തിന് കഴിഞ്ഞ വര്‍ഷം രജിസ്റ്റര് ചെയ്തത്. ഇതേ കാലയളവില് 1714 മനുഷ്യക്കടത്ത് കേസുകളും റിപ്പോര്‍ട്ട് ചെയ്തിട്ടുണ്ട്.


ശിവന് പൂര്‍ണ്ണപ്രദക്ഷിണം ചെയ്യാന് പാടില്ലാത്തത് എന്തുകൊണ്ട് ?Keralafamily | The lifestyle portal\nTuesday 15 November 2016 12:12:12 PM\nഓരോ ക്ഷേത്രത്തിലും ചുറ്റമ്പലത്തിനെ പ്രദക്ഷിണം വയ്ക്കണമെന്ന് ആചാര്യന്മാര് വിധിച്ചിട്ടുണ്ട്. എന്നാല് ശിവക്ഷേത്രത്തില് ദര്‍ശനം നടത്തുമ്പോള് എങ്ങനെ, ദേവീ ക്ഷേത്രത്തില് എങ്ങനെ എന്നുള്ളതെല്ലാം വ്യത്യസ്തമാണ്. ഇത്തരം കാര്യങ്ങള് അറിഞ്ഞിരിക്കുന്നത് വളരെ നല്ലതാണ്.\nശിവക്ഷേത്രത്തില് ദര്‍ശനം നടത്തുമ്പോള് ഒരിക്കലും പൂര്‍ണ്ണപ്രദക്ഷിണം നടത്താറില്ല. പൂര്‍ണ്ണതയുടെ ദേവനായാണ് പരമശിവനെ ഭക്തര് ആരാധിച്ചു വരുന്നത്. അങ്ങനെ പൂര്‍ണ്ണ സങ്കല്‍പത്തില് വിളങ്ങുന്ന ശിവനെ പ്രദക്ഷിണം വച്ചാല് അതിനര്‍ത്ഥം പരിമിതമെന്നാണല്ലോ! അതിനാല് ശിവന്റെ പൂര്‍ണ്ണത - അപരിമിത - ബോദ്ധ്യമാക്കുന്ന പ്രതീകാത്മകമായ അനുഷ്ഠാനമാണ് ഭാഗികമായി ശിവാലയ പ്രദക്ഷിണം വെയ്ക്കല്.\nശിവനെ അഭിഷേകം ചെയ്യുന്ന ജലം പലപ്പോഴും പൂര്‍ണ്ണപ്രദക്ഷിണം ചെയ്യുമ്പോള് ചവിട്ടാന് സാധ്യതയുള്ളതിനാലാണ് പൂര്‍ണ്ണ പ്രദക്ഷിണം തടഞ്ഞിരിക്കുന്നത് എന്നൊരു വിശ്വാസവും നിലവിലുണ്ട്.\nപ്രദക്ഷിണങ്ങളെല്ലാം വലത്തോട്ട് ആണ് ചെയ്യേണ്ടത്. അര്‍ദ്ധപ്രദക്ഷിണം ചെയ്യുന്നത് പാപങ്ങളെ ഇല്ലാതാക്കുന്നു എന്നും വിശ്വാസമുണ്ട്. ഭക്തരെ പാപമുക്തരാക്കാന് ശിവനേക്കാള് വലിയൊരു ശക്തി ഇല്ല എന്നതും അര്‍ദ്ധ പ്രദക്ഷിണത്തിന്റെ കാരണമായി പറയുന്നുണ്ട്.\nRead more topics: lord siva, paramasivan, temple, pradhakshina\nFull pradhakshina of Lord Siva temple not allowed , Why?


1850 – നാരായണീയം പുസ്തകം – മേൽപുത്തൂർ നാരായണഭട്ടതിരി | ഗ്രന്ഥപ്പുര\n1850 – നാരായണീയം പുസ്തകം – മേൽപുത്തൂർ നാരായണഭട്ടതിരി\nPosted on November 12, 2018 February 8, 2020 by Shiju Alex\nമേൽപുത്തൂർ നാരായണഭട്ടതിരി രചിച്ച നാരായണീയം എന്ന കൃതിയുടെ ആദ്യത്തെ അച്ചടിപതിപ്പിന്റെ ഡിജിറ്റൽ സ്കാനാണ് ഈ പോസ്റ്റിലൂടെ പങ്കുവെക്കുന്നത്.\nട്യൂബിങ്ങൻ സർവ്വകലാശാലയിലെ ഗുണ്ടർട്ട് ശെഖരത്തിൽ നിന്നുള്ള ഒരു അച്ചടി പുസ്തകം ആണിത്. ട്യൂബിങ്ങൻ ലൈബ്രറിയിലെ ഗുണ്ടർട്ട് ശെഖരത്തിൽ നിന്നു നമുക്കു ലഭിക്കുന്ന 212-ാമത്തെ പൊതുസഞ്ചയ രേഖ ആണിത്.\nപേര്: നാരായണീയം പുസ്തകം\nരചയിതാവ്: മേൽപുത്തൂർ നാരായണഭട്ടതിരി\nതാളുകളുടെ എണ്ണം: ഏകദേശം 171\nസംസ്കൃതത്തിലുള്ള ഹൈന്ദവസാഹിത്യകൃതിയാണ് നാരായണീയം. മേൽപ്പത്തൂർ നാരായണ ഭട്ടതിരിപ്പാട് 1586ൽ രചിച്ചതെന്നു കരുതുന്ന ഈ കൃതി പ്രാർത്ഥനയുടെ രൂപത്തിലാണ്. 1034 ശ്ലോകങ്ങൾ ആണ് നാരായണീയത്തിൽ ഉള്ളത്. നാരായണീയത്തെ പറ്റിയുള്ള ചില പ്രാഥമിക വൈജ്ഞാനിക വിവരങ്ങൾക്ക് നാരായണീയം, മേല്പുത്തൂർ നാരായണ ഭട്ടതിരി എന്നീ മലയാള വിക്കിപീഡിയ ലേഖനങ്ങൾ കാണുക.\nഇരവിവർമ്മൻ തമ്പി, അരിപ്പാട്ടു രാമവാരിയർ, ജ്യോത്സ്യൻ പപ്പുപിള്ള എന്നിവർ ചേർന്ന് പിഴ തീർത്ത പതിപ്പാണിത്.\nനൂറു ഭാഗങ്ങളായി തിരിച്ചിരിക്കുന്ന ഈ പതിപ്പിന്റെ തുടക്കത്തിൽ തന്നെ ഓരോ ഭാഗത്തിന്റെയും ഉള്ളടക്കം എന്താണെന്ന ഉള്ളടക്ക പട്ടിക കൊടുത്തിട്ടുണ്ട്.\nപുസ്തകത്തിൽ നാരായണീയത്തിന്റെ പ്രസിദ്ധീകരണചരിത്രം പറഞ്ഞിരിക്കുന്നത് ഇങ്ങനാണ്\nഈ നാരായണീയം ഗ്രന്ഥം മെല്പുത്തൂരു നാരായണഭട്ടതിരി ഗുരുവായൂരു ക്ഷെത്രത്തിൽ മണ്ഡപത്തിൽ ഇരുന്നു ഒണ്ടാക്കി – കൊല്ലവൎഷംഎഴുനൂറ്റ അറുപത്തുരണ്ടാമതു് വൃശ്ചികമാസം ൨൮൹ സമാപ്തി വരുത്തിയതു്. ആ ദിവസത്തെ കലിദിനസംഖ്യാ – ആയുരാരൊഗ്യസൌഖ്യം എന്നു് ആകുന്നു\nനാരായണീയം ഈ ആദ്യത്തെ അച്ചടി പതിപ്പ് 1850ൽ തിരുവനന്തപുരം സർക്കാർ പ്രസ്സിൽ അച്ചടിച്ചു. തിരുവനന്തപുരം സർക്കാർ പ്രസ്സിൽ 1836ൽ തന്നെ അച്ചടി ബെഞ്ചമിൻ ബെയിലി നിർമ്മിച്ച് കൊടുത്ത അച്ച് ഉപയോഗിച്ച് ആരംഭിച്ചിരുന്നു. 1839ൽ സർക്കാർ പ്രസ്സിൽ നിന്ന് പുറത്തിറക്കിയ തിരുവിതാം‌കൂർ സർക്കാർ പഞ്ചാംഗം ഒക്കെ നമ്മൾ ഇതിനകം കണ്ടതും ആണ്. എന്നാൽ നാരായണീയം അച്ചടിക്കാൻ വേണ്ടി സർക്കാർ പ്രസ്സിൽ പൂർണ്ണമായി പുതിയ അച്ച് നിർമ്മിച്ചിരിക്കുകയാണ്. ബെഞ്ചമിൻ ബെയിലി നിർമ്മിച്ചു കൊടുത്ത അച്ചിനു പകരം, അക്കാലത്തെ താളിയോലകളിലും കൈയെഴുത്തുപ്രതികളിലും കണ്ടിരുന്ന ചതുരവടിവുള്ള അച്ച് നിർമ്മിച്ച് ആ അച്ചാണ് നാരായണീയത്തിന്റെ അച്ചടിച്ച് ഉപയോഗിച്ചിരിക്കുന്നത്. ഇത് ഒരു പക്ഷ കൈയെഴുത്തിനോട് അടുത്തു നിൽക്കാനോ, ബെഞ്ചമിൻ ബെയിലി മലയാളലിപി ഉരുട്ടിയത് ഇഷ്ടപ്പെടാതിരുന്നവരുടെ എതിർപ്പ് മറികടക്കാൻ വേണ്ടിയോ ആവാം. എന്തായാലും ഈ പുസ്തകത്തിലെ അച്ചിനു ചതുരവടിവാണ്. അതിനാൽ തന്നെ വായിച്ചെടുക്കാൻ കുറച്ചു പ്രയാസം നേരിട്ടേക്കാം. തയുടെ അച്ച് ഇന്നത്തെ രീതി മാത്രം അറിയുന്നവർക്ക് ആശയക്കുഴപ്പം ഉണ്ടാക്കിയേക്കാം.\nമിക്കവാറുമൊക്കെ പഴയ കൈയെഴുത്തിനോടു ഒക്കുന്നതാണ് ഇതിലെ അച്ചടി. എന്നാൽ വാക്കുകൾക്ക് ഇടയിൽ സ്പേസ് ഉപയോഗിക്കുകയും ഖണ്ഡിക തിരിക്കയും ചെയ്തിട്ടുണ്ട്. ഏറ്റവും അവസാനമായി ശുദ്ധിപത്രവും (ശൊധികപത്രിക എന്നു പുസ്തകത്തിൽ) കാണാം.\nപുസ്തകത്തിന്റെ വില ഒന്നേമുക്കാൽ രൂപയാണ്. 1850ലെ സ്ഥിതി വെച്ച് ഇത് വലിയ വില തന്നെയാണ്.\nഈ അച്ചടിപ്രതി ഗുണ്ടർട്ടിന്റെ സ്വകാര്യ കോപ്പിയാണ്. ഗുണ്ടർട്ടിന്റെ കൈപ്പടിയിൽ ഉള്ള ഒരു കുറിപ്പ് പുസ്തകത്തിന്റെ തുടക്കത്തിൽ തന്നെ കാണാം. ഇതിൽ രചയിതാവിന്റെ പേര്, എഴുതപ്പെട്ട വർഷം എന്നിവ അദ്ദേഹം രേഖപ്പെടുത്തിയിരിക്കുന്നത് കാണാം.\nനാരായണീയത്തിന്റെ ഈ ആദ്യ അച്ചടീ പതിപ്പിന്റെ ഉള്ളടക്കം വിലയിരുത്താൻ ഞാൻ ആളല്ല. അത് ഈ വിഷയത്തിൽ ജ്ഞാനമുള്ളവർ ചെയ്യുമല്ലോ. ഈ പുസ്തകത്തിന്റെ പ്രത്യേകയും ഉള്ളടക്കവും ഒക്കെ കൂടുതൽ വിശകലനം ചെയ്യുവാനായി സ്കാൻ പങ്കു വെക്കുന്നു.


അമ്മയുടെ മുന്നിലിട്ടു മകനെ തല്ലിയ സംഭവം കെ.ബി.ഗണേഷ്കുമാർ എം.എൽ.എയും പൊലീസും ഒത്തുകളിച്ചതായി പരാതി \nഹോം Anchal അമ്മയുടെ മുന്നിലിട്ടു മകനെ തല്ലിയ സംഭവം കെ.ബി.ഗണേഷ്കുമാർ എം.എൽ.എയും പൊലീസും ഒത്തുകളിച്ചതായി പരാതി\nഅമ്മയുടെ മുന്നിലിട്ടു മകനെ തല്ലിയ സംഭവം കെ.ബി.ഗണേഷ്കുമാർ എം.എൽ.എയും പൊലീസും ഒത്തുകളിച്ചതായി പരാതി\nവെള്ളിയാഴ്‌ച, ജൂൺ 15, 2018\nഅഞ്ചൽ: അമ്മയുടെ മുന്നിലിട്ടു മകനെ കെ.ബി.ഗണേഷ്കുമാർ എം.എൽ.എയും ഡ്രൈവറും ചേർന്നു തല്ലിയ സംഭവത്തിൽ പൊലീസ് ഒത്തുകളി. മർദനമേറ്റ യുവാവ് നൽകിയ പരാതിയിൽ കേസെടുക്കുന്നതിനു മുൻപേ ഗണേഷ്കുമാറിന്റെയും ഡ്രൈവറുടെയും പരാതിയിൽ വിവിധ വകുപ്പുകൾ ചുമത്തി പൊലീസ് കേസെടുത്തു. എം.എൽഎയ്ക്കും ഡ്രൈവർക്കും എതിരെ കേസെടുത്തെങ്കിലും ചുമത്തിയതു ദുർബല വകുപ്പുകൾ. മർദനമേറ്റ് ആശുപത്രിയിൽ കഴിയുന്ന അഗസ്ത്യക്കോട് പുലിയത്ത് വീട്ടിൽ അനന്തകൃഷ്ണന് (22) എതിരെ ആയുധം ഉപയോഗിച്ച് ആക്രമിച്ചെന്ന വകുപ്പുകളടക്കം ചേർത്തു കേസെടുത്തതോടെ സംഭവത്തിൽ ഉന്നത ഇടപെടലുണ്ടായെന്ന ആക്ഷേപവും ഉയരുന്നു.\nബുധൻ ഉച്ചയ്ക്കു രണ്ടു മണിയോടെ മർദനമേറ്റ അനന്തകൃഷ്ണൻ അരമണിക്കൂറിനകം സ്റ്റേഷനിൽ പരാതി നൽകിയെങ്കിലും കേസെടുക്കാൻ വൈകി. ഗണേഷിന്റെയും ഡ്രൈവറുടെയും പരാതിയിൽ അതിനു മുൻപേ കേസെടുക്കുകയും ചെയ്തു. അഗസ്ത്യക്കോട് പ്രദേശത്തെ ഇടുങ്ങിയ റോഡിലാണ് കാറിനു വഴികൊടുത്തില്ലെന്ന് ആരോപിച്ച് എംഎൽഎയും ഡ്രൈവർ ശാന്തനും യുവാവിനെ ആക്രമിച്ചത്.\nകൈകൊണ്ട് അടിക്കുക (ഐപിസി 323), അപമാനിക്കുന്ന തരത്തിൽ അസഭ്യം പറയുക (294–ബി), ഭീഷണിപ്പെടുത്തൽ (506–1), ഒന്നിൽ കൂടുതൽ ആളുകൾ ചേർന്ന് അക്രമം കാട്ടുക (ഐപിസി 34) എന്നീ കുറ്റങ്ങളാണു ഗണേഷിനും ശാന്തനുമെതിരെ ചുമത്തിയത്. ഇവയെല്ലാം സ്റ്റേഷൻ ജാമ്യം ലഭിക്കാവുന്ന വകുപ്പുകളാണ്. ഭീഷണിപ്പെടുത്തൽ, ഒന്നിൽ കൂടുതൽ ആളുകൾ ചേർന്ന് അക്രമം എന്നീ കുറ്റങ്ങൾക്കു പുറമെ ആയുധം ഉപയോഗിച്ച് ഉപദ്രവിച്ചു (ഐപിസി 324) എന്ന വകുപ്പും അനന്തകൃഷ്ണനെതിരെ ചുമത്തി.\nഎംഎൽ‍എയുടെ ഡ്രൈവറെ ജാക്കി ലീവർ ഉപയോഗിച്ച് അടിച്ചു എന്ന പരാതിയിലാണിത്. ഇങ്ങനെയൊരു സംഭവം നടന്നിട്ടില്ലെന്നു സ്ഥലത്തുള്ളവർ പറയുന്നു. ജാക്കി ലീവർകൊണ്ട് അടിയേറ്റാൽ ഉണ്ടാകുന്ന ക്ഷതങ്ങൾ ഡ്രൈവർക്കില്ലെന്നും സൂചനയുണ്ട്. എന്നാൽ സ്റ്റേഷനിൽനിന്നു ജാമ്യം ലഭിക്കുന്ന വകുപ്പുകളാണു ചുമത്തിയിട്ടുള്ളതെന്ന് അഞ്ചൽ എസ്.ഐ പി.എസ്.രാജേഷ് വ്യക്തമാക്കി. അക്രമം നടക്കുമ്പോൾ അഞ്ചലിലെ ഉന്നത പൊലീസ് ഉദ്യോഗസ്ഥൻ കാഴ്ചക്കാരനായെന്നും സൂചനയുണ്ട്.


ജെസ്‌നയുടെ തിരോധാനം; തെളിവുകളൊന്നും ലഭിച്ചിട്ടില്ലെന്ന് ഹൈക്കോടതിയില് സര്‍ക്കാര്\nThalsamayam| Updated On: 25 Jun 2018 10:00 AM GMT | Location :\nകൊച്ചി: ജെസ്‌ന മരിയ ജയിംസിന്റെ തിരോധാനവുമായി ബന്ധപ്പെട്ട് യാതൊരു തെളിവും ലഭിച്ചിട്ടില്ലെന്ന് സംസ്ഥാന സര്‍ക്കാര് ഹൈക്കോടതിയിൽ. ജെസ്‌നയെ കണ്ടെത്താന്...\nകൊച്ചി: ജെസ്‌ന മരിയ ജയിംസിന്റെ തിരോധാനവുമായി ബന്ധപ്പെട്ട് യാതൊരു തെളിവും ലഭിച്ചിട്ടില്ലെന്ന് സംസ്ഥാന സര്‍ക്കാര് ഹൈക്കോടതിയിൽ. ജെസ്‌നയെ കണ്ടെത്താന് സാധ്യമായതെല്ലാം ചെയ്യുന്നുണ്ട്. കേസുമായി ബന്ധപ്പെട്ട് ഇതുവരെ ഉയര്‍ന്നുവന്ന എല്ലാ ആരോപണങ്ങളെക്കുറിച്ചും അന്വേഷിച്ചെങ്കിലും സഹായകമാകുന്ന തരത്തിലുള്ള ഒരു തെളിവും ലഭിച്ചില്ലെന്ന് തിരുവല്ല ഡിവൈഎസ്പി ചന്ദ്രശേഖരപിള്ള സമര്‍പ്പിച്ച സത്യവാങ്മൂലത്തില് പറയുന്നു.\nജെസ്‌നയെ കണ്ടുവെന്ന് സന്ദേശങ്ങള് ലഭിച്ച സ്ഥലങ്ങളിലെല്ലാം പോയി അന്വേഷണം നടത്തി. എന്നാല്,ഒരിടത്തു പോലും കണ്ടത് ജെസ്‌നയെയാണെന്ന് സ്ഥിരീകരിക്കാന് സാധിച്ചിട്ടില്ല. ജെസ്‌നയുടെ പിതാവ് നിര്‍മ്മിക്കുന്ന വീട്ടില് പരിശോധന നടത്തിയെങ്കിലും തെളിവുകളൊന്നും ലഭിച്ചില്ല. വീട്ടുകാര്‍ക്കെതിരായ ആരോപണങ്ങളിലും അന്വേഷണം നടത്തിയെങ്കിലും ഇത് ശരിയാണെന്ന തരത്തിലുള്ള തെളിവുകളൊന്നും ലഭിച്ചിട്ടില്ല.\nകേസുമായി ബന്ധപ്പെട്ട് ഇതുവരെ 250 പേരെ ചോദ്യം ചെയ്തു. 120 പേരുടെ മൊഴി രേഖപ്പെടുത്തി. ഒരു ലക്ഷത്തോളം ഫോണ്‍കോളുകള് പരിശോധിച്ചതായും രേഖാമൂലം നല്‍കിയ സത്യവാങ്മൂലത്തില് പറയുന്നു. ഇരുപത്തിയൊന്ന് വയസ്സായ പെണ്‍കുട്ടിയെയാണ് കാണാതായിരിക്കുന്നത്. അതിന്റെ ഗൗരവം ഉള്‍ക്കൊണ്ടുള്ള അന്വേഷണം തന്നെയാണ് പോലീസ് നടത്തുന്നത്. സാധ്യമായ തരത്തിലുള്ള അന്വേഷണങ്ങളെല്ലാം ഇതുമായി ബന്ധപ്പെട്ട് നടത്തുന്നുണ്ടെന്നും സര്‍ക്കാര് കോടതിയെ ധരിപ്പിച്ചു.\nജെസ്‌നയെ കാണാതായതുമായി ബന്ധപ്പെട്ട് ഷോണ് ജോര്‍ജ് നല്കിയ ഹേബിയസ്‌കോര്‍പസ് ഹര്‍ജിയാണ് കോടതി ഇന്ന് പരിഗണിച്ചത്. സിബിഐ അന്വേഷണം ആവശ്യപ്പെട്ട് ജെസ്‌നയുടെ സഹോദരന് നല്കിയ ഹര്‍ജി ജൂലൈ 4ന് കോടതി പരിഗണിക്കും.\nഅതേ സമയം സർക്കാരിനെതിരെ വിമർശനവുമായി ജെസ്നയുടെ സഹദരൻ. ജസ്‌നയെ ആരും തട്ടിക്കൊണ്ടു പോയിട്ടില്ലെന്ന് എന്ത് അടിസ്ഥാനത്തിലാണ് സര്‍ക്കാര് കോടതിയില് പറഞ്ഞതെന്നായിരുന്നു ജെയ്‌സ് ചോദിച്ചു. അതേസമയം, കേസിന്റെ അന്വേഷണം വഴി തിരിച്ചു വിടാനുള്ള ബോധപൂര്‍വ്വമായ ശ്രമം നടക്കുന്നു. തട്ടിക്കൊണ്ടു പോയിട്ടില്ലെന്ന പൊലീസ് വാദം സാധൂകരിക്കാന് കഴിയുന്ന യാതൊരു തെളിവും ഇതുവരെ കണ്ടെത്താന് പൊലീസിന് കഴിഞ്ഞിട്ടില്ലെന്നും ബന്ധുക്കളെയെല്ലാം ചോദ്യം ചെയ്‌തതാണെന്നും ജെയ്‌സ് പറഞ്ഞു.


മഞ്ഞുരുകിയില്ല, ഷെയ്ന് നിഗത്തിനെ വിലക്കാൻ സാധ്യത; ‘വന്നത് തുമ്പും വാലുമില്ലാത്ത തിരക്കഥയുമായി’ തിരിച്ചടിച്ചു ഷൈനും രംഗത്ത് | Malayalam UK\n»മിമിക്രി കളിച്ചു നടക്കുന്ന ആ ചെക്കനൊപ്പം എങ്ങനെ ജീവിക്കാനാ..; വിവാഹ വാർഷിക ദിനത്തിൽ നിർമൽ പാലാഴിക്ക് പറയാനുള്ളത്\nNovember 22 08:30 2019 by News Desk 6\tPrint This Article\nനിര്‍മ്മാതാവ് ജോബി ജോര്‍ജും നടന് ഷെയ്ന് നിഗവും തമ്മിലുളള പ്രശ്‌നങ്ങള് മഞ്ഞുരുകിയില്ലെന്ന് സൂചന. വിവാദങ്ങള് പറഞ്ഞുതീര്‍ത്തെങ്കിലും നടന് ഷെയ്ന് നിഗം സിനിമയുമായി സഹകരിക്കുന്നില്ലെന്ന് ആരോപിച്ച് സംവിധായകന് ശരത് മേനോന് രംഗത്തെത്തി.\nപ്രൊഡ്യൂസേഴ്‌സ് അസോസിയേഷനും താരസംഘടന അമ്മയും ഇടപെട്ട് ഇരുവരും തമ്മിലുളള പ്രശ്‌നം പരിഹരിക്കുകയും ചിത്രീകരണം തുടങ്ങിയ വെയില് സിനിമ പൂര്‍ത്തിയാക്കുമെന്നും ഷെയ്ന് നിഗം ഉറപ്പുനല്‍കിയിരുന്നു. എന്നാല് ഇപ്പോള് ഷെയ്ന് സിനിമയില് നിസ്സഹകരണം കാണിക്കുന്നുവെന്ന് ചൂണ്ടിക്കാട്ടി നിര്‍മ്മാതാവ് ജോബി ജോര്‍ജ് പ്രൊഡ്യൂസേഴ്‌സ് അസോസിയേഷന് പരാതി നല്‍കിയിരിക്കുകയാണ്.ഇതേത്തുടര്‍ന്ന് ചിത്രീകരണവും നിര്‍ത്തിവച്ചിരിക്കുകയാണ്.\nഷെയ്ന് സെറ്റിലെത്തിയ കൂടുതല് സമയവും കാരവാനില് വിശ്രമിക്കുകയും തുടര്‍ന്ന് സൈക്കിളെടുത്ത് സെറ്റില് നിന്നും പോയെന്നും അണിയറപ്രവര്‍ത്തകര് പറയുന്നു. ഷെയ്‌നിനെ അന്വേഷിച്ച സംവിധായകന് ശരത്തിന് ഷെയ്ന് അയച്ചുനല്‍കിയ വോയിസ് മെസേജ് പുറത്തുവന്നിട്ടുണ്ട്. ശരത് നശിപ്പിക്കുന്നത് പ്രകൃതിയെയാണെന്നും ശരത്തിന്റെ വാശി വിജയിക്കട്ടെയെന്നും പ്രകൃതി എപ്പോഴെങ്കിലും തിരിച്ചടിക്കുമല്ലോ അപ്പോള് അനുഭവിക്കും എന്നും ഷെയ്ന് പറയുന്ന വോയിസ് ക്ലിപ്പാണ് പുറത്തായിരിക്കുന്നത്.\nഷെയ്‌നിനെ മലയാള സിനിമയില് അഭിനയിപ്പിക്കേണ്ടെന്നാണ് നിര്‍മ്മാതാക്കളുടെ സംഘടനയുടെ തീരുമാനം. ഷെയ്‌നിനെ അഭിനയിപ്പിക്കില്ലെന്ന് നിര്‍മാതാക്കള് അമ്മയ അറിയിച്ചു. അങ്ങനെയെങ്കില് ഷെയ്‌നിന് വിലക്ക് വരാനുളള സാധ്യതയുമുണ്ട്.\nഎന്നാൽ സംവിധായകന് ശരത് മേനോനെതിരെ നടൻ ഷെയ്ന് നിഗം രംഗത്ത്. ഇന്ന് എന്നെ ഇത്രയും വലിയ മാനസിക വിഷമത്തിൽ കൊണ്ടുനിർത്തിയ എന്റെ പ്രിയസുഹൃത് ശരത്തിനെ എന്റെ ഹൃദയം നിറഞ്ഞ നന്ദി , എന്ന ആമുഖത്തോടെയാണ് ഷെയ്ൻ ഫേസ്‌ബുക്കിൽ കുറിപ്പ് പങ്കുവെച്ചിരിക്കുന്നത്.\nഷെയ്ന് നിഗം ഫേസ്‌ബുക്കിലൂടെ പങ്കുവെച്ച കുറിപ്പിന്റെ പൂർണ്ണ രൂപം\nഇന്ന് എന്നെ ഇത്രയും വലിയ മാനസിക വിഷമത്തിൽ കൊണ്ടുനിർത്തിയ എന്റെ പ്രിയസുഹൃത് ശരത്തിനെ എന്റെ ഹൃദയം നിറഞ്ഞ നന്ദി. കിസ്മത്ത് എന്ന സിനിമക്ക് ശേഷം വെയിൽ എന്ന ഈ സിനിമയുടെ കഥ കേൾപ്പിക്കാൻ എന്നെ വന്നു പരിചയപ്പെട്ട ആളാണ് ശരത്. കൊണ്ടുവന്ന തിരകഥ ഒത്തിരി പോരായ്മകൾ ഉള്ളതായിരുന്നു. തുമ്പും വാലില്ലാത്തതും ആയ ഒരു കഥ ആയിരുന്നു. ഞാൻ അഭിനയിച്ചു കൊണ്ടിരുന്ന പല സിനിമകളുടെയും ലൊക്കേഷനുകളിൽ ശരത് വന്നുകൊണ്ടിരിക്കുന്നു. അവസാനം കുമ്പളങ്ങി നൈറ്റ്‌സിന്റെ ലൊക്കേഷനിൽ വെച്ചാണ് എകദേശ രൂപം ആയത്. അപ്പോഴേക്കും ഞങ്ങളുടെ പരിജയം സൗഹൃദ ത്തിലേക്ക് മാറിയിരുന്നു.\nഎന്റെ ഡേറ്റ് കിട്ടിയാൽ മാത്രമേ നിർമാതാവ് യെസ് പറയു എന്നും ഇല്ലെങ്കിൽ ആത്മഹത്യ ചെയേണ്ടിവരും എന്നും പറഞ്ഞു കൊണ്ടാണ് ശരത് പിന്നെ എന്നെ കാണാൻ വരുനത്. സുഹൃത്തുക്കളെ അന്തമായി വിശ്വസിക്കുന്ന ഒരാളാണ് ഞാൻ. അതെനിക്ക് എന്നും വിഷമങ്ങൾ സമ്മാനിച്ചിട്ടുണ്ട്. ഒത്തിരി സിനിമകളുടെ തിരക്കിനിടയിലും ഞാൻ ശരത് എന്ന സുഹ്റുത്തിന് ഞാൻ സിനിമ ചെയ്യാൻ ഡേറ്റ് കൊടുത്തു. ഈ ഇടക്ക് വെയിൽ എന്ന സിനിമയുമായി തന്നെ ബന്ധപെട്ടു ഉണ്ടായ സംഭവ വികാസങ്ങൾ നിങ്ങൾക് എല്ലാവർക്കും അറിയാമല്ലോ.എറണാകുളം പ്രെസ്സ്ക്ലബ്ബിൽ പ്രെസ് മീറ്റിന് പോകുന്നതിന് മുൻപ് ശരത് എന്നെ വിളിച്ചു പറഞ്ഞു എനിക്കു വേണ്ടി സംസാരിക്കാൻ ആണ് ശരത് പോകുന്നത് എന്ന്. അവിടെ ചെന്നിട്ടു നിര്മാതാവിനോട് ചേർന്ന് അവന്റെ ഭാഗം ന്യായീകരിക്കുകയാണ് ചെയ്തത്. അന്നത്തെ പ്രശ്നം നിർമാതാക്കളുടെ സങ്കടന മലയാള സിനിമ അഥിനേതാക്കളുടെ സങ്കടന ആയ അമ്മ യുടെ സെക്രട്ടറി ബഹുമാനപ്പെട്ട ബാബു ചേട്ടന്റെ സാനിധ്യത്തിൽ ഒത്തുതീർപ്പാക്കി. കുർബാനി എന്ന സിനിമയുടെ നടന്നു കൊണ്ടിരുന്ന ഷെഡ്യൂൾ പൂർത്തിയാക്കിയതിനു ശേഷം വെയിൽ എന്ന ഈ സിനിമക്കുവേണ്ടി 15ദിവസം നീക്കി വെക്കണമെന്ന് ധാരണ ആയി. ഈ സിനിമയുടെ നിർമാതാവ് ജോബി ജോർജ് ആണ് ഡയറക്ർ ശരത്തുമായി കൂടി ആലോചിച്ചു 15ദിവസം മതിയെന്ന് നിർമാതാക്കളുടെ സംഘടനയെയും അമ്മയുടെ സെക്രട്ടറി ബഹുമാനപെട്ട ബാബു ചേട്ടനെയും അറിയിച്ചത്.\nനവംബർ 16തിയതി ലൊക്കേഷനിലെത്തിയപ്പോ കാണാൻ കഴിഞ്ഞത് മറ്റൊരു ശരത് ആയിരുന്നു. ചെറിയ കാര്യങ്ങൾക്കു വരെ പ്രശ്നങ്ങൾ ഉണ്ടാക്കി വലുതാക്കി കൊണ്ടിരിന്നു. എന്റെ മാനേജർ സതീഷ് ഷൂട്ടിംഗ് ഷെഡ്യൂളും ചാർട്ടും ആവശ്യപ്പെട്ടപ്പോൾ അവനെ എല്ലാരുടെയും മുന്നിൽ വെച്ച് മോശം വാക്കുകൾ കൊണ്ട് ശകാരിക്കുകയും ഈ സിനിമ കഴിഞ്ഞു ശെരിയാക്കാം എന്ന് ഭീഷണി മുഴക്കുകയും ചെയ്തു. ഷോട്ട് റെഡിയാണെന്നു എന്നെ വിളിച്ചു വരുത്തിയതിന് ശേഷം ആണ് അവർ ലൈറ്റ് അപ്പ് തുടങ്ങുന്നത്. കഴിഞ്ഞ രണ്ടുദിവസങ്ങളായി ഉറങ്ങാൻ പോലും അനുവദിക്കതെ തുടർച്ചയായി ചിത്രീകരണം നടത്തുകയായിരുന്നു. ഒരു മനുഷ്യൻ ശരാശരി 8 മുതൽ 10 മണിക്കൂർ വരെ ആണ് ജോലി ചെയ്യാറുള്ളത് ഈ കഴിഞ്ഞ ദിവസങ്ങളിൽ 10 മുതൽ 16 മണിക്കുർ വരെ ആണ് ഈ സിനിമക് വേണ്ടി ഞാൻ സഹകരിച്ചു കൊണ്ടിരിക്കുന്നത്. ഒരു യുവാവിന്റെ ജീവിതത്തിലെ സംഘീര്ണമായ നാലു\nകാലഘട്ടങ്ങളാണ് ഞാൻ ഈ സിനിമയിൽ അവതരിപ്പിക്കുന്നത്. ഞാൻ ചെയ്തു കൊണ്ടിരിക്കുന്നത് ഒരു ആർട്ട് ഫോം ആണ് അല്ലാതെ യാന്ദ്രികമായി ചെയ്യാൻ പറ്റുന്ന ഒന്നല്ല. എന്റെ മനഃസാന്നിധ്യത്തിനു ഏകാകൃതിക്കും കോട്ടം തട്ടുന്ന തരത്തിലാണ് ശരത്തിന്റെ സമീപനം.\nഎന്നിലെ കലാകാരന് അതു സഹിക്കാവുന്നതിലും അപ്പുറമാണ്. ഈ സിനിമയുടെ അണിയറ പ്രവർത്തകർ ആസൂത്രണം ചെയ്തതിനേക്കാൾ കൂടുതൽ സീനുകൾ ഞാൻ കഴിഞ്ഞ ദിവസങ്ങളിൽ ആയി ചെയ്തു തീർത്തിട്ടുണ്ട്. കഴിഞ്ഞ രണ്ടു ദിവസങ്ങളിൽ ആയി 8 സീനുകൾ ഞാൻ ചെയ്തു തീർത്തിട്ടുണ്ട്. സംഗീർണമായ അഭിനയ മുഹൂർത്തം ആവശ്യമായ സീനുകൾ ആയിരുന്നു അതെല്ലാം. ഇത്രയും സഹകരിച്ചു പ്രവർത്തിച്ച എന്നോട്. ഇന്നലെ രവിലെ കൂടി ശരതത് വളരെ മോശമായി ആണ് പെരുമാറിയത്. കലയും ആത്മാഭിമാനവും പണയം വെച്ചു കൊണ്ട് മുന്നോട്ടു പോകാൻ എനിക്ക് കഴിയില്ല. എനിക്കു ലഭിക്കുന്ന കഥാപാത്രങ്ങൾ എത്രയും നന്നായി ചെയ്യാൻ സാധിക്കുമോ അത്രയും നന്നായി ചെയ്യുവാൻ ശ്രമിക്കുന്ന ഒരു കലാകാരനാണ് ഞാൻ. ഈ കഴിഞ്ഞ വർഷങ്ങളിലായി ഒരുപിടി നല്ല സിനിമകളുടെ ഭാഗം ആകാൻ കഴിഞു.\nഈ സിനിമകളുടെ സംവിധായകരും നിർമ്മാതാക്കളും എന്റെ കാര്യത്തിൽ സന്തുഷ്ടരാണ് എനിക്കു ഉണ്ടായിട്ടുള്ള ഈ മാനസിക സംഘർഷം ബഹുമാനപെട്ട നിർമാതാക്കളുടെ സംഘടനയിലെ ഭാരവാഹികളും ഞാനും കൂടി അംഗമായ മലയാളം സിനിമയിലെ അഭിനേതാക്കളുടെ സംഘടനയായ അമ്മയുടെ ഭാരവാഹികളും മനസിലാക്കി എനിക്ക് വേണ്ട ശക്തമായ സഹകരണം തരണമെന്ന് അഭ്യർത്ഥിക്കുന്നു. ഞാനും നിങ്ങളിൽ ഒരുവൻ ആണ്. ഞാൻ ആരുടെയും അടിമയല്ല ഞാനും ഒരു മനുഷ്യനാണ്. “സത്യമേവ ജയതേ”\nജോബി ജോര്‍ജില് നിന്നും വധഭീഷണിയുണ്ടെന്ന് ആരോപിച്ച് ഷെയ്ന് സോഷ്യല്‍മീഡിയ വഴി പുറത്തുവിട്ട വിഡിയോ ആയിരുന്നു വിവാദമായത്. കുര്‍ബാനി സിനിമയ്ക്കായി പിന്നിലെ മുടി വെട്ടിയതിന് പിന്നാലെയായിരുന്നു ഭീഷണി മുഴക്കിയതെന്നും ഷെയ്ന് ആരോപിച്ചു. വിഡിയോ വൈറലായതോടെ ജോബി ജോര്‍ജ് ആരോപണം നിഷേധിച്ച് കൊച്ചിയില് വാര്‍ത്താ സമ്മേളനവും വിളിച്ചിരുന്നു. പിന്നാലെയാണ് അമ്മയും പ്രൊഡ്യൂസേഴ്‌സ് അസോസിയേഷനും ഇടപൈട്ട് പ്രശ്‌നം പരിഹരിച്ചത്.\nയുവനടൻ ഷെയ്ന് നിഗത്തിനെതിരെ വധഭീഷണി; ഷൈൻ അഭിനയിച്ചു കൊണ്ടിരിക്കുന്ന പുതിയ സിനിമയുടെ നിർമ്മാതാവിന്റെയാണ് ഭീഷണി\nമുൻ കേന്ദ്രമന്ത്രി ജസ്വന്ത് സിംഗ് അന്തരിച്ചു 0


കരിങ്കല്ല്: എന്റെ വിമാനയാത്രാ പരീക്ഷണങ്ങള്!\nഎന്റെ വിമാനയാത്രാ പരീക്ഷണങ്ങള്!\nഅങ്ങനെ ഞാനും വിമാനത്തില് കയറാന് തീരുമാനിച്ചു. ഓണമല്ലേ വരുന്നത്, ഇതിലും നല്ല ഒരു സമയം ഉണ്ടോ എന്തെങ്കിലൂം തുടങ്ങാന്? എന്നായിരുന്നു എന്റെ ചിന്ത. അല്ലെങ്കിലും "കല്ലട" / കല്ല് അല്ലാത്ത അട എന്നിവയിലുള്ള യാത്ര എനിക്ക് മടുത്ത് തുടങ്ങിയിരുന്നു.\nവിമാനത്തിലാണെങ്കില് മൂന്നു-നാലു് ചരക്ക് ചേച്ചിമാരെയും കാണാല്ലോ!(hostess ചേച്ചിമാര്)\nപാവപ്പെട്ടവരുടെ സ്വന്തം വിമാനക്കമ്പനി എന്നു വിളിക്കാവുന്ന `എയര് ഡെക്കാന്'-ല് ടിക്കറ്റും ബുക്കിക്കഴിഞ്ഞു.\nഅഞ്ചര മണിക്കാണു് ടേക്ക് ഓഫ്. മൂന്ന് മണിക്കെങ്കിലും ബ്രൗസിങ്ങ്/പണി നിര്‍ത്തി ഇറങ്ങണം.. എന്നാലേ ബാംഗ്ലൂരിലെ തിരക്കില് സമയത്തിനു് അവിടെ എത്താന് പറ്റുള്ളൂ.\nഞാന് 2-3 ദിവസം മുമ്പേ തന്നെ ഒരുക്കങ്ങള് തുടങ്ങി. സംഗതി നമ്മടെ തൃശൂര്‍ക്കാണെങ്കിലും പരിഭ്രമം ഒട്ടും കുറക്കണ്ടാ എന്നു വെച്ചു.\nഅങ്ങനെ നമ്മടെ ദിവസം വന്നു. സഹമുറിയന് ജോജോ ചോദിച്ചു - "ഡാ.. നിന്നെ അങ്ങ്ട് കൊണ്ടാക്കണാ?"\nപിന്നേ... അവന്റെ ചളുക്ക് ബൈക്കില് എന്റെ പട്ടി പോവും... (അതും അവന്റെ ബൈക്ക് പോലുമല്ല.... വല്ലവന്റെയും കടം വാങ്ങിയ വണ്ടി) അതും ആദ്യമായി വിമാനയാത്രക്കു പോവുമ്പോള്!\nഞാന് വിനയത്തോടെ പറഞ്ഞു - "അതൊന്നും വേണ്ട്രാ.. ഞാന് വല്ല ടാക്സിയിലും പോക്കോളാം".\nഉച്ചക്കു ഓഫീസില് എല്ലാരോടും ഓണാശംസകളൊക്കെ പറഞ്ഞ് ഞാന് പുറപ്പെട്ടു. വിമാനത്താവളത്തിലെത്തി. അവിടത്തെ ഡെക്കാന് കൗണ്ടറിലെ ചേച്ചിയുടെ കയ്യില് ടിക്കറ്റ് കൊടുത്തു.\nടിക്കറ്റ് നോക്കിയിട്ട് ചേച്ചി എന്നെയൊരു നോട്ടം...\nഎന്റെ അനുഭവങ്ങള് പാച്ചാളികള് പഠിപ്പിച്ച പാഠത്തില് നിന്നെനിക്ക് മനസ്സിലായി... സ്ഥിരമായി സംഭവിക്കാറുള്ളത് സംഭവിച്ചിരിക്കുന്നു -യേതു്... അബദ്ധം!\nഎന്നാലും... ഇന്നു് ഞാന് perfect ആണല്ലോ.. cooling glass പോലും മറന്നിട്ടില്ല.\n"Sorry sir, you flight was scheduled for five thirty morning. You are 12 hours late."\nഅതേ .. അതു തന്നെ.. നല്ല മുട്ടന് മണ്ടത്തരം. പത്തിരുപത്തഞ്ചു് വയസ്സായ ആണൊരുത്തനല്ലേ... കരയാന് പറ്റ്വോ? എന്നെത്തന്നെ ഞാന് കുറേ തെറി വിളിച്ചു.\n24-മണിക്കൂര് clock-നെ കണ്ടമാനം തെറി വിളിച്ചു.\nകഴിഞ്ഞതൊക്കെ കഴിഞ്ഞു. തിരിച്ചു പോണ്ടേ... എന്നാപ്പിന്നെ ഇനി ജോജോ-യെത്തന്നെ വിളിക്കാം.. എന്നു വെച്ചു അവനെ വിളിച്ച് പറഞ്ഞു -- "ഡാ ഇനിക്കു് ഇപ്പൊ നമ്മടോടക്കു പോരണം... നീയാ വണ്ടീം കൊണ്ട് വാ"\nഅവന് സ്നേഹത്തോടെ മൊഴിഞ്ഞു - "അതൊന്നും വേണ്ട്രാ.. നീ വല്ല ടാക്സീം പിടിച്ച് പോരേ".\nദേഷ്യത്തില് ഞാന് പറഞ്ഞ തെറിയൊക്കെ അവന്റെ ചിരിയില് മുങ്ങിപ്പോയി!\nവഴിയില് കാണുന്നവരോടൊക്കെ യാതൊരു ആവശ്യവുമില്ലാതെ - നാട്ടിലേക്കു "വിമാനത്തില്" പോകുന്ന കാര്യം നല്ല ശബ്ദത്തില് പറഞ്ഞതൊക്കെ വെറുതേയും ആയി.\nനാലു് ദിവസത്തേക്കു് പുറത്തോട്ടെങ്ങും ഇറങ്ങിയുമില്ല! :(\n[എന്റെ പ്രിയ സുഹൃത്തിനു വേണ്ടി എഴുതിയത് - സംഭവം ഇതൊക്കെയാണെങ്കിലും അവന് ആളൊരു പുലിയും, ഭയങ്കര ബുദ്ധിമാനും ആണു് --- ഒരു ചെറിയ പ്രസ്ഥാനം എന്നൊക്കെ വേണമെങ്കില് പറയാം.]\nപ്രസിദ്ധീകരണം : Sands | കരിങ്കല്ല് On Wednesday, August 29, 2007\n- വളരേയധികം നാളുകള്‍ക്കു് ശേഷം.... വീണ്ടും ഞാന്.\nഹ...ഹ... ആ വിനയം അടിപൊളി.\n“അതൊന്നും വേണ്ടടാ, ഞാന് വല്ല ടാക്സീം പിടിച്ച് പൊയ്ക്കോളാം”\n“അതൊന്നും വേണ്ടടാ, നീ വല്ല ടാക്സീം പിടിച്ച് പോരേ” :)\nവിമാനമൊന്നുമല്ലെങ്കിലും ഞങ്ങളുടെ സുഹൃത്ത് ജഗതി(സില്‍മാല ജഗതിയല്ല, വെറും ജഗതി)യ്ക്കും പറ്റി, ഇതുപോലെയൊന്നുമല്ലെങ്കിലും ഏതാണ്ടതുപോലെ. എപ്പോള് വേണമെങ്കിലും നാട്ടിലേക്ക് പോകാനായി എപ്പോഴും തീവണ്ടി ടിക്കറ്റ് ബുക്ക് ചെയ്യുക (അത്യാവശ്യത്തിന് ഓടിച്ചെന്നാല് നിന്ന് പോകാന് പോലും ടിക്കറ്റ് കിട്ടില്ലല്ലോ), പിന്നെ പോകുന്നില്ലെങ്കില് ആര്‍ക്കെങ്കിലും ആവശ്യക്കാര്‍ക്ക് കൊടുക്കാമോ എന്ന് നോക്കുക, അതും പറ്റിയില്ലെങ്കില് ക്യാന്‍സല് ചെയ്യുക എന്നീ വിനോദങ്ങള് സ്ഥിരം പരിപാടിയായിരുന്നു. അണ്ണന് 11 ആം തീയതിക്കും 12 ആം തീയതിക്കും ടിക്കറ്റ് ബുക്ക് ചെയ്തു. അവസാ‍നം പോക്കുതീയതി അടുത്തപ്പോള് 12 ന് പോകാന് തീരുമാനിച്ചു. 11 ന്റെ ടിക്കറ്റിന് ആവശ്യക്കാരെ കിട്ടാത്തതുകൊണ്ട് സംഭവം ക്യാന്‍സല് ചെയ്യാന് കൊണ്ടുപോയി. പതിവുപോലെ സംഭവിച്ചത് 12 ന്റെ ടിക്കറ്റ് ക്യാന്‍സല് ചെയ്തു. എന്നിട്ട് കൂളായി 11 ന്റെ ടിക്കറ്റുമായി 12 ആം തീയതി 12 മാസവും ഫുള്ളായി ഓടുന്ന സൂപ്പര് ഫാസ്റ്റ് ട്രെയിനിന്റെ പന്ത്രണ്ടാം നമ്പ്ര് കോച്ചില്‍പന്ത്രണ്ടാം നമ്പര് ബെര്‍ത്തില് സുഖാമയി ഇരുന്നും കിടന്നും യാത്രതുടങ്ങി. ഒരറ്റത്തുനിന്ന് ടി.റ്റി.ഇ എത്തിയപ്പോള് ട്രെയിന് അടുത്ത സംസ്ഥാനത്തെത്തി, ആള്‍ക്കാരൊക്കെ കയറാന് തുടങ്ങി, 12 ആം നമ്പ്ര് കോച്ചിന്റെ 12 ആം നമ്പര് ബെര്‍ത്തിന്റെ പന്ത്രണ്ടാം തീയതിയിലെ യഥാര്‍ത്ഥ അവകാശിയും ടി.ടി.ഇ യും ഏതാണ്ട് ഒരുമിച്ച് തന്നെ അണ്ണനെ സന്ദര്‍ശിച്ചു.\nശേഷം ചിന്ത്യം (സന്തോഷിന്റെ ബ്ലോഗ്)\n"ശേഷം ചിന്ത്യം (സന്തോഷിന്റെ ബ്ലോഗ്)" --- വക്കാരീമാഷേ... ഇതിന്റെ അര്‍ത്ഥമെന്താ?\nകുറേ കാലം ഇവിടെയില്ലായിരുന്നു... ഇതു പുതിയ വല്ല norm ആണോ?\nകരിങ്കല്ലേ, ശേഷം ചിന്ത്യമെന്നത് കമന്റിന്റെ ഭാഗം. ശേഷം ചിന്ത്യമെന്ന ഒരു ബ്ലോഗുമുണ്ടല്ലോ. അതുകൊണ്ട് ശേഷം ചിന്ത്യം എന്ന് എഴുതിക്കഴിഞ്ഞപ്പോള് അറിയാതെ ആ ബ്ലോഗിന്റെ നാഥനെയും ഓര്‍ത്ത് പോയി. ശേഷം ചിന്ത്യമെന്ന് ഗുളുഗിളിയാല് ആ ബ്ലോഗിന്റെ നാഥന് സന്തോഷിന്റെ സകല ഡീറ്റയിത്സും കിട്ടും. ബ്ലോഗിന്റെ ലിങ്കിവിടെ:\nഹെന്റീശ്വരാ... :) (ഇത് നോമൊന്നുമല്ല, ഒന്ന് ദീര്‍ഘനിശ്വാസിച്ചതാണ്) :)\nഹെന്‍റമ്മോ, നോം (ഞാന്), നോം (norm) ആയോ? :)\nSeptember 01, 2007 12:37 AM\nഇത്രയ്ക്ക് ബുദ്ധിയില്ലാണ്ടായി പോയല്ലോ സന്ദീപേ\nഗഷ്ടം തന്നെ ഗഷ്ടം!\nഅതിബുദ്ധിമതിയായ ഞാന് 23/06/07 നു യാത്രയ്ക്ക് റിസര്‍വ് ചെയ്യേണ്ട ടിക്കറ്റ് 23/07/07 നു റിസര്‍വ് ചെയ്തു. എന്നിട്ടു റിലാക്സായി സ്റ്റേഷനില് പോയി ചുറ്റി നടന്നു ട്രെയിന് വിടാന്5മിനിറ്റു മാത്രമുള്ളപ്പോ അബദ്ധം തിരിച്ചറിഞ്ഞു. പിന്നെ വെപ്രാളം& പരവേശം ടി ടി ആറുടെ കാലു പിടിക്കല്‍സ് ഒക്കെ നടത്തി ഇരട്ടി പൈസയ്ക്ക് ടിക്കറ്റൊപ്പിച്ചു.\nഇതു കൊണ്ട് ഒരു പ്രയോജനമുണ്ടായി ഇനിയെന്നെ ടിക്കറ്റ് റിസര്‍വ്വ് ചെയ്യാന് എന്റെ ഭര്‍ത്താ വിടുമെന്നു തോന്നുന്നില്ല. സ്വസ്ഥം!\nSeptember 01, 2007 6:26 AM\nഹ ഹ കരിങ്കല് ജീ,\nഎനിക്കും ഉണ്ടായിട്ടുണ്ട് ഇതുപോലൊന്ന്.\n23ആം തീയതി യാത്ര തുടങ്ങണം, 24ആം തീയതി ഇന്റര്‍വ്യൂ കഴിഞ്ഞ് അന്നു രാത്രി മടങ്ങണം. ഏല്‍പിച്ച ആള് 23ആം തീയതിക്ക് പുറപ്പെടാനുള്ളതും, 24ആം തീയതി രാത്രി ഒരു മണിക്കുള്ള മടക്ക ടിക്കറ്റും തന്നപ്പോള് അതിത്രവലിയ കുരിശാകും എന്നോര്‍ത്തിരുന്നില്ല. അവിടെ ചെന്നിറങ്ങുന്നതിനു മുമ്പേ തിരികെ പോരാനുള്ള വണ്ടി പോന്നു കഴിഞ്ഞു എന്ന് TTE പറഞ്ഞപ്പോഴല്ലെ അറിഞ്ഞുള്ളു. ഈ 24മണിക്കൂര് ക്ലോക്കിന്റെ ഓരോ കളികള്.\nസന്ദീപ്... സംഭവ വിവരണം കൊള്ളാം. അയല്‍ഗുണം കുറവല്ല കേട്ടോ!\nഅബദ്ധങ്ങള് ഏത് പൊലീസുകാരനും പറ്റും; അങ്ങനെ പറ്റിയ അബദ്ധങ്ങളില്‍നിന്ന് പഠിച്ച ചില പാഠങ്ങളെക്കുറിച്ച് എഴുതണമെന്നു വിചാരിച്ചിരുന്നപ്പോഴാണ് ഇത് കണ്ടത്.\nഫ്ലൈറ്റ് ബുക്ക് ചെയ്യുമ്പോള് (On-line ആണെങ്കില്) ഈ തെണ്ടികളുടെ കലണ്ടറിന്‍റെ ലേഔട്ട് പലപ്പോഴും ഒരു വന് ചതിക്കുഴി ആണ്. ഉദാ: MakeMyTrip.com മര്യാദയ്ക്ക് ആഴ്ച ഞായറാഴ്ച തുടങ്ങുമ്പോള്, ClearTrip.com അതു തിങ്കളാഴ്ച തുടങ്ങുന്നു. (അന്വേഷിച്ചപ്പോള്, അതു ഡിസൈന് ചെയ്തവന്‍റെ അമ്മയെ കെട്ടിച്ചതു ഒരു തിങ്കളാഴ്ച ആയതു കൊണ്ടാണെന്നറിഞ്ഞു. എന്തൊരു മാതൃസ്നേഹം! :D ) IndiaTimes -കാരനും മാതൃസ്നേഹം കുറവല്ല; പക്ഷേ, ശനിയും ഞായറും ചുവപ്പു കളറില് ആണ്, ഇടത്തേ അറ്റത്ത് ഞായര് എന്നു കരുതി അത്രയെളുപ്പം തിങ്കളാഴ്ചയില് ക്ലിക്ക് ചെയ്യില്ല. ആദ്യത്തെ കക്ഷിക്കു തരക്കേടില്ലാത്ത ക്യാന്‍സലേഷന് വരുമാനം ഉണ്ടാകും; ഉറപ്പ്! TravelGuru.com -ഉം Yatra.com-ഉം\nആകട്ടെ നമ്മള് മനുഷ്യര് ഉപയോഗിക്കുന്ന കലണ്ടര് കൊടുത്തിരിക്കുന്നു. AirDeccan-ഉം അതു തന്നെ. വിജയ് മല്യ ക്യാന്‍സലേഷന് വരുമാനം കൊണ്ടല്ല ജീവിക്കുന്നത്. അതുകൊണ്ട്, ഒരു നല്ല ഡ്രോപ്പ് ഡൗണ് മെനു ആണ്. തെറ്റാന് വഴിയില്ല.\nഇനി, ട്രെയിനിലെ അബദ്ധങ്ങള് 24 മണിക്കൂര് ക്ലോക്ക് മൂലം മാത്രമല്ല. ജാഗ്രതൈ! അവരുടെ എന്‍ക്വയറി ലിസ്റ്റിങ്ങും വന്‍പാരയാണ്.\nഅര്‍ദ്ധരാത്രിയോടടുത്തുള്ള ട്രെയിന് ബുക്ക് ചെയ്യുന്നെങ്കില് സൂക്ഷിക്കുക. നിങ്ങള് 23:30 കഴിഞ്ഞു 00:15 ന്‍റെ ട്രെയിന് ലിസ്റ്റില് കാണും. ബുക്ക് ചെയ്ത് ചെന്നാല് AirDeccan-ലെ അബദ്ധത്തേക്കാള് ഒരല്‍പം കൂടുതലും പറ്റും. കാരണം, അത് പന്ത്രണ്ടുമണിക്കൂര് മുന്നേ പോയ വണ്ടി അല്ല, തലേന്ന് അര്‍ദ്ധരാത്രി കഴിയുമ്പോഴുള്ള ട്രെയിന് ആണ്! ഇന്ന് രാത്രി പന്ത്രണ്ടേകാലിനു പിറ്റേന്നത്തെ ലിസ്റ്റില് നോക്കണം. ഇവര്‍ക്ക് ഇത് സമയാനുബന്ധിതമായി (Chronological Order) ലിസ്റ്റ് ചെയ്തുകൂടെ? അതായത് 00:15 ആദ്യം, 23:30 അവസാനം.. അതില്ല! മനുഷ്യനെ കണ്‍ഫ്‌യൂസ് ചെയ്യാന് തന്നെ ഇറങ്ങിത്തിരിച്ചിരിക്കുന്നു!\nഓ ടോ (?):\nബാംഗളൂരില് നിന്ന് കേരളത്തിലേയ്ക്കുണ്ടായിരുന്ന (കൊച്ചിക്കും തിരുവനന്തപുരത്തിനും) ഏക ഇന്‍ഡ്യന് വിമാനം നിര്‍ത്തിക്കളഞ്ഞതു എങ്ങും ഒരു വാര്‍ത്തയായിക്കണ്ടില്ല. അത്യാവശ്യത്തിനു വിമാനത്തില് കയറുന്നവന്‍റെ വയറ്റത്തടി ആയിപ്പോയി അത്. എന്നു ബുക്ക് ചെയ്താലും ഏകദേശം ഒരേ റേറ്റ് തന്നിരുന്ന ഇന്‍ഡ്യന് പോയതോടെ നമ്മുടെ മുതലാളിമാര് നല്ല കൊയ്ത്താണ് നടത്തുന്നത്. നാളത്തെ ടിക്കറ്റിനു ഇന്നു അയ്യായിരം മുതല് എണ്ണായിരം വരെ ആണ് ചാര്‍ജ്. ഇതിനിടെ എയര് ഡെക്കാന് അവരുടെ രാവിലത്തെ തിരുവനന്തപുരം സര്‍വീസും നിര്‍ത്തിക്കളഞ്ഞു! ഇപ്പോള് പാവങ്ങള്‍ക്ക് മല്യ തന്നെ ശരണം!\nപിന്നെ, ഒരല്‍പ്പം മുന്നേ പ്ലാന് ചെയ്താല് എയര്‍ഡെക്കാന്‍റെ ഏറെക്കുറെ അതേ ചാര്‍ജില് കിങ്ങ്‌ഫിഷറിലും പോകാന് പറ്റും. പണം കൊടുക്കാതെ പച്ചവെള്ളവും കുടിക്കാം!\nSeptember 01, 2007 8:14 AM\nവക്കാരീജീ... അബദ്ധമായീ.. ഞാന് ചോദിച്ചതു്‌ല്ലേ! എന്തായാലും, വന്നതിനും, കമന്റി കണ്‍ഫ്യൂസാക്കിയതിനും, പിന്നെ കണ്‍ഫ്യൂഷന്റെ ഫ്യൂസ് ഊരിയതിനുമൊക്കെ രൊമ്പ നന്ദ്രി.\nസന്തോഷേട്ടാ.. അതു നന്നായീ. സ്വന്തം പേരു കണ്ടു വന്നതാണെങ്കിലും ബ്ലൊഗ് വായിച്ചല്ലോല്ലേ?\nആഷചേച്ചീ.. ആ അബദ്ധം എനിക്കല്ലാട്ടോ പറ്റീത്.\nഇന്‍ഡ്യാഹെറിറ്റേജ്.... പകുതിവഴിക്കിറങ്ങി return വരാര്‍ന്നു :)\nSaha - ചെറുതായി frustrated ആണല്ലോ.. സംഭവം ശരിയാ...ഈ പറഞ്ഞ ചിലര്‍ക്കൊക്കെ നല്ല ചുട്ട പെടയുടെ കുറവുണ്ട് :)\nഅഡിഡാസിന് ഒരാഡ്... "ad(vertisement)"


മാതൃഭൂമി മനോരമക്ക് വേണ്ടി എഡിറ്റോറിയലെഴുതിയപ്പോള്… | DoolNews\nമാതൃഭൂമി മനോരമക്ക് വേണ്ടി എഡിറ്റോറിയലെഴുതിയപ്പോള്…\nThursday, 3rd November 2011, 12:22 pm\nകോഴിക്കോട്ടെ നാടും നഗരവും ഇപ്പോഴൊരു സമരമുഖത്താണ്. സമരത്തിന്റെ അലയൊലികള് മലബാറിലെ മറ്റുജില്ലകളിലേക്കും വ്യാപിച്ചുകൊണ്ടിരിക്കുന്നു. മനുഷ്യാവകാശത്തിനും വായനക്കാരന്റെ അറിയാനുള്ള അവകാശത്തിനും വേണ്ടി നിലകൊള്ളുന്നുവെന്ന് മുഖപ്രസംഗമെഴുതുന്ന കേരളത്തിലെ മുത്തശ്ശി പത്രങ്ങള് പക്ഷെ ഈ സമരത്തിന് അത്തരം യാതൊരു അവകാശങ്ങളും വകവെച്ചുനല്‍കുന്നില്ല. സമരത്തെക്കുറിച്ച് ഈ പത്രങ്ങള് ഇതേവരെ ഒരു വാര്‍ത്തയും നല്‍കിയിട്ടില്ല. ഇനി അധികമൊന്നും റിപ്പോര്‍ട്ട് ചെയ്യാനും സാധ്യതയില്ല. കാരണം സമരം ഈ രണ്ട് കുത്തക പത്രങ്ങളുടെ മാനേജ്‌മെന്റ് ധാര്‍ഷ്ട്യത്തിനെതിരെയാണ്. കേരളത്തിലെ ഒരു സംഘടനക്കും ഇതുപോലെ മാധ്യമ അവഗണന നേരിട്ട് സമരം ചെയ്യേണ്ട ഗതികേടുണ്ടായിട്ടുണ്ടാവില്ല.\nകഴിഞ്ഞ സെപ്തംബര് 22ന് കേരളം മുമ്പൊരിക്കലും കാണാത്ത ആ സമരം നടന്നു. മലയാള മനോരമ (Malayala Manorama) പത്രവിതരണം ബഹിഷ്‌കരിച്ചുകൊണ്ടുള്ള ഏജന്റുമാരുടെ സമരമായിരുന്നു അത്. പത്രക്കെട്ടുകള് തോളില് ചുമന്ന് ഏജന്റുമാര് കോഴിക്കോട്ടെ ഓഫീസിലേക്ക് മാര്‍ച്ച് നടത്തി. പത്രക്കെട്ടുകള് ഓഫീസിന്റെ മുമ്പില് കുന്നൂകൂടി. ഇത്രയും കാലം മുതലാളി തള്ളുന്ന പത്രക്കെട്ടുകള് ചുമന്ന് കൊണ്ടുപോയി ഓരോ വീട്ടിലുമെത്തിച്ചിരുന്ന, പത്ര ഉടമകള് ആജ്ഞാപിക്കുന്നത് വിനീത വിധേയരായ അനുസരിച്ചിരുന്നവര് സ്വന്തം അവകാശം സംരക്ഷിക്കാനായി മനോരമ ഓഫീസിന് മുന്നില് നിന്ന് മുഷ്ടി ചുരുട്ടി മുദ്രാവാക്യം വിളിച്ചു. മനോമരമയുടെ ധാര്‍ഷ്ട്യത്തിനെതിരെ പത്രമുത്തശ്ശിയുടെ പൂമുഖത്ത് പൊതുയോഗം ചേര്‍ന്ന് തൊഴിലാളികള് നെഞ്ചുവിരിച്ച് സംസാരിച്ചു. ഇത്രയും കാലം അടക്കിവെച്ച രോഷം മനോരമയുടെ ഓഫീസിന് മുന്നില് അണപൊട്ടിയൊഴുകി.\nവിരലിലെണ്ണാന് കഴിയുന്നതിലും കൂടുതല് പത്രങ്ങള് കേരളത്തിലുണ്ട്. നേരം പുലരും മുമ്പ് എഴുന്നേറ്റ് കുഗ്രാമങ്ങളില് പോലും പത്രക്കെട്ടുകള് ചുമന്ന് ഓരോ വീട്ടിലുമെത്തിക്കുന്ന വിതരണ തൊഴിലാളിയാണ് ഈ പത്രങ്ങളെ നാട്ടുകാരിലെത്തിക്കുന്നത്. ഏഴാംകൂലി ഏജന്റുമാരെന്ന് ഈ മുതലാളിമാര് കരുതുന്ന വിതരണ തൊഴിലാളികളില്ലെങ്കില് “സുപ്രഭാതവും” യഥാര്‍ത്ഥ പത്രത്തിന്റെ ശക്തി”യും സ്വന്തം ഓഫീസുകളില് അന്തിയുറങ്ങും. മൂക്കിന് മുമ്പിലെ ഈ യാഥാര്‍ത്ഥ്യത്തെ അംഗീകരിക്കാന് മുതലാളിമാര് തയ്യാറാകാതിരുന്നപ്പോഴാണ് അവര്‍ക്ക് സംഘടിക്കേണ്ടി വന്നത്. ഈ സംഘടനയെ ഒരിക്കലും അംഗീകരിക്കില്ലെന്നാണ് മുത്തശ്ശിമുതലാളിമാരുടെ വെയ്പ്പ്. പത്രവിതരണത്തെ ഒരു തൊഴിലായി അംഗീകരിക്കാനോ പത്ര വിതരണക്കാരെ മനുഷ്യരായിക്കാണാനോ മുതലാളിമാര് തയ്യാറല്ല. ഏജന്റുമാര്‍ക്ക് അവകാശങ്ങളില്ല. മുതലാളിയുടെ കാര്യസ്ഥന്‍മാരോട് പോലും സംസാരിക്കാന് അവര്‍ക്ക് അധികാരമില്ല.\n35 വര്‍ഷങ്ങള്‍ക്ക് മുമ്പ് പത്രവിതരണ തൊഴിലാളിക്ക് കമ്മീഷന് 35 ശതമാനം. വര്‍ഷങ്ങള് കഴിയുന്തോറും ശതമാനം കുറയാന് തുടങ്ങി. ഇപ്പോള് 25ലെത്തി നില്‍ക്കുന്നു. രാജ്യം വിലക്കയറ്റം നേരിട്ടുകൊണ്ടിരിക്കുമ്പോള് ജനങ്ങള്‍ക്കൊപ്പം നിന്ന്് മുതലക്കണ്ണീരൊഴുക്കിയവര് പത്ര വിതരണത്തൊഴിലാളിയുടെ കൂലി വെട്ടിച്ചുരുക്കുന്നു. 35 വര്‍ഷത്തിനുള്ളില് പത്രത്തിന്റെ വില രണ്ടിരട്ടിയായി എന്നാല് കമ്മീഷന് പകുതിയായി. കേരളത്തിലെ എല്ലാ പത്രങ്ങളും ഏജന്റുമാര്‍ക്ക് നല്‍കുന്ന കമ്മീഷന്റെ കണക്കാണിത്. കമ്മീഷന് 50 ശതമാനമായി വര്‍ധിപ്പിക്കണമെന്ന് ഏജന്റുമാര് ആവശ്യപ്പെട്ടു.\nവാരാന്ത്യ, ആഘോഷ സപ്ലിമെന്റുകള് മുതലാളി ഒന്നായി ഒരുകെട്ടാക്കി ഏജന്റുമാരുടെ തലയില് തള്ളുകയാണ് ചെയ്യാറ്. അത് പെറുക്കിവെച്ച് ദിനപത്രത്തിനുള്ളില് അടുക്കുന്ന ഡ്യൂട്ടി ഏജന്റുമാര്‍ക്കാണ്. എന്നാല് ഇതിന് ആനുപാതികമായി കൂലി ചോദിക്കുമ്പോള് മുതലാളിയുടെ മുഖഭാവം മാറും. അധിക ജോലിക്ക് അധിക കൂലിയില്ല. ഇതിന് ഏറ്റവും ചുരുങ്ങിയത് മാടമ്പിത്തരമെന്ന് പറയാം.\nപത്രങ്ങളുടെ കൂടെ നല്‍കുന്ന സ്‌പെഷ്യല് സ്പ്ലിമെന്റുകള്‍ക്ക് പ്രത്യേകം കമ്മീഷന് ഏജന്റുമാര്‍ക്ക് അനുവദിക്കാറില്ല. ലക്ഷങ്ങള് പരസ്യം വാങ്ങിയിറക്കുന്ന ഈ സപ്ലിമെന്റ് വായനക്കാരിലെത്തിച്ചാല് തൊഴിലാളിക്ക് ചെരിപ്പ് വേഗം തേഞ്ഞുകിട്ടും. മുതലാളിക്ക് ലക്ഷങ്ങള് പോക്കറ്റിലുമാകും. പത്രങ്ങളുടെ ഫ്രീ കോപ്പികള്‍ക്കും സ്‌കീം കോപ്പികള്‍ക്കും മുഴുവന് കമ്മീഷനും നല്‍കാനും ഉടമകള് തയ്യാറല്ല. എന്തെങ്കിലും കാരണവശാല് കമ്പനി തടഞ്ഞുവെക്കുന്ന പത്രം പിന്നീട് അയക്കുക, അതിന് ബില്ലിടുക, ഏജന്റുമാര് മുന്‍കൂട്ടി ആവശ്യപ്പെടാതെ പത്രങ്ങളോ മറ്റ് പ്രസിദ്ധീകരണങ്ങളോ അയച്ചുകൊടുക്കുക ഇതൊക്കെയാണ് മുതലാളിയുടെ ലീലാവിലാസങ്ങള്.\nഈ ധാര്‍ഷ്ട്യത്തിനെതിരെയാണ് ഏജന്റുമാര് ഒരുമിക്കാന് തീരുമാനിച്ചത്. കേരള ന്യൂസ്‌പേപ്പര് ഏജന്‍സി യൂണിയന് കോര്‍ഡിനേഷന് കമ്മിറ്റിയുടെ നേതൃത്വത്തില് 2010 ജുലൈ 17ന് തങ്ങളുടെ ആവശ്യങ്ങള് ഉന്നയിച്ച് ഇന്ത്യന് ന്യൂസ് പേപ്പര് സൊസൈറ്റിക്കും (ഐ.എന്.എസ്) പത്ര മുതലാളിമാര്‍ക്കും ഒരു നോട്ടീസ് നല്‍കി. പത്രമുതലാളിമാര് ഏജന്റമാരുടെ ആവശ്യങ്ങള് കേട്ടഭാവം നടിച്ചില്ല. മുതാളിയുടെ കണ്ണുതുറപ്പിക്കാന് പത്രം ഓഫീസുകള്‍ക്ക് മുന്നിലേക്ക് സമരം വ്യാപിപ്പിക്കാന് ഏജന്റമാര് തരുമാനിച്ചു. 2011 ജനുവരി 27ന് ഐ.എന്.എസ് റീജ്യണല് ചെയര്‍മാന് പി.വി ചന്ദ്രന്റെ ഡയരക്ടറായ മാതൃഭൂമിയുടെ ഓഫീസുകള്‍ക്ക് മുമ്പില് ഉച്ചവരെ സത്യഗ്രഹമിരുന്നു. എന്നാല് മാനേജ്‌മെന്റ് അതും കണ്ടില്ലെന്ന് നടിച്ചു.\nഅങ്ങിനെയാണ് ഓഗസ്റ്റ് 16ന് പാലക്കാട് സമരപ്രഖ്യാപനം നടത്താന് ഏജന്റുമാര് തീരുമാനിച്ചത്. സെപ്തംബര് മൂന്നിന് സംസ്ഥാനത്തുടനീളം പത്രവിതരണം നടത്താതെ സമരം നടത്താന് അവര് തീരുമാനിച്ചു. സമരപ്രഖ്യാപന പ്രമേയത്തിന്റെ കോപ്പിയും സമര നോട്ടീസും ഐ.എന്.എസിനും ഉടമകള്‍ക്കും അയച്ചുകൊടുത്തു. ഇതിന് പുറമെ പത്രങ്ങളുടെ ജില്ലാ ബ്യൂറോയിലേക്ക് മാര്‍ച്ചു ഇതു സംബന്ധിച്ച റിലീസ് നല്‍കി. ബ്യൂറോകളിലേക്ക് മാര്‍ച്ച് നല്‍കിയത് ഒരു പ്രതിഷേധം കൂടിയായിരുന്നു. തങ്ങളുടെ സമ്മേളനങ്ങളും സമരങ്ങളും ഒരിക്കലും റിപ്പോര്‍ട്ട് ചെയ്യാത്ത പത്രങ്ങളുടെ നടപടിയില് പ്രതിഷേധിച്ച് പ്രതീകാത്മകമായിട്ടായിരുന്നു ആ മാര്‍ച്ച്.\nഅങ്ങിനെ മലബാര് മേഖലയില് പത്രവിതരണം ബഹിഷ്‌കരിച്ച് ഓഗസ്റ്റ് മൂന്നിന് സമരം നടന്നു. അന്നേദിവസം പത്രങ്ങള് തങ്ങള്‍ക്ക് അയക്കരുതെന്ന് ഏജന്റുമാര് ഓഫീസില് നേരത്തെ അറിയിച്ചിരുന്നുവെങ്കിലും മാനേജ്‌മെന്റുകള് അത് അവഗണിച്ചു. പതിവുപോലെ പത്രങ്ങള് ഏജന്റുമാര്‍ക്ക് വിതരണം ചെയ്തു. ചിലയിടങ്ങളില് പോലീസ് അകമ്പടിയോടെയായിരുന്നു പത്രക്കെട്ടുകള് എത്തിച്ചത്. ഏജന്റുമാരുടെ പ്രതിഷേധമുയര്‍ന്നു. പലയിടത്തും കെട്ടുകള് തിരിച്ചയച്ചു. ചിലയിടങ്ങളില് പത്രങ്ങള് കൂട്ടിയിട്ട് തീയിട്ടു. അന്ന് നഗരങ്ങളിലും ഗ്രാമങ്ങളിലും ദിനപത്രങ്ങളെത്തിയില്ല.\nതങ്ങളുടെ സമരത്തെ വളരെ ധിക്കാരത്തോടെയാണ് മലയാള മനോരമയും മാതൃഭൂമിയും കണ്ടതെന്ന് ഏജന്റുമാര് പറയുന്നു. ഓഗസ്റ്റ് മൂന്നിന് സമരം നടന്ന ദിവസം വിതരണം ചെയ്യാത്ത പത്രത്തിന് പണം ഈടാക്കിക്കൊണ്ട് പത്ര ഓഫീസുകളില് നിന്നും ഏജന്റുമാര്‍ക്ക് ബില്ല് പോയി. ഏജന്റുമാര് പത്ര ഓഫീസുകളിലേക്ക് വിളിച്ച് ഓഗസ്റ്റ് മൂന്ന് ബില്ലില് നിന്നും വെട്ടിക്കുറക്കണമെന്ന് ആവശ്യപ്പെട്ടു. ചെറുകിട പത്രങ്ങള് എല്ലാം ബില്ല് ഒഴിവാക്കിക്കൊടുക്കുകയോ അടുത്ത മാസത്തേക്ക് ചേര്‍ക്കുകയോ ചെയ്തു. എന്നാല് മനോരമയില് നിന്നും മാതൃഭൂമയില് നിന്നും ഈ നീതിയുണ്ടായില്ല. അവര് ഓഗസ്റ്റ് മൂന്നിലെ പത്രത്തിന്റെ പണം നല്‍കണമെന്ന് കര്‍ക്കശമായി ഏജന്റുമരോട് നിര്‍ദേശിച്ചു. എന്നാല് ഏജന്റുമാര് നിലപാടില് ഉറച്ചു നിന്നു.\nഎന്നാല് ഒക്ടോബര് 21ന് കോഴിക്കോട് ജില്ലയിലെ ആറ് ഏജന്റുമാരുടെ പത്രം കട്ടു ചെയ്താണ് മനോരമ അതിന് പ്രതികാരം ചെയ്തത്. മനോരമയുടെ ധാര്‍ഷ്ട്യം കയ്യുംകെട്ടി നോക്കി നില്‍ക്കാന് ഏജന്റുമാര്‍ക്ക് കഴിഞ്ഞില്ല. കോഴിക്കോട് ജില്ലയില് മുഴുവനായി മനോരമ വിതരണം ബഹിഷ്‌കരിക്കാന് ഏജന്റുമാര് തീരുമാനിച്ചു. മനോരമ ഓഫീസിലെത്തി ഏജന്റുമാര് ഇക്കാര്യം രേഖാമൂലം അറിയിച്ചു. അന്നു മുതല് ഇന്നുവരെ കോഴിക്കോട് ജില്ലയില് മനോരമ വിതരണം നടക്കുന്നില്ല. കോഴിക്കോട്ട് മനോരമ വിതരണമാണ് തടസ്സപ്പെട്ടതെങ്കില് കണ്ണൂരില് മാതൃഭൂമി വിതരണവും ഇപ്പോള് ഏജന്റുമാര് ബഹിഷ്‌കരിച്ചിരിക്കയാണ്.\nകുത്തകപത്രങ്ങളുടെ നിലപാടിനെതിരെ കഴിഞ്ഞ ദിവസം മലബാര് മേഖലയിലെ ഏജന്റുമാര് ഒന്നാകെ മനോരമ ഓഫീസിലേക്ക് പത്രക്കെട്ടുകള് ചുമന്ന് മാര്‍ച്ച് നടത്തി പ്രതിഷേധിക്കുകയുണ്ടായി. നവംബര് ഒന്നിന് മലബാര് ജില്ലകളില് പത്രവിതരണം തടസ്സപ്പെടുത്തി ജീവനക്കാര് തങ്ങളുടെ നിലപാട് ഉറക്കെ പ്രഖ്യാപിച്ചു.\nഅറിയാനുള്ള അവകാശം അഥവാ അവകാശ നിഷേധം\nകോഴിക്കോട് ടൗണിലും ജില്ലയുടെ മറ്റു ചില ഭാഗങ്ങളിലും മലയാള മനോരമയുടെ ഏജന്റുമാരെയും വിതരണക്കാരെയും സമ്മര്‍ദത്തില് നിര്‍ത്തി ഒരു സംഘടന ഒക്ടോബര് 22 മുതല് പത്രവിതരണം തടസ്സപ്പെടുത്തുന്നുവെന്നത് ഖേദകരമാണ്. മനോരമയുടെയും മറ്റു ദിനപ്പത്രങ്ങളുടെയും വായനക്കാര്‍ക്കിടയില് അടിസ്ഥാനരഹിതമായ ചില സംഗതികള് ഇവര് പ്രചരിപ്പിക്കുന്നുമുണ്ട്. ഇക്കാര്യങ്ങള് ചര്‍ച്ച ചെയ്ത ഇന്ത്യന് ന്യൂസ് പേപ്പര് സൊസൈറ്റിയുടെ (ഐ.എന്.എസ്.) റീജ്യണല് കമ്മിറ്റി പത്രമേഖലയെ സംബന്ധിച്ച് താഴെപ്പറയുന്ന അടിസ്ഥാനവസ്തുതകള് ബഹുമാന്യ വായനക്കാരെയും പൊതുസമൂഹത്തെയും അറിയിക്കാന് ആഗ്രഹിക്കുന്നു.\n1. മലയാളം ദിനപ്പത്രങ്ങള് ഏജന്റുമാര്‍ക്ക് വളരെ ചെറിയ തുക മാത്രമേ കമ്മീഷന് നല്കുന്നുള്ളൂവെന്ന പ്രചാരണം ശരിയല്ല. എല്ലാ പ്രമുഖ ദിനപ്പത്രങ്ങളും പത്രമൊന്നിന് 32.50 രൂപ കമ്മീഷന് ആയി പ്രതിമാസം നല്കുന്നുണ്ട്.\n2. മറ്റു മലയാള പ്രസിദ്ധീകരണങ്ങളുടെ ഓരോ കോപ്പിയിലും 25 ശതമാനം വീതം കമ്മീഷന് ഏജന്റുമാര്‍ക്ക് ലഭിക്കുന്നുണ്ട്.\n3. പത്രസ്ഥാപനവും ഏജന്റുമാരും തമ്മില് തൊഴിലാളിതൊഴിലുടമ ബന്ധമല്ല നിലവിലുള്ളത്. കമ്മീഷന് അടിസ്ഥാനത്തിലുള്ള ഒരു ബിസിനസ് എന്ന നിലയിലാണ് ഏജന്റുമാര് പ്രവര്‍ത്തിക്കുന്നത്.\nകോഴിക്കോട് ജില്ലയിലെ ചില ഭാഗങ്ങളില് മലയാള മനോരമയുടെ വിതരണം സംഘടിതമായി തടസ്സപ്പെടുത്തുന്ന നടപടി, പത്രസ്വാതന്ത്ര്യത്തിന്റെയും ബഹുമാന്യവായനക്കാരുടെ അറിയാനുള്ള അവകാശത്തിന്റെയും വ്യക്തമായ ലംഘനമാണ്. മനോരമ ദിനപ്പത്രത്തിന്റെ വിതരണം ബലം പ്രയോഗിച്ച് തടസ്സപ്പെടുത്തുന്ന നടപടിയില് നിന്ന് ബന്ധപ്പെട്ടവര് എത്രയും വേഗം പിന്മാറണമെന്ന് പൊതുതാത്പര്യം പരിഗണിച്ച് ഐ.എന്.എസ്. അഭ്യര്‍ഥിക്കുന്നു. വായനക്കാര്‍ക്ക് താത്പര്യമുള്ള ദിനപ്പത്രം വായിക്കാനുള്ള അവകാശം പുനഃസ്ഥാപിക്കാന് ബഹുമാന്യ പൊതുസമൂഹത്തിന്റെ ശക്തമായ പിന്തുണ ഞങ്ങള് അഭ്യര്‍ഥിക്കുന്നു.\nചെയര്‍മാന്, ഇന്ത്യന് ന്യൂസ്‌പേപ്പര്\nസൊസൈറ്റി, കേരള റീജ്യണല് കമ്മിറ്റി\n310-10-2011ന് കൊച്ചിയില് ചേര്‍ന്ന ഐ.എന്.എസ് റീജ്യണല് കമ്മിറ്റി യോഗം പുറത്തിറക്കിയ വാര്‍ത്താക്കുറിപ്പാണിത്. ഒട്ടുമിക്ക പത്രങ്ങളും ഇത് ഒന്നാം പേജില് തന്നെ പ്രസിദ്ധീകരിച്ചു. ഏജന്റുമാരുടെ സമരത്തെ മുക്കിയ പത്രങ്ങള് സമരത്തിനെതിരെയുള്ള പ്രസ്താവന ഒന്നാം പേജില് കൊടുത്തു. ഇതാണ് മുകളില് കൊടുത്ത റിലീസില് ഐ.എന്.എസ് വലിയ വായില് പറഞ്ഞ വായനക്കാരന്റെ അറിയാനുള്ള അവകാശം. തങ്ങള്‍ക്കിഷ്ടമില്ലാത്തതൊന്നും വായനക്കാരന് അറിയേണ്ടെന്നാണ് മുതലാളിമാരുടെ ശാഠ്യം. ദേശാഭിമാനിയും തേജസും ഒഴികെ എല്ലാ പത്രങ്ങളും ഐ.എന്.എസ് റിലീസ് ഗംഭീരമായിത്തന്നെ വായനക്കാരിലെത്തച്ചു.\nകോഴിക്കോട്ടെ മനോരമ ബഹിഷ്‌കരണത്തിനെതിരെ മാതൃഭൂമി ദിനപത്രം എഡിറ്റേറിയലെഴുതി. കുടിയാന് സമരം ചെയ്യുമ്പോള് ജന്മിമാര് ഒന്നാകുമല്ലോ…വായനക്കാരന്റെ അറിയാനുള്ള അവകാശത്തിനെതിരെ മാതൃഭൂമിയുടെ എഡിറ്റോറിയല് സിംഹ ഗര്‍ജ്ജനമാണ് നടത്തുന്നത്.\n” മാധ്യമ സ്വാതന്ത്ര്യത്തെ പരിഷ്‌കൃത സമൂഹം ജനങ്ങളുടെ സ്വാതന്ത്ര്യമായിത്തന്നെയാണ് കാണുന്നത്. അതുകൊണ്ടു തന്നെ അത് ഏതുസാഹചര്യത്തിലും പരിരക്ഷിക്കപ്പെടണമെന്ന് ജനങ്ങളും ജനാധിപത്യ മൂല്യങ്ങളോട് പ്രതിബദ്ധതയുള്ള ഭരണാദികാരികളും ആഗ്രഹിച്ചുപോരുന്നു. ഭരണ ഘടന ഉറപ്പുവരുത്തുന്ന അറിയാനുള്ള അവകാശം ഉറപ്പുവരുത്തലും ഈ സ്വാതന്ത്ര്യ സംരക്ഷണത്തിന്റെ ഭാഗം തന്നെയാണ്. മാധ്യമങ്ങള്‍ക്കോ മാധ്യമപ്രവര്‍ത്തകര്‍ക്കോ നേരെ കേരളത്തില് പലപ്പോഴും ആക്രമണങ്ങള് ഉണ്ടാവാറുണ്ട്. തങ്ങള്‍ക്ക് ഹിതകരമല്ലാത്ത വസ്തുക്കള് മാധ്യമങ്ങളില് എത്തുന്നത് തടയലാണ് ഇക്കൂട്ടരുടെ ലക്ഷ്യം. അതിന്റെ മറ്റൊരു ആപത്കരമായ മുഖമാണ് കോഴിക്കോട് നഗരത്തിലും പരിസരങ്ങളിലും മനോരമ പത്രം വിതരണം ചെയ്യുന്നത് തടയുന്നവരുടെ നടപടിയില് കാണുന്നത്”… ഇങ്ങിനെ പോകുന്നു മാതൃഭൂമിയുടെ മുഖപ്രസംഗം…\nമനോരമ പത്ര വിതരണം ഏജന്റുമാര് ബഹിഷ്‌കരിക്കുന്നതിനെതിരെ മാതൃഭൂമി എഴുതിയ എഡിറ്റോറിയലിലെ ഭാഗമാണിത്. അറിയാനുള്ള അവകാശത്തെക്കുറിച്ച് വായനക്കാരെ ബേധവാന്‍മാരാക്കുന്ന മാതൃഭൂമി ന്യൂസ് പേപ്പര് ഏജന്റസ് അസോസിയേഷന്റെ ഒരു വാര്‍ത്ത പോലും ഇത്രയും കാലം പ്രസിദ്ധീകരിച്ചില്ലെന്നതാണ് ഏറ്റവും കൗതുകകരം. പത്രങ്ങള് “മുക്കുന്ന” മറ്റു വാര്‍ത്തകളുടെ കാര്യം ഇവിടെ സൂചിപ്പിക്കുന്നില്ല. സമരത്തിനെതിരെ ഭരണകൂട ഇടപെടലുണ്ടാവുമെന്ന് പറയാതെ പറയാനും ആ എഡിറ്റോറിയല് ശ്രമിക്കുന്നുണ്ട്. പത്ര ഏജന്റുമാരുടെ യൂണിയനെ ഒരു സംഘടനയെന്നാണ് മാതൃഭൂമിയുടെ എഡിറ്റോറിയല് വിശേഷിപ്പിക്കുന്നത്. അഥവാ അഥസ്ഥിതന്റെ പേര് ചൊല്ലി വിളിക്കാതിരുന്ന പഴയ ജന്മിയുടെ അഹങ്കാരം.\nകെ.എം മാത്യു മരിച്ചാലും ഏജന്റുമാര് സഹിക്കണം\n2010 ഓഗസ്റ്റ് ഒന്നിനാണ് മനോരമ പത്രമുടമ കെ.എം മാത്യു അന്തരിച്ചത്. കേരളത്തിലെ മാധ്യമ ലോകം മരണം വന് പ്രധാന്യത്തോടെ റിപ്പോര്‍ട്ട് ചെയ്തു. എന്നാല് മരണം പ്രമാണിച്ച് മനോരമ ഏജന്റ്‌സിന് കെട്ടിനൊപ്പം 50ഉം 100ഉം പത്രങ്ങള് ചോദിക്കാതെ അധികമായി അയച്ചുകൊടുത്തു. മാത്യു മരിക്കുമ്പോള് ആളുകള് തേടിപ്പിടിച്ച് മനോരമ വാങ്ങിക്കുമെന്ന് മുതലാളിമാര് വ്യാമോഹിച്ചിട്ടുണ്ടാകും. പക്ഷെ അങ്ങിനെ സഭവിച്ചില്ല. ഒരു വീട്ടില് ഒന്നിലധികം മനോരമ നല്‍കാനാവില്ലല്ലോ… അധികമായി അയച്ച മനോരമ അങ്ങിനെ തന്നെ കിടന്നു. ബാക്കിയുള്ള പത്രങ്ങള് ചിലവായില്ലെന്ന് കാണിച്ച് ഏജന്റുമാര് തിരിച്ചയച്ചു. എന്നാല് ആ മാസം ബില്ലു വന്നപ്പോള് അധികമയച്ച പത്രവും ഉള്‍പ്പെടുത്തിയെന്ന് ഏജന്റുമാര് പറയുന്നു. ഞങ്ങള് തോന്നുമ്പോലെ പത്രങ്ങളയക്കും, എല്ലാം നിങ്ങള് വിറ്റഴിക്കണം, വില്‍പ്പന നടന്നില്ലെങ്കിലും സാരമില്ല ഞങ്ങള്‍ക്ക് പണം വേണം. ഇതാണ് നയം.\n2008ല് മനോരമ പത്ര വിതരണക്കാരനായ വിദ്യാര്‍ത്ഥി കോഴിക്കോട് പാവങ്ങാട് വെച്ച് അപകടത്തില്‍പ്പെട്ട് മരിച്ചപ്പോള് സഹായം നല്‍കണമെന്നാവശ്യപ്പെട്ട് ന്യൂസ് പേപ്പര് ഏജന്റ്‌സ് അസോസിയേഷന് മനോരമക്ക് കത്ത് നല്‍കിയെങ്കിലും അവര് പരിഗണിച്ചില്ല. ഇതു സംബന്ധിച്ച് അപേക്ഷ നല്‍കാനെത്തിയ തങ്ങളെ സര്‍ക്കുലേഷന് ഡെപ്യൂട്ടി മാനേജര് അപമാനിച്ചതായി ഏജന്റ് അസോസിയേഷന് പരാതിപ്പെടുന്നു. ഇക്കാര്യം ചൂണ്ടിക്കാട്ടി അവര് കെ.എം മാത്യുവിന് അപേക്ഷ നല്‍കിയെങ്കിലും ഒരു കാര്യവുമുണ്ടായില്ല. പത്ര ഏജന്റുമാരോ വിതരണക്കാരോ മരിച്ചാലെന്ത്, ജീവിച്ചാലെന്ത്.\nഏജന്റുകള്‍ക്ക് സംഘടിക്കാന് അവകാശമില്ല, അവരുമായി സംസാരിക്കില്ല\nപത്ര ഏജന്റുമാര്‍ക്ക് സംഘടിക്കാന് അവകാശമില്ലെന്നും സംഘടനയെ തങ്ങള് ഒരു കാരണവശാലും അംഗീകരിക്കില്ലെന്നുമാണ് കുത്തകപത്രങ്ങളുടെ നിലപാട്. കോഴിക്കോട്ടെ സമരം ശക്തമായി തുടരുമ്പോള് കാലിക്കറ്റ് ചേംബറിന്റെ നേതൃത്വത്തില് നടന്ന ഒത്തുതീര്‍പ്പ് ചര്‍ച്ച എവിടെയുമെത്താതെ പോയതിന് കാരണവും മാനേജ്‌മെന്റിന്റെ ഈ നിലപാടാണ്. പ്രശ്‌നം തീര്‍ക്കാന് കാലിക്കറ്റ് ചേംബര് ഇടപെടാമെന്ന് പറഞ്ഞപ്പോള് തങ്ങള് അംഗീകരിക്കുകയായിരുന്നുവെന്ന് ഏജന്റുമാര് പറയുന്നു. തുടര്‍ന്ന് ഏജന്റ്‌സ് അസോസിയേഷന് പ്രതിനിധികള് തങ്ങളുടെ നിലപാട് ചേംബര് അധികൃതരോട് വിശദീകരിച്ചു.\nഇക്കാര്യം പത്ര ഉടമകളോട് സംസാരിച്ചപ്പോള് ഓഗസ്റ്റ് മൂന്നിന്റെ പത്രത്തിന്റെ ബില്ല് ഒഴിവാക്കുന്ന കാര്യം പരിഗണിക്കാമെന്ന് മാനേജ്‌മെന്റ് ഭാഗത്ത് നിന്ന് മറുപടി വന്നു. എന്നാല് ഇക്കാര്യം ഏജന്റസ് അസോസിയേഷന് നേതാക്കളുമായി ഒന്നിച്ചിരുന്ന് ചര്‍ച്ച ചെയ്യാന് മുതലാളിമാര് തയ്യാറല്ല. അതായത് ജന്‍മി കുടിയാന് ബന്ധം. ഏജന്റ്‌സ് എന്നത് പത്ര ജന്മിയുടെ കുടിയാനാണ്. കുടിയാന് ഒരു ദിവസം സംഘടയുമായി വന്നാല് ജന്മി അവനോട് ചര്‍ച്ചക്ക് പോവുകയോ.. ഏഭ്യത്തരം… പത്ര ഉടമകളുടെ ഈ പിന്തരിപ്പന് നിലപാടില് പ്രതിഷേധിച്ച് കാലിക്കറ്റ് ചേംബര് മധ്യസ്ഥ ശ്രമത്തില് നിന്ന് പിന്‍വാങ്ങി.\nസമരം പൊളിക്കാനുള്ള എല്ലാ തന്ത്രങ്ങളും പയറ്റുകയാണിപ്പോള് മനോരമ പത്രം. കോഴിക്കോട് മനോരമ പത്രം ബഹിഷ്‌കരിച്ചപ്പോള് അതിന് ആനുപാതികമായി മാതൃഭൂമി പത്രം വരുത്തി ഏജന്റുമാര് വീട്ടില് കൊടുക്കാന് തുടങ്ങി. എന്നാല് ഉടന് മനോരമ ഇടപെട്ട് ഈ ശ്രമം തടഞ്ഞു. അധിക കോപ്പി തരില്ലെന്ന് ഏജന്റുമാരെ മാതൃഭൂമി ഓഫീസില് നിന്ന് അറിയിച്ചു. ബഹിഷ്‌കരണം വന്നപ്പോള് മനോരമ പത്രം ഓഫീസില് വെച്ച് സൗജന്യമായി നല്‍കാന് മാനേജ്‌മെന്റ് തയ്യാറായി. എന്നാല് ഇത് മാതൃഭൂമിയെ വിഷമിപ്പിച്ചു. അങ്ങിനെ സൗജന്യ വിതരണം ഒഴിവാക്കി. പകരം മൂന്ന് രൂപക്ക് പത്രം നല്‍കിത്തുടങ്ങി.\nഇതിന് പുറമെ ചില ഫഌാറ്റുകളിലും ഹൗസിങ് കോളനികളിലും മനോരമയുടെ ഫീല്‍ഡ് ഓഫീസര്‍മാര് നേരിട്ടെത്തി വരിക്കാര്‍ക്ക് പത്രം നല്‍കാനുളള ചില നീക്കങ്ങള് നടത്തുന്നുണ്ട്. ഒന്നും വിജയിക്കുന്നില്ലെന്ന് മാത്രം. ” ഇരിക്കുന്ന കൊമ്പ് മുറിക്കാന് തങ്ങള് തയ്യാറല്ല, പക്ഷെ ഈ ധാര്‍ഷ്ട്യം ഒഴിവാക്കണം. മാതൃഭൂമിയും മനോരമയും മാത്രമാണ് തങ്ങളോട് അടിമകളെപ്പോലെ പെരുമാറുന്നത്. ഒരു ചര്‍ച്ചക്ക് പോലും അവര് തയ്യാറാവുന്നില്ല. ഇങ്ങിനെ മുന്നോട്ട് പോകാന് തയ്യാറല്ല” ന്യൂസ് പേപ്പര് ഏജന്റ്‌സ്് സംസ്ഥാന കോര്‍ഡിനേഷന് ചെയര്‍മാന് കെ.കെ ബാവ പറയുന്നു. പുതിയ സമരമുഖം തുറക്കുന്നതിന്റെ ആലോചനയിലാണ് ഏജന്റുമാര്. ഇത് കമ്മീഷന് വേണ്ടിയുള്ള സമരമല്ല, മറിച്ച് പത്രവിതരണ തൊഴിലാളികളെ അംഗീകരിക്കാനാവാത്ത രണ്ടു പത്രങ്ങളുടെ അഹങ്കാരത്തിനെതിരെയുള്ള സമരമാണ്…\nKey Words: Mathrubhumi Malayalam News Paper, Malayalam News Paper, Malayala Manorama Malayalam News Paper, Mathrubhumi, Malayalamanorama , Malayalamanorama News


ഇവിടെ കുറി വീണാല് പണമല്ല പുസ്തകമാണ്!\nകുറി എന്ന് കേട്ടാല് എല്ലാവരുടെ മനസ്സിലും ആദ്യം ഓടിയെത്തുക ഭാഗ്യക്കുറിയും, ചിട്ടികളുമൊക്കെയാണ്. എന്നാല് പുസ്തകത്തിനായും കുറിയിടാമെന്ന് കാണിച്ചു തന്നിരിക്കുകയാണ് മലപ്പുറം എടവണ്ണയിലെ ഒരു പറ്റം ആളുകള്. കോവിഡ്കാലത്ത് ജോലി നഷ്ടപ്പെട്ട കെ.എസ്.ആര്.ടി.സി ജീവനക്കാരാണ് പുസ്തകക്കുറിയിലൂടെ വായനയുടെ പുതിയ അദ്ധ്യായം രചിച്ചത്.\nമാസംതോറും ഡിജിറ്റല് പേയ്‌മെന്റിലൂടെ വീട്ടിലൊരു ലൈബ്രറി എന്ന പദ്ധതിയിലേക്ക്പണമടയ്ക്കണം. നറുക്കുവീഴാത്തവര്‍ക്ക് കാലാവധി കഴിയുമ്പോള് പുസ്തകമെത്തിക്കും. വയനാട് സുല്‍ത്താന്‍ബത്തേരി സ്വദേശി ടി. റിയാസാണ് പുസ്തക്കുറിയുടെ നടത്തിപ്പുകാരന്. 10 അംഗങ്ങള് വീതമുള്ള കൂട്ടായ്മകളാണ് ഓരോ കുറിയിലുമുള്ളത്. വിവിധ ജില്ലകളില്‍നിന്നായി ഇപ്പോള് 14 കൂട്ടായ്മകളായി.\nപ്രിയ എഴുത്തുകാരുടെ പുസ്തകങ്ങളുടെ പേരാണ് കൂട്ടായ്മകള്‍ക്ക്. 500, 1000 രൂപയുടെ കുറികളാണുള്ളത്. 10 മാസമാണ് കാലയളവ്. 500 രൂപ അടയ്ക്കുന്നവര്‍ക്ക് 5500 രൂപയുടെ പുസ്തകങ്ങളും 1000 രൂപ അടയ്ക്കുന്നവര്‍ക്ക് 10,100 രൂപയുടെ പുസ്തകങ്ങളും ലഭിക്കും.\n‘ഗീതയിലെ യുദ്ധം മനസ്സിലോ യുദ്ധഭൂമിയിലോ?’ ; ക്ലബ്ബ് ഹൗസ് ചര്‍ച്ചയില് നാളെ രവിചന്ദ്രൻ സി


73% Off Lasula Coupons & Discount Codes\nLasula കൂപ്പൺ കോഡുകൾ\nപ്രമോ കോഡ് ഉപയോഗിച്ച് കോട്ടുകളിൽ 15% കിഴിവ് ആസ്വദിക്കൂ ഇപ്പോൾ, ലാസുലയുമായി ബന്ധപ്പെട്ട് കൂപ്പൺ ആനിക്ക് 14 വിലപേശലുകൾ ഉണ്ട്, അതിൽ 1 പ്രൊമോ കോഡ്, 13 ഡീൽ,0സൗജന്യ ഡെലിവറി വിലപേശൽ എന്നിവ ഉൾപ്പെടുന്നു. ശരാശരി 20% കിഴിവ് ലഭിക്കുമ്പോൾ, ഉപഭോക്താക്കൾക്ക് പരമാവധി സാമ്പത്തിക ലാഭം ഏകദേശം 30% കിഴിവ് ലഭിക്കും. ഇപ്പോൾ ലഭ്യമായ ഏറ്റവും മികച്ച വിലപേശൽ "ലസുല കൂപ്പണുകൾ & പ്രൊമോ കോഡുകൾ 30" ൽ നിന്ന് 2021% കിഴിവാണ്.\nകോഡ് ഉപയോഗിച്ച് 10% ഓഫ് ചെയ്യുക ലസുലയുമായി ബന്ധിപ്പിക്കുക. സെപ്റ്റംബർ 2021 ലെ നിലവിലെ lasula.co.uk കൂപ്പണുകളും ഡിസ്കൗണ്ട് പ്രമോഷനുകളും നിങ്ങൾ കാണുന്നു. ഈ വെബ്സൈറ്റിനെക്കുറിച്ചും അതിന്റെ നിലവിലെ പ്രമോഷനുകളെക്കുറിച്ചും ട്വിറ്റർ @ലസുലബൂട്ടിക്, അല്ലെങ്കിൽ Facebook, അല്ലെങ്കിൽ Pinterest എന്നിവയിൽ അവയുമായി ബന്ധപ്പെട്ടിരിക്കുന്നു.\nഫെസ്റ്റി ലക്ഷ്യങ്ങൾ Code കോഡ് ഉപയോഗിച്ച് ഞങ്ങളുടെ 30% കിഴിവ് എന്താണെന്ന് യാ ബി എഫിനോട് പറയുക! 📷: ജെന്നിഫെർവെസ്റ്റോഫീഷ്യൽ ... Promoprocode.org- ൽ, ലസുല ഡിസ്കൗണ്ട് കോഡ് ഉൾപ്പെടെ, നിശ്ചിത ഇടവേളകളിൽ നിരവധി അത്ഭുതകരമായ ലാസുല കൂപ്പൺ കോഡും കൂപ്പണും പോസ്റ്റുചെയ്യുന്നു. ഈ മികച്ച ഡിസ്കൗണ്ട് കോഡിന് പുറമേ, ഞങ്ങൾ മികച്ച ലാസുല വൗച്ചർ കോഡും പ്രമോഷൻ കോഡും വാഗ്ദാനം ചെയ്യുന്നു. 75 ഒക്ടോബറിൽ lasula.co.uk- ൽ നിന്ന് നിങ്ങൾക്ക് ആവശ്യമുള്ള സാധനങ്ങൾ വാങ്ങുമ്പോൾ നിങ്ങൾക്ക് 2021% വരെ കിഴിവ് ലഭിക്കും.\nSLOGAN SASS + 40% Off Casual Must Have 💋 കുഞ്ഞേ, ചെക്ക്outട്ട് Rn- ൽ കോഡ് ഉപയോഗിക്കുക ... ലാസുല ഡിസ്കൗണ്ട് കോഡുകൾ 2021 lasula.co.uk ലേക്ക് പോകുക മൊത്തം 24 സജീവ lasula.co.uk പ്രമോഷൻ കോഡുകളും ഡീലുകളും ലിസ്റ്റുചെയ്‌തു, ഏറ്റവും പുതിയത് 31 ഓഗസ്റ്റ് 2021 ന് അപ്‌ഡേറ്റുചെയ്‌തു; 8% കിഴിവ്, സൗജന്യ ഷിപ്പിംഗ്, അധിക കിഴിവ് എന്നിവ വാഗ്ദാനം ചെയ്യുന്ന 16 കൂപ്പണുകളും 85 ഡീലുകളും, നിങ്ങൾ lasula.co.uk- ന് വാങ്ങുമ്പോൾ അവയിലൊന്ന് ഉപയോഗിക്കുന്നത് ഉറപ്പാക്കുക; ഡീൽസ്കോവ് വാഗ്ദാനം നിങ്ങൾക്ക് ലഭിക്കും ...\nപാച്ച് അപ്പ്! ഈ ജാക്കറ്റ് ഇഷ്ടപ്പെടുക! ചെക്ക്outട്ടിൽ കോഡ് ഉപയോഗിച്ച് 20% കിഴിവ് നേടുക, വളരെ! ലസുല വിദ്യാർത്ഥികളുടെ ഓൺലൈൻ കൂപ്പണുകളിൽ ചിലത് മുകളിൽ സൂചിപ്പിച്ചിരിക്കുന്നു. Lasula വിദ്യാർത്ഥിയെ സംബന്ധിച്ച 13 സജീവ കൂപ്പണുകൾക്ക് വലിയ നന്ദി ലാഭിക്കാൻ CouponAnnie നിങ്ങളെ സഹായിക്കും. ഇപ്പോൾ2കിഴിവ് കോഡ്, 11 ഡീൽ, 1 സൗജന്യ ഷിപ്പിംഗ് കൂപ്പൺ എന്നിവയുണ്ട്. ശരാശരി 19% കിഴിവിന്, വാങ്ങുന്നവർ ഏറ്റവും കുറഞ്ഞ വിലയിൽ 30% വരെ കിഴിവ് നേടും.\nകൂപ്പൺ ഉപയോഗിച്ച് 10% കിഴിവ് നേടുക ലസുല പ്രൊമോ കോഡുകൾക്ക് സമാനമായ കൂപ്പണുകൾ. പൈലറ്റ് കാർ LED ലൈറ്റുകൾ പ്രത്യേക പാക്കേജിൽ 80% വരെ കിഴിവ്. എല്ലാ ലെഡ് ഔട്ട്ഫിറ്റേഴ്സ് ഡിസ്കൗണ്ട് കോഡുകളും. 12-12-21-ന് കാലഹരണപ്പെടുന്നു ഡീൽ സ്‌റ്റോർവൈഡ് 78% കിഴിവ്. എല്ലാ ട്രെയിൻ ജീനിയസ് ഡിസ്കൗണ്ട് കോഡുകളും. 24-11-21-ന് കാലഹരണപ്പെടുന്നു, Toywiz-ൽ ലെഗോ ഫ്രണ്ട്‌സ് സെറ്റുകൾക്ക് 12% വരെ കിഴിവ് നേടുക. എല്ലാ ToyWiz കിഴിവ് കോഡുകളും ...


വലകാക്കാന് നവാസെത്തും, പിഎസ്ജിയ്ക്ക് വന് ആശ്വാസം\nബയേൺ മ്യൂണിക്കിനെ ചാമ്പ്യൻസ് ലീഗ് ഫൈനലിൽ നേരിടാനൊരുങ്ങുന്ന പിഎസ്ജിക്ക് പ്രതീക്ഷയായി സൂപ്പർ ഗോൾകീപ്പർ കെയ്‌ലർ നവാസ് ഫൈനലിൽ കളിച്ചേക്കും. സെമി ഫൈനലിൽ ഹാംസ്ട്രിംഗ് ഇഞ്ചുറി മൂലം മത്സരത്തിനിടയിൽ നവാസിന് പുറത്തിരിക്കേണ്ടി വന്നിരുന്നു.\nഎന്നാൽ ഇപ്പോൾ പരിക്കിൽ നിന്നും മുക്തനായി പൂർണ്ണസജ്ജനായി ഫൈനൽ കളിക്കുമെന്ന് ലെപാരീസിയൻ റിപ്പോർട്ട് ചെയ്യുന്നു. അപൂർവമായ ഒരു നേട്ടം കൂടി കെയ്‌ലർ നവാസിനെ കാത്തിരിക്കുന്നുണ്ട്. നാളെ പിഎസ്ജിക്കൊപ്പം കിരീടം നേടാനായാൽ നാലു ചാമ്പ്യൻസ് ലീഗ് കിരീടങ്ങൾ നേടുന്ന ചരിത്രത്തിലെ ആദ്യഗോൾ കീപ്പറായി മാറാൻ ഈ നവാസിന് സാധിക്കും. അതിന് ബയേണിനെ മറികടക്കണം.\nNavas’ Winning Experience Against Bayern Munich Can be the X-Factor in 2020 Champions League Final https://t.co/ZQRnW4pB1G\n— PSG Talk ???? (@PSGTalk) August 21, 2020\nബയേണിനെ നേരിടുമ്പോൾ പിഎസ്ജിക്ക് ആശ്വസിക്കാവുന്ന കണക്കുകളാണ് നവാസിന്റെ ഭാഗത്തുള്ളത്. 2017-ലും 2018-ലും നവാസ് ബയേണിനെ നേരിട്ടിട്ടുണ്ട്. 2016/2017 ചാമ്പ്യൻസ് ലീഗ് ക്വാർട്ടറിൽ റയലിൽ ആയിരുന്ന സമയത്ത് ആണ് നവാസ് ബയേണുമായി മാറ്റുരക്കുന്നത്. ഇരുപാദങ്ങളിലുമായി റയൽ അന്ന് വിജയിച്ചത് 6-3 ആണ്. മൂന്ന് ഗോൾ നവാസ് വഴങ്ങിയെങ്കിലും ഒരെണ്ണം മാത്രമാണ് ഓപ്പൺ ഗോൾ വഴങ്ങിയത്.\nബയേണിനെതിരെ മികച്ച പ്രകടനമാണ് നവാസ് എപ്പോഴും കാഴ്ച്ച വെച്ചിട്ടുള്ളത്. നെയ്മറുടെയും എംബാപ്പയുടെയും മികവിനൊപ്പം നവാസിന്റെ പ്രകടനവും പിഎസ്‌ജിക്ക് പ്രതീക്ഷയേകുന്നു. ഈ സീസണിൽ ഗോൾവേട്ടയിൽ മികച്ചു നിൽക്കുന്ന ബയേണിനെ നവാസും സംഘവും എങ്ങനെ പ്രതിരോധിക്കുമെന്ന് കണ്ടറിയേണ്ടതുണ്ട്.